
CUVINT ÎNAINTE 


La începutul acestui secol, în fata Europei marilor puteri gru- 
pate în două blocuri militare antagoniste — Tripla Alianţă я 
Tripla Înţelegere — se afla Europa naţiunilor, care, ca realităţi 
permanente, fundamentale, se îndreptau spre constituirea unor state 
unitare. Din națiunea română, mai mult de jumătate trăia în afara 
graniţelor ţării, îndeosebi în Transilvania, Banat, Crișana, Ma- 


ramureş și Bucovina. 
Cînd izbucnesc ostilitățile, oamenii politici reuniți în Consiliul 


de Coroană de la Sinaia (3 august 1914) se pronunţă pentru neutra- 
litate armată, considerind — cu temei — că România nu trebuie să 
lupte alături de Puterile Centrale (Germania și Austro-Ungaria), 
întrucît — dată fiind desfăşurarea evenimentelor — prevederile 
tratatului de alianță cu aceste puteri nu își găseau aplicarea. 
Tinind seama însă de dorința unanimă a naţiunii de a reali- 
za statul unitar, Guvernul de la Bucureşti încheie cu cel țarist, 


la 18 septembrie/1 octombrie 1914, cu asentimentul regelui Ca- 
rol І, o convenție secretă. Prin acest act Rusia recunoaște Romá- 


niei (care se angaja să păstreze o neutralitate amicală) dreptul de 
a-și reuni toate teritoriile din Austro-Ungaria locuite de români. 

În anii neutralității armate, opinia publică, prin manifestații 
memorabile, ţinute la București, laşi, Ploieşti, Craiova, Turnu 
Severin, Brăila..., își manifestă crezul pentru unitate, Crez împăr- 
tit și de conducătorii socialişti, care însă se împotrivesc războiului 
imperialist : „Într-o ţară care are nenorocirea ca o parte din trupul 
ei să fie sub o stápinire străină, întregirea ţării e o dorință comună. 
Această dorință e în afară de discuție. Ceea ce e în discuţie e meto- 

da, e vremea, e forma şi felul acestei intregiri, împreiurările, conse- 
cintele, putinţa realizării“ — scrie C. Dobrogeanu-Gberea în 1914. 

Neutralitatea armată іа sfirşit la 14/27 august. 1916, cînd 
România declară război Austro-Ungariei. Participarea la primul 
război mondial a fost determinată exclusiv de implinirea dezidera- 
tului fundamental al poporului român — realizarea unității nafio- 
nale. Primul ministru lon C. Brătianu exprimă clar sentimentele 
imensei majorități în Consiliul de Coroană din 14/27 august 1916: 
„Într-o viltoare ca aceea a actualului război, în care toată lumea 
se preface, о țară са a noastră, о {атй cu aspirațiuni nationale, пи 
poate să rămînă pînă la capăt neutră fără să-și compromită tot 
viitorul. Prin urmare, se impune să ieşim din neutralitate. Pe de 
altă parte, avînd drept ideal unitatea naţională, sîntem datori să 
urmărim realizarea lui, căci cine stie dacă, în decursul veacurilor, 
vom mai găsi un prilei atit de prielnic ca cel de azi. lată de ce пи 
putem să mergem decit alături de aliaţi (de Antantă) și contra 
Puterilor Centrale. Fără îndoială — continuă primul ministru — cred 
că din acest război vom ieși învingători, dar nu sînt sigur, se poate 
să fim si învinși. De aceea vreau să se ştie bine si de toți că, chiar 
dacă ar fi să ieşim învinși, tot cred că фата LA trebuie, în această 
clipă a evoluţiei ei istorice, să facă acest gest. În viaţa naţiunilor 
sint afirmári de drepturi care cîntăresc mai mult decit izbinzi tre- 


cătoare și sînt gesturi de abdicare, de dezertare morală, care com- 
promit viitorul lor, pentru veacuri de-a rîndul“. 


Desfășurarea evenimentelor este cunoscută. Eliberarea unei părţi 
a Transilvaniei în primele săptămîni ; contraofensiva іпатісй, în- 
deosebi în Dobrogea si pe linia Dunării ; retragerea trupelor române 
$i apărarea liniei Carpaţilor ; evacuarea Olteniei și a Munteniei — 
inclusiv a Bucureştilor — și stabilirea frontului în sudul Moldovei, 
în Carpaţi, pe Siret şi pînă în Delta Dunării (ianuarie 1917). 

A urmat refacerea armatei în iarna lui 1917 şi dotarea ei cu 
armament nou primit de la aliați, via Rusia. În vară, luptele re- 
încep cu mare intensitate. 

La 11/24 iulie, Armata a Il-a română sub comanda genera- 
lului Alexandru Averescu sparge frontul la Mărăști, eliberează în 

Vrancea 30 de sate, ia 2793 prizonieri, 26 tunuri și mortiere, mi- 
traliere și alt material de război. А dona ofensivă plănuită spre 
sud-est, pe Siret, nu mai poate fi pornită deoarece unitățile ţariste 
erau tot mai preocupate de evenimentele din Rusia, unde — încă 
din martie — începuse revoluția burgbezo-democraticá, Împrejurare 
care determină înaltul comandament german să declanșeze o pu- 
ternică contraofensivă cu țelul de a ocupa întreaga Moldovă si de 
a scoate România din luptă. 

Acum are loc bătălia Mărășeştilor (24 iulie/6 august —21 august 
/3 septembrie 1917), unde, alături de români, аи participat — în 
anume faze — unităţi ruse, si ale cărei rezultate sînt recunoscute si 


de adversari si de prieteni : 

„Printr-o rezistență îndiriită opusă unei ofensive bine pregătite 
şi prin numeroase contraatacuri energice piná la lupta corp la corp, 
fără nici o considerație faţă de grelele pierderi suferite, diviziile 
române (..) aw stiut să apere patria lor de o completă cucerire. 
Luptele de la Focșani 5і Tg. Ocna (Oituz) sau bătălia de la 
Mărăşeşti, cum îi zic românii, au devenit mindria armatei române, 
în războiul mondial“. (Istoricul german M. Schwartze, Der Grosse 


Krieg 1914—1919.) 
„Chemată la suprema încercare a ofensivei trecute și a luptei 


de la sud, armata României a dat nenumărate dovezi de eroism. 
Soldaţii români luptă admirabil. Sînt la înălțimea celor mai viteji 
apărători... (Generalul Jobn Pershing, şeful misiunii militare a 


S.U.A. în Franţa, la 23 septembrie 1917.) 
Evoluţia ulterioară pe frontul român (toamna lui 1917 si în 


1918) a fost determinată de situația militară generală în toată aria 
est europeană și are ca urmare tratatul de la București (mai 1918), 
ale cărei clauze au fost însă anulate prin victoria aliaților. 

Anul 1918 aduce împlinirea dezideratului fundamental al tuturor 
românilor, care prin reprezentanţii lor aleși și investiţi democratic 
cu depline puteri, hotărăsc — în virtutea dreptului de autodeter- 
minare — unirea în hotarele aceluiași stat. Hotárire devenită rea- 
litate și prin felul cum armata și-a împlinit datoria : „Adunarea 


națională cu smerenie se închină înaintea memoriei acelor bravi ro- 
mâni, care în acest război şi-au vărsat sîngele pentru înfăptuirea 

idealului nostru, murind pentru libertatea şi unitatea națiunii ro- 
mâne“. (Punctul VII din Hotárirea Adunării naţionale de la Alba 
Iulia, 1 decembrie 1918.) 

Dacă faptele ostașilor din diferitele arme sînt cuprinse în nu- 


meroase mărturii, în schimb relatările privind activitatea şi apor- 
tul aviaţiei militare în 1916—1918 sînt foarte succinte si sporádice. 
Fapt explicabil, întrucît primul război mondial a însemnat pe 
toate fronturile — inclusiv pe cel român — începutul participării 
aviației la desfășurarea luptelor. 


Vara si toamna anului 1916 au reprezentat pentru aviaţie 
o etapă de adaptare la cerințele războiului : escadrilele totalizau 


30 de aparate (la nivelul anului 1913 — 1914) de șase tipuri di- 
ferite (şi ca atare greu de reparat), piloții și observatorii nu aveau 
încă instruirea adecvată pentru misiunile de luptă ; chiar forurile 
de comandă nu cunoșteau încă precis rolul pe care aviația îl putea 
avea în sprijinirea frontului. În aceste condiţii, piloții au executat 
numeroase recunoașteri — comunicînd mișcările inamicului şi dis- 
pozitivul său, atît în Transilvania, cît si pe linia Dunării şi în 
Dobrogea. 


În toamna si mai ales în iarna 1916 — 1917 au început să 
sosească din Vest, via Rusia sau prin Salonic, aparate mai noi, 


cu echipamentul si armamentul aferent. Cu ajutorul misiunii mi- 
litare franceze s-a procedat la reorganizarea aviaţiei și la instru- 


irea personalului, tinind seama și de experienţa, de metodele de 
luptă dobindite în cei doi ani și jumătate de cînd izbucniserá osti- 
litățile. În campania din vara anului 1917, aviația română a actio- 
nat în două direcţii, сате au însemnat un sprijin important pentru 
operaţiunile infanteriei $i ale celorlalte arme, şi anume : 

1. Pentru proiectata: ofensivă de la Nămoloasa a executat }о- 
tografierea prealabilă a întregului sistem de apărare al inami- 
cului, transpunind imaginile pe planuri directoare (la scara 


1/20 000) care au îngăduit Comandamentului armatei să-și în- 
tocmească programele de trageri asupra poziţiilor adverse. După 


executarea bombardamentelor de artilerie, tot aviația a raportat 
că distrugerile sînt incomplete, ceea ce a determinat prelungirea 


tragerilor cu încă o zi, cu o mai precisă încadrare a obiectivelor. 


2. La Mărăşeşti aportul a fost cu totul notabil. Pe lingă misi- 
unile obișnuite, piloții au reușit — atunci cînd mijloacele de comu- 
nicare pe sol erau întrerupte — să asigure legăturile între primele 
linii ale infanteriei și comandamentele de divizii. Ceea ce a îngăduit 
mai ales în zilele cele mai critice ale bătăliei, să se ід măsurile ne- 
cesare pentru rezistență și contraatacuri. Această contribuţie a 
primit, de altfel, o înaltă apreciere din partea comandantului Ar- 


matei 1, generalul Eremia Grigorescu, în ordinul de zi nr. 96 
din 12/25 august 1917. 


„Dar faptele care au stirnit admirația tuturor şi unde aţi arătat 


cel mai frumos spirit de sacrificiu — se spunea în acest ordin de 
zi — sînt cele în cursul zborurilor pentru legături cu infanteria, 


cînd, fără a tine seama de pericole, v-am văzut zburind la înălțimi 
foarte mici, deasupra liniilor vráimage, pentru a putea aduce ştiri 
prețioase în miilocul întunericului cauzat de bombardamentul de 
artilerie. Atunci cind la ouietul asurzitor, nu vă vedeam decît pe 
voi, nu primeam decit de la voi ştiri cá năvălitorii au fost stávi- 
liti, că valurile dușmane s-au sfărimat şi dau înapoi gi totodată 


trei avioane doborite sînt proba bărbăției aviatorilor în luptă. 
Pentru toate acestea, aduc multumirile mele comandantului de 


Grup, pentru priceperea cu care a condus lucrările aeronautice, 
comandanților de escadrile, piloților $i observatorilor din aeroplan 
și balon, pentru modul deosebit cum au lucrat cu escadrilele și cu 
baloanele, pentru curaiul admirabil și spiritul de sacrificiu de care 
au dat dovadă, dispretuind moartea, mecanicilor pentru bunul mers 
al avioanelor, gata de zbor în orice moment. 

Prin mine, întreaga tară vă este recunoscátoare." 

Ca date. recapitulative, în campaniile din 1916 si 1917, aviația 
a efectuat 8 000 ore de zbor, 703 reglaje de artilerie (inclusiv con- 
trolul distrugerilor provocate), 6 981 fotografii aeriene, numeroase 
legături cu infanteria din primele linii, alte misiuni speciale. Vinà- 
toarea a dat 460 lupte aeriene ; au fost doborite 40 aparate inamice 
din care : 14 victorii obținute de piloții români, 14 de cei francezi, 
una de un avjator britanic, una de un echipaj franco-rus, 10 apa- 
rate doborite de antiaeriana română. Se cuvine arătată gi contri- 
butia aerostaţiei (iulie 1917 — ianuarie 1918) : 1702 ore de ascen- 

siuni си 410 reglaje de tir și descoperirea amplasamentului a 281 
baterii inamice. 

Ca întotdeauna, cifrele nu redau dăruirea de sine, curajul, ab- 
negația, rezistența, speranţa şi suferinţa luptătorilor. Cifrele în- 
seamnă oameni, oșteni care, cu fiecare ceas, își riscă viața, dar care 
știu tot atît de bine pentru ce înfruntă nefiinţa. Este ceea ce ne 
descoperă volumul de față Amintiri, iunie 1916 —ianuarie 1918. 
Mărturia vine de la un ostaș de pe front — Constantin D. Nicolau, 
pe atunci sublocotenent, azi comodor şi aviator veteran al celor 
două răboaie mondiale. 

Lucrarea are valoarea faptului trăit direct. Ea arată cum, în 
acei ani 1916 si 1917, curajul si dăruirea de sine au fost socotite ca 
manifestări fireşti ale tuturor celor care, си arma în mînă, gîn- 
deau la unitatea întregului neam românesc, 

Interesul nu vine din faptul trăit. Cititorul află multe lucruri 
despre începuturile aviație. militare române ; despre instruirea pi- 
lotilor si a întregului personal navigant ; despre gindurile si senti- 
mentele lor : de la voinţa de a reugi, de a răzbate și pînă la acelea 


pe care le încearcă omul supus, în fiecare zi, viscului suprem, acela 
al trecerii de la viață la moarte. 


Interesul sporeşte cînd îl însoțim pe sublocotenentul aviator 
C.D. Nicolau la Nămoloasa și mai ales la Mărășești, acolo unde — 


în vara anului 1917 — armata română a ştiut să oprească eforturile 
repetate ale unui adversar hotărît să ocupe tot teritoriul țării gi să 
scoată Románia din luptă. 

Dar perspectiva este alta, Urmărim înfruntarea şi înverșunarea 


oamenilor nu de pe sol, ci din carlinga avionului. Şi înțelegem cît 
ан făptuit acești tineri aviatori care izbuteau, coborind cît mai 
aproape de infernul de pe pământ, să vadă ce face adversarul și să 
transmită camarazilor lor  artilerişti și  infatenteriști informaţii 
indispensabile pentru întărirea apărării ca și pentru contraatac. În 
bătălia cu izbîndă а Mărășeștilor, aviația română a avut o certă 
contribuţie, cum ne evocă si Amintirile de faţă. Și prin ele cunoag- 
tem pe mulți tineri aviatori care au luptat pentru Unirea cea Mare, 
ceva din gîndurile și simțămintele lor. Fotografiile — multe din 

ele inedite — 51 schițele sînt de mare interes. Apariția Amintirilor 
completează memorialistica marilor evenimente din 1916 — 1918, 
într-un sector unde mărturiile de care dispunem sînt încă foarte 
restrinse. De unde și însemnătatea lor !. 


DINU C. GIURESCU 
decembrie 1981 


1 Mulţumesc comodorului C. D. Nicolau pentru consultarea lucrării d-sale 
„File relative la contributia Aeronauticii románe їп primul rázboi mondial" 
(204p. „+ 33 p. anexe, în manuscris), prima monografie а temei, si care încorpo- 
rează şi numeroase materiale de arhivă inedite. 


CĂTRE CITITOR 


Amintirile relatate în acest volum. se referă îndeosebi 
la epoca frămintată din ultima parte a anului 1916 şi, 
cu precădere, la crîncenele lupte din 1917. 

Am încercat să fructific însemnările mele sporadice 
din acea perioadă, să restitui cîteva măcar din clipele 
de încordare, zbucium şi sublim înainte de a se mistui 
în cenușa uitării. 

Eram numai un adolescent cînd (în a doua jumătate 
a anului 1916 si în iarna lui 1917) am fost martor la 
scenele dureroase, adesea de un dramatism coplegitor, 
provocate de ínfringerile militare din toamna primului 
an de război. Mi-au rămas adînc întipărite imagini din 
retragerea neprevăzută, în Moldova, a armatei şi a 
diferitelor servicii din administraţia ţării, refugiul unei 
părți din populația civilă din Muntenia şi Oltenia. 
Nu pot uita apoi flagelul epidemiei de tifos exantematic 
și de gripă recurentă, care au secerat tot atitea vieţi 
cît și războiul. 

Aveam doar douăzeci de ani cînd am luat parte în 
mod efectiv, ca aviator, atît la pregătirile făcute de 
Armata 1, în vederea ofensivei de la Nămoloasa, cît 
și la luptele de la Mărășești. Le-am urmărit întîi palpi- 
tînd ca spectator, apoi, direct implicat, le-am trăit ca 
luptător. Au fost evenimente care s-au întipărit în 
adîncul sufletului pentru toată viața. 

M-am străduit să evoc intimplirile așa cum le-am 
văzut, cu ochii tînărului aproape adolescent încă, asa 
cum mi-au înfiorat sau zguduit fiinţa. $i, deşi scrise 
după айа zeci de ani, sînt încă pătrunse de o pro- 
fundă emoție ce-și are izvorul în momentele trăite cu 
totală dăruire şi uitare de sine. 

Am dorit totodată să aduc un omagiu pios acelor 
bravi luptători care în tot acest răstimp mi-au fost to- 
varăși, prieteni si chiar educatori, alături de care am 
primit botezul focului şi m-am călit, pe care i-am admi- 
rat și urmat, oameni pentru care apărarea pămîntului 
strămoșesc, alungarea dușmanului, înfăptuirea unităţii 
naţionale erau țelul suprem ce merita orice jertfă, orice 
sacrificiu, pentru care, în acele clipe, viața nu avea preţ 
decît în slujba ţării. Era o generaţie de oameni obişnuiţi, 
tineri entuziaști, romantici, dar care, în împrejurările 
crîncene, a devenit o generaţie eroică ce și-a Înscris pe 
drept numele în cartea de aur a istoriei. 

Doresc din toată inima să cred că voi izbuti să comu- 
nic tinerilor mei cititori măcar o frinturá din fiorul în- 
clestárii ре viață şi pe moarte pe care l-am simţit, din 
suferințele şi eforturile supraomenesti făcute, din tita- 
nismul си care ostașul român a înfruntat pe crájma; 
creînd epopea Mărășeștilor în istoria acestui neam. 


Autorul 


VARĂ, TOAMNĂ, IARNĂ 
ÎN NEUITATUL AN 1916 


Abia ieşită din adolescenţă, generaţia mea a devenit martoră 
si protagonistă în cea mai înverşunată și sublimă epopee din viaţa 
poporului român. Din vara acestui neuitat an destinul meu nu a fost 
de excepţie decît prin opţiunea pentru aviaţie, care dintr-o preo- 
cupare sportivă, îmbrăţişată doar de cîţiva temerari, devenise acum 
o armă de luptă atit de necesară țării. 

În vara anului 1916 am terminat Liceul de la Minăstirea Dealu. 
Din cinci sute de candidaţi, am intrat în liceu, pe bază de concurs, 
douăzeci și cinci și am ajuns în final, ca absolvenţi, şaisprezece. 
Cinci au plecat la şcolile militare cu 6 clase, iar patru s-au retras 
în cursul anilor, din diferite motive. 

Liceul fusese creat în 1912 de Nicolae Filipescu (pe cînd era 
ministru de război) cu deviza de a forma cadre militare de nădejde, 
oameni devotați armonios fizic gi intelectual, crescuţi şi educați 
în spiritul dragostei de neam și de țară. 

Disciplina era militară (nu însă cazonă), iar profesorii care 
au funcţionat aici au fost din cei mai buni. Instrucţia era condusă 
de ofițeri la fel de eminenti ca și profesorii, iar sporturile — de 
specialişti angajaţi din străinătate. 

Profilul liceului era real-modern. Programele apăreau desigur 
încărcate, dar elevul era tratat cu atenţie deosebită. Cei mai multti 
dintre profesori se străduiau să stimuleze în noi capacitatea de 
înțelegere, iar unii insistau asupra dezvoltării multilaterale a per- 
sonalităţii noastre. 

Gimnastica și sporturile se făceau cîte o oră în fiecare dimineaţă 
şi două ore în fiecare după-amiază gi cuprindeau ` gimnastică sue- 
deză, scrimă, box, alergări, sărituri, aruncări de disc, instrucţie etc. 

Din păcate, nu s-au acordat sporturilor note cu pondere mai 
mare în calculul mediilor de clasificare, asa că cei pasionați si 
mai buni la sporturi aveau în general note mai mici la cursuri, în 

comparaţie cu aceia care erau slabi la sporturi si care făceau mai 
multe eforturi pentru pregătirea lecţiilor, în vederea unei cît mai 
bune clasificări. Fac această remarcă deoarece eram printre cei mai 
buni si mai armonios antrenați la sporturi” şi clasificat al doilea 
în clasă, la cursuri. 

Anul şcolar s-a terminat la 20 iunie, cînd s-au distribuit gi 
premiile de sfîrşit de an, pentru acei care s-au remarcat la învă- 
țătură şi sporturi. 

În ce priveşte clasificarea, mi-am păstrat locul, așa cum intrasem 
la concursul de admitere. Eram însă trist. Nimic nu mă îndemna să 
mă duc, în vacanță, acasă. Dorel Holban, un coleg şi prieten, cum 
n-avea unde să-și petreacă vara, obținuse ca în timpul vacanței 
să rămînă în școală. Eu nu puteam să fac însă așa ceva fără să 
provoc discuții nesfîrşite cu tata, саге mă acuza că m-am înstrăinat 
de familie; şi cam aga era, îndepărtat fiind de situaţia mai 
puţin înţeleasă și acceptată de mine de după moartea mamei, prin 
recăsătorirea tatălui meu. 

Mă legasem în schimb puternic de atmosfera şi priveliştile 
pe care le admiram de pe terasa şcolii, cu vedere asupra meleagu- 
rilor ce se desfășurau panoramic de la poalele dealului, pe care era 
clădită şcoala, pînă departe, departe, dincolo de Tîrgovişte. Îmi 
plăceau mult pădurile şi poienile din spatele minástirü prin care 
rătăceam adesea. Eram încă un adolescent și știam că îmi va fi 
tare dor de ele cînd va trebui să le părăsesc, o dată cu terminarea 
liceului. Dar știam că trebuie să te desprinzi pe încetul de toate $1 
să renunţi pe rînd la toate, pentru ca pînă la urmă... să le regret 
ре toate. 


Era o vară splendidă, dar era greu să te bucuri de ea din plin, 
{сі se vorbea mereu de război, și într-adevăr acesta era iminent. 
Comunicatele străine, relative la luptele de pe fronturile de 
est si occidental, erau urmărite cu mare interes. Eforturile Ger- 


maniei în ofensiva de la Verdun nu se concretizaseră încă în vreun 
rezultat notabil. 

Opinia publică românească dorea, în covirgitoarea ei majoritate. 
unirea tuturor românilor în cuprinsul aceluiaşi stat. Opţiunea fusese 
făcută încă din septembrie 1914 cînd, prin convenția Diamandy- 


* În 1919 am făcut parte din echipa română care a fost trimisă la Olim- 
piada Păcii, la Paris. 

Sazonov, guvernul țarist recunoștea României — în schimbul neu- 
tralității — dreptul de a-şi uni teritoriile din monarhia Austro- 
Ungară locuite în mare majoritate de români. 

Bineînţeles că $1 clasa noastră împărtășea aceste nobile am. 
minte, ce nu ne vor părăsi niciodată de-a lungul anilor grei în care 
armata română, alături de întregul popor, va înfrunta oștile dug- 
mane. Acest ideal ne-a călăuzit şi însuflețit permanent, chiar si 
în cele mai cumplite zile de restriște. 


* 


Ajuns acasă am început să mă prepar cu sirg, pentru examenul 
de bacalaureat, pe care voiam să-l dau în toamnă. Eram mulțumit 
că aveam cu ce să-mi omor timpul a am fost într-adevăr fericit 
cînd am rămas singur Ја țară. Nu mai erau comunicate, nici 
comentarii, Era un tărîm al păcii şi parcă toată lumea сга а mea. 
Mă găseam într-un perfect echilibru sufletesc. mă simţeam trecut 
într-o lume în afară de timp. 

Dar trebuia să încep să învăţ cà fericirile se dimensionează 
ca durată, în clipe. În ziua de 14 august”, România îşi face cunos- 
сша voinţa de a intra în război împotriva Puterilor Centrale. Mul- 
țimea exuita. Venise în sfîrșit clipa înfăptuirii năzuinţei seculare 
de unitate naţională. 

Participarea noastră la primul război mondial, dat fiind do- 
гіп;а unanimă a românilor de a înfăptui acest măreț ideal, a în- 
ceput prin mobilizarea unui efectiv de 1 083 000 de soldaţi, ceea 
ce reprezenta 15 la sută din întreaga populaţie a ţării. Acest efectiv 
a fost grupat în 4 armate, fiecare fiind organizată în 6 corpuri. 
Pe specialități de arme, forţa militară a țării se compunea din 23 
divizii de infanterie, 2 divizii de cavalerie, 5 brigăzi de călărași, 
2 brigăzi de artilerie grea, 1 regiment şi 1 divizie de artilerie de 
munte, 113 piese de artilerie antiaeriană, 1 brigadă de grăniceri, 
1 regiment de căi ferate, 1 regiment de pontonieri, 1 batalion de 
specialităţi geniu, flotila de pe Dunăre $4 grupuri: de aviaţie. 

Însufleșită de un puternic elan patriotic, armata română a pornit 
hotărîră ofensiva eliberatoare în Transilvania, unde a pătruns la 
15 august prin 18 puncte simultan. Beneficiind de atitudinea de 
fraternizare a localnicilor, dornici a ajuta efectiv trupele elibera- 
toare, armata română a executat pînă la sfîrşitul lunii august o 
înaintare foarte rapidă pînă în inima Transilvaniei. Pretutindeni 


* Am folosit cu precădere stilul vechi de datare, așa cum l-am preluat din 
însemnările mele de atunci. 

era intimpinatá sărbătoreşte, așteptată cu bucurie, înconjurată cu 
dragoste, un număr foarte mare de localnici cerînd înrolarea în 
oastea ţării. 

Dar aceste succese au fost anihilate de situaţia frontului din 
sud, unde trupele aliate de la Salonic au întîrziat să înceapă ofen- 
siva proiectată, conform înțelegerilor dintre statul român şi An- 
tantă, ofensivă ce ar fi avut menirea să fixeze o parte din trupele 
germano-bulgare. Astfel armata română s-a aflat singură în luptele 
din sudul Dobrogei, unde o puternică forță militară germano- 
bulgară, sub comanda feldmareșalului Mackensen, a atacat violent, 
cucerind capul de pod de la Turtucaia (19—24 august). Pierderile 
mari suferite aici de armata română m-a întristat dureros, si o 
profundă îngrijorare mi s-a strecurat în suflet. 

Apoi, nu peste mult timp, s-a anunțat că înaintarea noastră 
în Transilvania s-a oprit, pentru ca, după bătăliile de la Sibiu 
(13—15 septembrie), Praid-Sovata (16—20 septembrie), Petroşani 
(18—20 septembrie) şi Braşov (24—25 septembrie) să urmeze du- 
reroasa retragere. 

Pentru mine evenimentele dobindeau o dimensiune de excepţie. 
În ziua de 15 septembrie începusem cursurile Şcolii de ofițeri de 
artilerie, strămutată acum la Iași. Optasem pentru școala de ofițeri 
activi și părinții au fost de acord. 


» 


Astfel am ajuns la Iaşi. Școala era instalată într-o cazarmă а 
Regimentului de Roșiori, ale cărei grajduri fuseseră amenajate în 
dormitoare. Și — mare satisfacţie! — aici m-am întîlnit cu 12 
din cei 16 absolvenţi de la Dealu. 

Școala era organizată pe patru baterii (două pentru ofiţer: 
activi şi două pentru rezerviști) $i o companie pentru elevi de 
geniu. Elevii activi erau cazaţi în cazarmă, iar majoritatea rezer- 
viştilor, în oras, la gazde particulare. 

Eu am fost repartizat în bateria a doua, comandată de căpitanul 
T., un temperament nervos, care nu ni se adresa decît yipind. Felul 
lui de a fi m-a intimidat; ulterior, m-am convins că în fond 
era un om foarte cumsecade. Atitudinea și comportarea puteau 
fi ceva deliberat, sau poate inerent felului său de a fi. 

Bateria era împărțită pe grupe și eu făceam parte din a patra, 
a celor mici de statură. În ce priveşte programele cursurilor, erau 
atit de încărcate, încît de-abia aveam timpul necesar să le învăţăm 

cum trebuie. De altfel noi, cei de la Мїпа<пгеа Dealu, luam totul 
în serios. 

Instrucţia ne ocupa toate orele în care nu aveam cursuri si 
disciplina era de fier. Ni s-a precizat că, într-un timp record, 
trebuia să asimilăm toate cunoştinţele ce se cereau unui ofițer de 
artilerie. 

Cu mincarea o duceam acceptabil. Alimentele de bază erau 
cartotii, fasolea şi varza, iar din cînd în cînd, carne. 

Și nu fără bucurie am luat cunoștință de faptul că, începînd 
din luna octombrie, duminicile eram învoiţi în oras. 


D 


La sfîrşitul lunii septembrie şi în cursul lunii octombrie, со- 
municatele Marelui Cartier General anunțau puternice atacuri duş- 
mane, întîi la Oituz (28 septembrie — 14 octombrie), apoi din 
30 septembrie și la Predeal, Rucăr și Dragoslavele. 

Ni se spunea că pe frontul stabilizat din Dobrogea trupele 
ruse au început să înlocuiască marile unităţi române, astfel că 
acestea retrase vor constitui rezerve ce ne vor îngădui să facem 
faţă atacurilor din Carpaţi. 


Pe la mijlocul lunii octombrie se făcu simțită și iarna. О iar- 
па timparie ! 

Grajdurile de cai transformate în dormitoare erau greu, aproape 
imposibil de încălzit cum trebuie. Cu acordul tacit al conducerii 
şi procedind cu toată discreţia, ре cit era posibil, ne-am constituit 
în echipe foarte destoinice, care în fiecare noapte făceau să dis- 
pară tot ce era lemn. După garduri a venit rîndul copacilor, care 
s-au făcut şi ei nevăzuți ca prin minune. Graţie acestui combus- 
tibil, procurat cu айта trudă, se „putea obține seara, în grajdurile- 
dormitoare, o senzaţie de căldură care însă nu mai persista și în 
timpul nopții. Dar a noi mai aveam soun : băgam între cele 
două pături cu care ne înveleam tot ce era haină, ba chiar şi 
cizmele. Cum eram frînți ds oboseală, de îndată ce simţeam puţină 
căldură, adormeam buștean. Încercarea cea mare ne pîndea însă 
dimineaţa, cînd trebuia să facem cozi interminabile la spălătoarele 
instalate la extremitățile grajdurilor-dormitoare. Si fiindcă era foarte 
rcce, cînd ne venea rîndul la spălat, eram chirciți de frig si astfel 
apa finisa operaţia de îngheț. 

Cum timpul пе era supraîncărcat cu orele de cursuri, marșuri, 
călărie, exerciţii la tunuri etc., nu mai aveam vreme să ne gindim 
la altceva. Era mai bine ! 

Comunicatele începuseră să ne aducă veşti mai bune. Trupele 
noastre au rezistat eroic la atacurile dușmane din Carpaţi, iar 
dacă la Dragoslavele armata noastră a trebuit să cedeze teren, 
nicăieri fronturile n-au fost străpunse. În schimb, nici la Salonic 
nici în Carpaţii Orientali, nici pe celelalte fronturi, aliaţii n-au 
întreprins vreo acțiune. Aveam impresia că am fost lăsaţi să ser- 
vim de paratrăsnet Puterilor Centrale. 


H 


Odată cu noiembrie, iarna își arătă tot mai fioroasă colții; 
zăpada începu să fie tot mai abundentă, frigul tot mai mare. 

Într-o dimneaţă, cînd stăteam la coadă, dirdiind de frig, 
în aşteptarea rîndului la spălător, mi-am amintit că la Міпаѕигеа 
Dealu, în diminetile de iarnă, eram scoşi afară, la orele 6, doar cu 
sandalele în picioare, și, după ce alergam o jumătate de oră, la 
urmă ne frecam bine cu zăpadă, pentru ca apoi, cînd ne întorceam 
în dormitoare și intram sub dușuri, să avem senzaţia că apa era 
fierbinte. 

M-am gîndit că ceea ce era posibil cu un an în urmă, era rea- 
lizabil a acum. Fără să mai stau pe gînduri, am ieșit afară, am 
alergat şi m-am frecat bine cu zăpadă pe tot corpul, apoi m-am 
întors și m-am spălat. Apa mi s-a părut fierbinte şi dormitorul 
neobișnuit de prietenos și de cald. Colegii mă examinau cu atenţie, 
crezînd că mi-a sărit o doagă. A doua zi am repetat procedeul şi, 
cînd au văzut că nu mi se întîmplă nimic, cei mai viteji m-au 
imitat în zilele următoare, iar în scurt timp majoritatea celor din 
dormitor a făcut acelaşi lucru. Dar, la sfîrşitul săptămînii, o bună 
parte din băieţi erau bolnavi de gîlci, tușeau și aveau temperatură ; 
deci, cereri de scutiri. 

Căpitanul T., alarmat, s-a interesat de cauza molimei şi, gă- 
sindu-mă vinovat de trist exemplu, m-a sancționat cu trei zile 
de arest sever. Eram revoltat : unde dai si unde crapă! 

Pînă aici, cu excepția revoltei mele, nu era nimic grav, dar in 
carceră mișunau insectele. Speriat, am protestat cu înverșunare si 
după două zile de penitență am fost scos si trecut la deparazitare. 
Cînd peste hainele şi cămașa mea trecea fierul de călcat, pocneau 
insectele de parcă erau mici explozii, în serie. 

Am fost chemat apoi de căpitan, care mi-a ţinut un lung dis- 
curs moralizator. Cum probabil aveam un aer surprins, m-a între- 

bat dacă sînt conştient de greșeala mea. Am răspuns că mă simt 
nevinovat, cá nu puteam fi făcut responsabil de insuficienţele fizice 
ale altora şi i-am adus la cunoştinţă că de îndată ce voi termina 
şcoala, voi pleca de la artilerie oriunde voi găsi un alt fel de a 
gîndi. M-a privit cu mili; avea impresia că și-a bătut capul 
de pomană cu mine. 

În prima jumătate a lunii noiembrie atacurile inamice la 
trecătorile din Carpaţi au început cu şi mai mare înverșunare. 

Evenimentele se succedau cu repeziciune, iar veştile erau tot mai 
grave. 

La Tîrgu Jiu se dădeau lupte grele. Dar cu tot eroismul armatei 
şi al civililor, frontul a fost rupt. Nemţii au atacat cu mijloace 
zdrobitor superioare. Grupul de la Cerna lupta eroic, dar a pierdut 
legătura cu trupele noastre. O atmosferă de mare îngrijorare ne 
apăsa pe tori. 

Intre 3 şi 14 noiembrie, o puternică ofensivă germano-austro- 
ungară declanşată pe văile Oltului şi Topo!ogului sfirgeste prin ocu- 
parea oraşelor Rimnicu Vîlcea și Curtea de Argeş. De acum co- 
municatele dureroase se ţin lanţ, moralul nostru fiind supus unui 
adevărat bombardament. 

încercarea de a constitui o linie de rezistență pe Olt n-a 
dat nici un rezultat, iar la Cîmpulung trupele noastre obosite şi 
copleşite și-au pierdut capacitatea de ripostă. 

Și mai grav este faptul că aliaţii nu răspund încă cererilor 
noastre de ajutor, nesocotindu-și angajamentele asumate. 

Astfel, la 10 noiembrie Mackensen reușește să treacă Dunărea 
pe la Zimnicea şi, pe urmă, armata bulgară pe la Giurgiu. 

Toţi respirăm în ritmul comunicatelor. 

Cu trupe obosite, inferioare numericeşte, slab înarmate si lipsite 
de artilerie grea și de aviaţie, care să informeze comandamentele 
asupra mișcărilor $ pregătirilor inamicului şi să facă legătura între 
marile noastre unități, Marele Cartier General pregăteşte o ofen- 
sivă pe Argeş $1 Neajlov. Ni se spune cá va fi o Marnă românească. 
Lupta pentru apărarea Bucureştilor a fost însă pierdută $1 în 23 
noiembrie Capitala ţării cade sub ocupaţie. dușmană. Vestea ne-a 
produs o adevărată traumă. La toate acestea se adăuga o iarnă 
extrem de geroasă şi hiperabundentă în zăpadă. 

Programele noastre erau acum şi mai încărcate, încît nu mai 
aveam timp să ne gîndim la altceva. La venirea nopții cădeam 
frînți de oboseală. 

Nu cunogteam Iașul dinainte. Acum, cu serviciile evacuate din 
Bucureşti, cu refugiații care deveneau tot mai numeroși, de ne în- 

trebam unde izbutiseră să își afle vreun adăpost, îți dădea impresia 
unui furnicar. 

La început, cum iegeam în oraş, mă izolam de colegii mei şi 
cutreieram străzile, pentru că voiam să cunosc cît mai de aproape 
fosta capitală a Moldovei, cu trecutul şi monumentele sale istorice. 
După ce străbăream locurile ştiute, de la o vreme, paşii mă purtau 
spre strada principală, unde eram ispitit să intru la Tufli, cofetăria 
cea mai renumită. Dar era mai uşor de obținut permisia de ieşire 
in oraș, decît să ajungi să intri acolo. Pînă la urmă, reușeam să 
ajung la restaurantul de la Hotelul Traian, unde, după o bună 
aşteptare, puteai să ocupi un loc la masă şi, după o altă probă de 
răbdare, primeai un ceai clocotit şi nişte pesmeji de război, care 
ajungeau să se înmoaie puţin, odată cu răcirea ceaiului. De altfel, 
afară de noi, nimeni nu era grăbit aici. 

Ре la mijlocul lui decembrie пі s-a făcut cunoscut că probabil 
şcoala va fi strămutară la Odesa. Cum această perspectivă era 
comentată în clasă, unul din elevii тиса l-a întrebat pe coman- 
dantul bateriei dacă acolo se găsesc garduri de lemn şi pomi, cum 
au fost în jurul şcolii la Iaşi, căci, spunea el, ideea e bine venită 
— aici nu mai aveam de ce rămîne, căci nu se mai găsea aproape 
nimic de tăiat. Toate resursele fuseseră epuizate ! A izbucnit un Ce 
general, făceam haz de necaz, şi era cit pe се să izbucnească ji 
căpitanul nostru. 

De crăciun o veste zguduitoare ` ciocnirea de pe calea ferată, de 
la Ciurea, soldată cu sute de morţi (soldați în deplasare $1 refugiaţi). 
Un doliu în plus. Nădăjduiam că-i ultimul, care va încheia nenoro- 
cirile ce se abătuseră asupra ţării noastre în ultima jumătate de an. 

Toţi speram că stabilizarea frontului la Siret, pe linia strategică 
Focşani — Nămoloasa şi la trecătorile Carpaţilor aşa cum se 
realizase după cîteva bătălii succesive ce opriseră ofensivele arma- 
telor germano-austro-ungare, va constitui încheierea unui capitol 
zguduitor din istoria neamului nostru. 


* 


De Anul Nou ni s-au dat două zile libere şi am fost invitat de 
colegul si prietenul meu de totdeauna, Grigore Zadik, să mergem 
impreună la Roman, unde locuiau familiile noastre. Drumul aveam 
să-l facem cu un automobil. . 

Plecarea a avut loc pe la orele 15 ; ningea cu fulgi grei si vizi- 
bilitatea era redusă la cîţiva metri. Maşina avea un motor puternic 
$i era prevăzută cu lanțuri pe roti, dar zăpada era mare si de-abia 
înaintam. 


În curînd ne-a găsit în plină noapte şi cu mare greutate depă- 
seam convoaiele care mărșăluiau pe drumul înzăpezit. Soldaţii din 
coloane si cei ce însoțeau şirurile interminabile de căruţe păreau 
niște umbre care înaintau din greu prin zăpada ce devenea tot mai 
groasă. 

Pe marginea drumului apăreau ici-colo cai părăsiți. Unii încer- 
cau să se mai țină pe picioare, în timp ce alţii erau căzuți. Fulgii de 
zăpadă, care în lumina farurilor mașinii cădeau într-un vîrtej gros, 
inmormintau încetul cu încetul, sub un giulgiu elb-cenugiu, toată 
dezolarea. Aveam senzaţia că trăiam un coşmar care-mi paraliza 
toată înţelegerea. 

Am făcut cei 85 km pînă la Roman în şapte ore si jumătate. 
Сіпа am ajuns acasă eram amorjit de oboseală şi deprimat, încît 
abia mai puteam vorbi. 

Nu-mi venea să cred că mă găseam împreună cu ai mei. Tata 
era îngrijorat de perspectiva strămutării şcolii în Rusia, iar eu eram 
încă sub impresia dezolanră a călătoriei. Simgeam că-mi îngheată 
sîngele, cînd mă gîndeam la tot ce văzusem. Și nu era decît o 
mică secvenţă din marea tragedie care se abătuse asupra întregii 
țări. Nu má mai interesa nimic. 

Am fost noi aşa de puţin pregătiți pentru acest război? Cum 
vom putea suplini oare aceste neajunsuri ? Ce vom putea face? 
Atítea întrebări fără răspuns... 

Drumul înapoi n-a fost decît o replică а cogmarului din ajun, 
cu diferenţa că a durat 10 ore în loc de 7. 

Сіпа am ajuns dimineața, eram într-atît de obosit, încît am 
adormit în orele de cursuri. Profesorii n-au spus nimic, 

În cursul lunii ianuarie, odată cu stabilizarea frontului, spiritele 
s-au mai liniștit ; nu mai era vorba de o evacuare în Rusia. Їп 
schimb, a izbucnit tifosul exantematic, care făcea ravagii în rîndurile 
soldaţilor $1 ale populaţiei. Nenorocirile se țineau lanț ! 

Prietenul si colegul meu de bancă, Zadik, îmbolnăvindu-se, a 
fost internat la Spitalul „Sf. Spiridon“, așa că duminică am lăsat 
totul baltă si m-am dus să-l văd. 

La spital, surorile, ocupate cu ofițerii în vizită, m-au lä- 
murit aşa de bine asupra salonului în care era spitalizat, încît am 
nimerit unde nu trebuia ; cînd am deschis ușa, tabloul în faţa că- 
ruia mă găseam m-a uluit. Camera era plină de cadavre, în poziţii 
dintre cele mai bizare, așa cum fuseseră aruncate. Pete livide ў 

schimonosite, membre înnegrite, încât totul dădea impresia unui si- 
nistru coşmar care, în primul moment, m-a înlemnit. Era morga. 
Nu știu cum m-am trezit în cele din urmă în curtea spitalului. 
Speriat cum eram, am crezut că nu mai era cazul să mă mai 
vadă şi prietenul meu. Am rătăcit în nestire pe străzi, şi cînd m-am 
reîntors la școală, cazarma mi s-a părut caldă, prietenoasă, un ade- 
vărat cămin. 

Peste cîteva zile, am aflat că prietenul făcuse tifos exantematic. 
Nu та puteam gîndi la el fără să am în faţa ochilor spectacolul 
din camera cu cadavre. 


În februarie, iarna era în toi. Era aşa de frig, de parcă Mol- 
dova devenise o sucursală a Polului Nord. Echipele de aprovizic- 
nare cu materiale pentru foc erau acum în mare încurcătură. Ar- 
bom erau pe terminate și nu mai rămăseseră decît gardurile curți- 
lor vecine cu școala. Ce ne vom face ? 


Într-una din zile, cu un soare neobișnuit şi un ger de peste 
—25'C, de crăpau pietrele, a fost adunată toată şcoala са să asi- 
ste la degradarea generalului Socec, acuzat de a fi provocat o 
gravă defecțiune în bătălia pentru Bucureşti (noiembrie 1916), 
cînd a retras din luptă, fără ordin, Divizia 2/5, pe care o coman- 
da, el însuşi părăsind în derută cîmpul de bătălie. învinuit de 
trădare si lasitate, a fost judecat și condamnat la închisoare si 
degradare publică. 

Careul se formase cu mult înainte de sosirea dubei care tre- 
buia să-l aducă pe condamnat, iar gerul cumplit era neiertător cu 
cei mai puţin rezistenți. Rînd pe rînd victimele lui se albeau la 
față si lesinau în careu. În cele din urmă а sosit şi condamnatul : 
era un bătrîn istovit, cu un aer buimac și pierdut. Părea să nu ştie 
ce se petrece cu el. Cei mai mulți am fost penibil impresionați. Ne în- 
trebam dacă această „execuţie“ nu era un act cu totul inutil. De 
altfel, mai tîrziu, cînd traumele și durerile războiului s-au та! 
atenuat, procesul a fost revizuit si inculpatul achitat. Erau mo- 
mente dramatice, totuşi, care ne aminteau cà ţara are nevoie de 
oameni tari, de voințe puternice, neclintite, de dăruire şi vitejie. 

Gerul, programul supraîncărcat, oboseala nu reușeau să пе 
înăbușe exuberanţa de adolescenti, si din viața noastră de elevi nu 

lipseau glumele copilărești, ba chiar si farsele mai puţin nevino- 
vate. Din caii pe care trebuia să-i încălecăm la manej, cel mai 
nărâvaș era celebrul Trafic. Nervos şi foarte sensibil, nu tolera 
elevului nici o greșeală, nici o stîngăcie. Cei puţini care ştiau să 
călărească dinainte de a veni la școală, o scoteau binigor la ca- 
рах, însă pentru ceilalți era mai greu. Dar toți trebuiau să treacă 
pe гіпа pe Trafic. Cînd unul din ukima categorie izbutea să-l 
călărească fără incidente, era dat de căpitan ca exemplu pe toată 
bateria. Așa s-a întîmplat d cu elevul Grumăzescu. Lucru d curios, 
d inexplicabil era faptul că Trafic se purta са un miel cînd îl 
încăleca acesta. 

Întîmplarea s-a repetat cu succes cîteva ședinte la rînd, şi co- 
mandantul bateriei, cu vocea lui enervantă, veşnic cu ton de zbie- 
rat, nu, mai contenea cu laudele ; eram exasperaţi. Dar într-o di- 
mineață, cînd elevul Grumăzescu trebuia să facă o nouă demonstra- 
tie cu Trafic, nici n-a apucat să se suie bine în șa gi calul La 
scuturat ca pe nimic. Stupoare, mai ales pentru căpitan, care or- 
donă elevului să încalece din nou. Și scena s-a repetat. Şeful bateriei 
întrebă atunci cine vrea să treacă să încalece calul. Toti eram inti- 
midaţi, deși știam să călărim. S-a oferit numai un singur elev 
din grupa a patra. Acesta trece la cal, îl mîngiie, D controlează 
şi aranjează șaua, apoi încalecă și, după cîteva contorsiuni, calul 
îl acceptă. Cu începere din ziua aceea, steaua lui Grumăzescu a 
apus, dar nici căpitanul n-a mai dat p^ nimeni ca exemplu. De-abia 
tîrziu am aflat secretul : colegul nostru din grupa a patra reușise 
să plaseze sub șa o pioneză. Era clasica gotie a cavaleristilor, dar 
de care nici unul din noi nu ne-am dat seama în clipele acelea. 

Pe la sfîrşitul lunii februarie, iarna s-a mai mutat, iar noi am 
ajuns la practica tragerilor reale. Fiecare elev executa pe rînd, pro. 
gresiv, toate funcțiunile, de la încărcarea tunului pînă la comanda 
bateriei. În instruirea noastră se urmărea ca fiecare să ajungă să 
stăpînească tragerile, în toate eventualitàtile care se puteau ivi pe 
front, şi pot afirma, fără falsă modestie, cà la sfîrşitul lunii stá- 
pîneam în mod perfect calculul şi conducerea efectivă, a tragerilor, 

Odată cu trecerea Íngrozitoarei ierni si cu ostoirea tifosului 
flagelator, simțind apropierea primăverii aducătoare de speranțe 
şi optimism, si noi am devenit parcă alții. 

La începutul lui aprilie, am fost anunţaţi că pe data de 15 vom 
obține un mic concediu, după care, pe ziua de 29 trebuia să ne 
prezentăm la regimente. | 

Ni s-a făcut cunoscut că în cadrul locurilor disponibile la uni- 
е de artilerie, fiecare din noi îşi poate cere repartizarea, în 

funcţie de clasificare, la unitatea pe care o doreşte. Şi spre plăcuta 
mea surpriză, erau și locuri pentru aviaţie. Nutream de mult 
o tainică atracţie pentru această minunată activitate cvasisportivă. 
De fapt cred că destinul meu se hotărîse cu mult înainte, poate 
cînd prin luna mai 1913 venisem la Bucureşti trimis de Gimna- 
ziul din Roman, ca să iau parte la concursul de literatură ce se 
ținea în fiecare an la Liceul Lazăr, din iniţiativa şi sub patrona- 
Jul societății „Tinerimea română“. 

Sosisem în Bucureşti cu două zile înainte de începerea concur- 
sului. În prima dimineață m-am dus la liceu pentru formalităile 
de înscriere și apoi am pornit să vizitez oraşul. Fácusem cunoştinţă, 
la înscriere, cu cîţiva bucureşteni care s-au oferit să-mi fie călă- 
uze. Ne-am propus să începem cu Grădina Cişmigiu, unde, într-un 
loc amenajat anume, era expus un avion Bristol-Coandă. 

Mai văzusem avioane venite la Roman în 1911 pentru mane- 
vre, dar atunci nu ni S-a permis să ne apropiem prea mult de ele 
și nici nu s-a găsit cineva care să ne dea lămuriri asupra lor. 

Avionul expus în Cișmigiu era un monoplan cu aripă fixată 
deasupra fuselajului (parasol), cu două locuri (unul în spatele altuia) 
şi prevăzut cu un motor în stea, montat în capul fuselajului, înain- 
теа aripii. Îmbrăcămintea era din pînză. 

Noi.e mele cunoştinţe m-au lămurit că avionul era opera unui 
tînăr inginer român, Henri Coandă, director la fabrica de avioane 
Bristo: din Anglia unde se construiau aparate de acest tip. Nu-mi 
mai puteam lua ochii de la această jucărie superdimensionată, care 
era $1 ea mărturia geniului acestui neam. Însoţitorii mei, văzîndu- 
mă atât de copleșit, mi-au spus că dacă mă interesează aviația pînă 
într-atit, surprizele de-abia încep, pentru că între orele 10 și 11 
voi avea una şi mai mare. Într-adevăr, nu mult după aceea mi-a 
atras atenţia un zumzet de motor de avion. „Fi, acum să. te văd 
ce spui : e Aurel Vlaicu“, m-a informat un coleg. 

Ajuns dsasupra noastră, avionul a început o serie de evoluţii 
de-o rară eleganță şi nişte viraje de aveam impresia că aparatul 
se invirteste pe loc. И 

Spectacolul a durat vreo jumătate de oră, după саге avionul 
a dispărut către Cotroceni. 

Am aflat atunci că avionul era opera lui Vlaicu, care îl conce- 
puse singur si apoi îl construise piesă cu piesă. Căzusem într-o 
adincá admiraţie, iar din acel moment n-am mai visat la altceva 
decit avioane şi aviaţie ! 

Cele două zile cît am mai stat în Bucureşti le-am petrecut pe 
aerodromul de la Cotroceni, urmărind zborurile ofițerilor aviatori 
pe avioane biplane, și în special pe Aurel Vlaicu, care polariza 

toate simpatiile cu evoluţiile si virajele lui nespus de frumoase, 
adevărate probe de curaj, ѕтаріпіте de sine si voinţă. Oare realiza 
lumea ce examene grele dădeau acei oameni atunci cînd ne uimeau 
cu priceperea lor de a cuceri şi stăpîni văzduhul azuriu ? 

Sub hipnoza acestei amintiri am fost fericit să profit de ocazia 
ce mi se oferea si sá cer sà fiu repartizat la aviaţie. Asteptam, 
ріп de curiozitate si nerăbdare, să văd се repartizare aveau sá 
ceará colegii mei. de la Dealu (care erau clasificați ` in fruntea 
promoţiei). Și iată rezultatul așteptat: 3 am cerut să trecem la 
aviaţie (spre stupoarea comandantului bateriei şi a ofiţerilor 
instructori), iar restul, la regimentele de artilerie grea, unde riscu- 
rile erau mai mici. Au fost „apoi şi din aceia pe care părinţii lor 
i-au pus la adăpost în străinătate. 

Opţiunea mea pentru aviaţie a venit deci dintr-o pornire ro- 
mantică, adolescentină. Se potrivea temperamentului meu, în pri- 
mul rînd prin caracterul ei temerar, dar şi sportiv, aşa cum se 
manifestase aeronautica pînă la război. Apoi era ceva cu totul 
nou pentru mine şi mă fascina prin ceea ce solicita şi impunea ea 
celor ce o imbrájisau ` curaj, dirzenie, stăpînire de sine. Un ca- 
racter slab nu putea să se numere printre Icari. Era o probă de 
foc pentru un adolescent aflat în pragul tinereţii şi m-am străduit 
să nu dezmint niciodată această nobilă pornire. 

Pe ziua de 15 aprilie am plecat la Roman, într-un concediu 
de 7 zile. 

Acasă mă aştepta o primire plină de căldură ; nu ştiau ce plă- 
cere să-mi mai facă. Toţi erau sănătoși și bucuroşi de reintilnire. 

Oraşul, care, înainte cu un an, părea o grădină cu flori, era 
acum complet schimbat. Peste tot mișunau soldaţi aliaţi, în for- 
maţii sau în permisie. De altfel, aici era reşedinţa comandamentu- 
lui armatei ruse de pe frontul Moldovei, şi aproape fiecare casă 
găzduia ofiţeri ruși. 

Foarte numeroşi erau și refugiații | din Oltenia şi Muntenia. 
Îmbrăcaţi ca vai de ei, cu ce putuseră lua în fugă la evacuare 
(căci au fost cu totul surprinşi de evenimente), găzduiți adesea cum 
dădea Dumnezeu, erau cu inimile strînse la gîndul celor rămași 
acasă. 

Pentru mulți şi în special pentru cei „bătrîni, viaţa era un chin. 
Si unii se plingeau, poate justificat, că moldovenii nu sînt nici 
destul de primitori şi nici de-ajuns de intelegátori cu ei. De fapt, 
refugiații care ajunseserá prin sate, unde nu erau trupe, o nime- 
riserá mai bine. Frau gázduiti mai acceptabil şi găseau mai ușor 


de-ale mîncării, 

, De mincare se isen încă şi se anunţa un an bun, ca după 
fiecare iarnă bogată în zăpadă. 
Apoi, armatele ruse primeau alimente şi direct de peste Prut. 


Panica, din timpul iernii, provocată de înfringerile militare la 
care se adăugaseră vremea cîinoasă si flagelul tifosului exantematic, 
dispăruse, și moralul era acum mult mai bun. 

Ofițerii şi soldaţii, veniți în permisie, erau mai optimisti, mai 
cu încredere în viitor. Unitaţile române trecute în refacere în Mol- 
dova, decimate în timpul iernii de tifosul exantematic, erau acum 
completate cu recruți si înzestrate cu material nou de război, venit 
din Franţa (după luni de peregrinare prin Rusia) şi instruite си 
concursul ofițerilor din misiunea franceză, sosită în România în 
toamna anului 1916. 

Trupele române, în curs de instruire şi organizare, urmau să 
formeze o armată care trebuia să atace în sud $1 să ia ofensiva 
pentru recucerirea teritoriului rămas sub ocupaţie străină. 

Ofițerii erau plini de optimism și de încredere; lăsaseră în 
urmă marile încercări prin care trecuseră în toamna anului 1916, 
greutăţile şi iarna tragică pe care le înfruntaseră cu bărbăţie. 
Căldura optimismului lor mă cuprinsese şi pe mine, dar eram mai 
reţinut. 


Acasă totul a decurs normal, pînă cînd le-am spus că pe ziua 
de 22 aprilie trebuia să fiu la regimentul la care fusesem repar- 
ғас (partea sedentară se afla la Váculesti, lîngă Dorohoi), apoi, 
de acolo, să mă prezint la aviaţie, la Botoșani. 

Tana, care credeam eu că nu era un sentimental, căci nu fusese 
niciodată prea tandru cu mine, era cu ochii în lacrimi. Ştia bine 
că, fiind război, trebuia să mă duc să-mi fac datoria, dar nu pri- 
epea deloc cum de un băiat considerat foarte bun, socotit cîndva 
în fruntea băieţilor generaţiei mele de la Roman, să fie apucat 
asa, pe neaşteptate, de o nebunie. Căci, pe atunci, aviația era re- 
zervată (după mentalitatea oamenilor așezați, liniștiți şi cumse- 
cade) celor care nu prea ţineau la viaţă. Si la aprecierile tatii se 
adăugau si acelea ale foştilor mei profesori şi ale prietenilor lui : 
toți gîndeau la fel. 

Le-am explicat că eram în. plin război, că nimeni nu știa ce-l 
aşteaptă a doua zi, indiferent dacă era în aviaţie sau în altă parte, 
şi că aviația se potriveşte mai mult felului meu de a fi. Dădeau 
din cap şi cred că socoteau că m-am scrîntit de-a binelea. Prietenii 
se uitau la mine cu oarecare admirație, cu admiraţia pe care o ai 
pentru un acrobat de circ, dar fără prea multă consideraţie. 

Fetele erau mai înţelegătoare şi, după ce au aflat noutatea, mă 
priveau şi cu ceva mai multă căldură. Pentru ele devenisem un 
om ieșit din comun, e drept, fără, să fi făcut însă ceva deosebit. 

Cînd a sosit momentul plecării, despărțirea a fost tristă ; tata 
era de neconsolat. 

Ajuns la regiment, comandantul, colonelul Paul Miciora, aflind 
că urma să plec la aviaţie, m-a întîmpinat cu aceleași reflecţii. 

Nu era nimic de făcut si nici nu încercam să mă mai apăr. 


LA ŞCOALA DE AVIAŢIE DE LA BOTOŞANI 


Pe ziua de 2 mai m-am prezentat la Școala de aviaţie. 

La intrarea României în război, aviația era constituită într-un 
„Corp al Aviaţiunii“, care avea la dispoziție cca 45 de avioane, 
din care se putea conta cam pe 30, restul fiind obosite de zbo- 
rurile de antrenament al piloților. Mai erau comandate avioane în 
Franţa, dar pînă la intrarea în război nu se primise nimic. 

Cele 30 de avioane disponibile au fost repartizate în escadrile 
afectate armatelor (cîte un grup de aviaţie pentru fiecare armată, 
grupul avînd una sau două escadrile, dotate cu 3—4 avioane), 
restul revenind Grupului 3, aflat la dispoziţia Corpului de Aviaţie, 
la București. 

Aceste avioane reprezentau, din punct de vedere tehnic, posi- 
bilitățile de concepție si construcție din anii 1913—1914, adică 
dinainte de izbucnirea războiului. Erau niște aparate foarte fragile, 
echipate cu motoare a căror funcţionare era nesigură. La aceasta 
se mai adăuga si faptul cà nu erau înarmate si prevăzute cu echi- 
pamentele strict necesare executării unor misiuni de recunoaştere 
fotografică, de reglaje pentru tragerile de artilerie, sau de bombar- 
damente, gen de misiuni pe care le îndeplinea aviația pe cimpurile 
de luptă din Occident. 

Avioanele inamice pe care trebuia să le înfrunte aviația noas- 
tră erau produsul posibilităților tehnice din 1916, deci superioare 
ca performante (viteză, înălțime de zbor, viteză ascensională) s 
înarmate cu una sau două mitraliere, iar personalul care le pilota 
avea experința a doi ani de război, sau era format în funcţie de 
aceasta. 

Abia din toamna lui 1916 si în timpul iernii au început să ne 
sosească o parte din materialele de aviaţie comandate în Franţa. 

Noile avioane se situau la nivelul posibilităţilor tehnice de la 
sfîrşitul anului 1915. Deci aveau performanțe mai bune decît ti- 

purile care dotau aviația la intrarea în război şi în plus erau înar- 
mate $1 prevăzute cu accesoriile şi echipamentele necesare executării 
diferitelor misiuni. 

În cursul lunii decembrie se înființase pe lîngă Marele Cartier 
General o Direcţie a Aeronauticei, sub conducerea colonelului De 
Vergnette, din misiunea franceză. Directorul răspundea de orga- 
nizarea $1 buna funcţionare a aeronauticei şi avea sub ordinele 
sale directe : 

— un serviciu al aviaţiei, condus de maiorul C. Fotescu; 

— un serviciu al aerostației, condus de maiorul I. Iancu; 

— Rezerva generală a aviaţiei (R.G.A.), comandată de maio- 
rul Adamovici ; 

— un serviciu de aerologie (cum se numea pe atunci servi- 
ciul meteorologic). 

La începutul anului 1917 a avut loc reorganizarea aeronauti- 
cei si stabilirea ordinei de bătaie. 

S-au înfiinţat trei Grupuri : 

a) Grupul I Aerostaţie, comandat de maiorul A Sturza, afec- 
tat pentru lucru Armatei a 11-а. Avea în compunerea lui : 

— Escadrila 1 Vînătoare ; 

— Escadrila 2 Observaţie ; 

— Escadrila 6 Observaţie ; 

b) Grupul 2 Aeronautic, sub comanda maiorului aviator A. 
Popovici ; afectat pentru lucru Armatei a IV-a rusă, си: 

— Escadrila N 3 Vînătoare ; 

— Escadrila N 4 Observaţie : 

c) Grupu! 3 Aeronautic, sub comanda maiorului aviator N. 
Capşa, pus la dispoziţia Armatei a VI-a rusă, cu: 

— Escadrila N 10 Vînătoare ; 

— Escadrila F 5 Observaţie. 

S-au mai creat, tot la începutul anului : 

— Escadrila Е 7 de Observaţie ; 

— Escadrila BM 8 de Bombardament. 

Ambele 'а dispoziţia Marelui Cartier General. 

La 1 iulie au luat fiinţă: 

— Escadrila F 9 de Observaţie ; 

— Escadrila N 11 de Vinătoare; 

— Escadrila C 12 de recunoaştere îndepărtată, iar la începutul 
lunii august, Escadrila N 10 bis de Vînătoare. 

Toate escadrilele au fost dotate cu noile avioane primite din 
Franţa ; cele de observaţie cu Farman F 40, de vînătoare cu 
Nieuport tip 13 si 17, iar escadrila de bombardament BM 8, cu 
Breguet et Michelin-uri. (De altfel numele escadrilei provenea toc- 

mai de Ја inițiala tipului de avion cu care era dotată: N — Nieu- 
port; F — Farman ; BM — Breguet et Michelin, C — Caudron). 

În vederea antrenamentului pe noile avioane, piloţii vechi au 
fost trimiși la Birlad, unde fuseseră evacuate Şcolile de pilotaj. 

Tot în ianuarie s-a înființat la Birlad o şcoală de observatori 
aerieni, unde au fost concentrați vechii observatori, ca să se pună 
la curent cu noile metode de lucru. 

Pe măsură ce piloţii încheiau antrenamentul pe noul material, 
iar observatorii aerieni deveneau capabili să execute misiunile ce- 
rute aviaţiei de observaţie, escadrilele, formate la începutul anului 
preponderent cu personal navigant francez, s-au putut încadra 
treptat cu români, devenind astfel mixte. Mai tîrziu a fost posibil 
să se formeze chiar două escadrile încadrate numai cu personal 
român (Escadrilele F 9 şi N 11). 

Ajuns in unităţi, personalul nostru navigant și-a perfecţionat 
şi cu ajutorul camarazilor francezi cunoştinţele și tehnica, reuşind, 
într-un timp record, să lucreze şi să lupte cu înaltă măiestrie. 

În luna februarie, școlile au fost transferate la Botoșani, deci 
mai departe de front, unde fuseseră instalate pe un platou, la 
nord de oraş. 

Aveam gradul de elev-plutonier cu care terminasem Şcoala de 
ofițeri de artilerie. Aici m-am regăsit, printre alţii, cu T, Alimă- 
nescu $i D. Grumăzescu (foşti colegi de la Dealu), Gh. Stilpeanu si 
elevul plutonier de rezervă Constantin Motaş, biolog, asistent la 
Universitatea din Iași. Toţi aceștia patru eram de găsit, la început, 
peste tot împreună ; constituiam un mic grup foarte unit. 

În cadrul şcolilor de aviaţie, comandate de căpitanul C. Be- 
roniadi, în afară de şcolile de pilotaj şi şcoala de observatori din 
avion (sub conducerea căpitanului francez de Laparelle) mai 
funcţiona $i o şcoală de ofițeri de antenă. 

Cursurile şcolii de observatori, la care ne-am înscris şi noi, au 
început cu vreo 15 elevi, aproape toţi ofițeri de artilerie. 

Noi, cei patru, n-am făcut mare impresie la prezentare. Aveam 
aerul unor băiețandri jigăriți, îmbrăcaţi cum eram cu haine date 
de Școala de artilerie, Dar, dacă ne-am prezentat sub un aspect 
modest si total intimidaţi, în schimb, ideea noii specializări pusese 
stăpînire pe noi cu tenacitate si eram plini de nerăbdare să ne 
însuşim toate tehnicile şi detaliile legate de viitoarea profesiune 
de suflet si de credință. Aviația exercita asupra noastră o atracţie 
de neînvins, deşi, sau poate tocmai pentru că ni se înfățișa ca o ne- 
cunoscută plină de riscuri, mai ales acum cînd ne aflam în plin 
război. 

Parte din cursurile teoretice şi aplicative se ţineau dimineaţa, 
în nişte barăci amenajate în cadrul aerodromului, iar o altă parte 
din cele teoretice, după-amiezile, în oraş într-o sală de școală. 

Instructorii de la şcoala de observatori erau toţi ofițeri francezi. 
Şcoala a început cu partea de cursuri teoretice și cu zborul de veri- 
ficare și de adaptare, Aceste zboruri se făceau cu un avion Caudron 
G 3, monomotor, aparat extrem de maleabil, și cuprindeau în- 
treaga gamă de evoluţii. 

Piloții erau instructorii de zbor de la Şcoala de рога). 


Cind mi-a venit rîndul, am făcut primul zbor cu plutonierul 
aviator Gogu Ştefănescu, considerat unul dintre cei mai buni in- 
structori de pilotaj al școlii. 

Ca de obicei, toți elevii erau adunaţi lîngă avion, curioşi să 
vadă cum am să rezist şi cum o să mă comport. 

Сїйуа din elevii de la Școala de pilotaj, care mă simpatizau, 
mi-au atras atenția ca în timpul evoluţiilor să caut că mă uit me- 
reu în interiorul virajului. 

Pilotul, care má examina cu multă condescendenţă, avea aerul 
să spună: „O să vezi tu се te așteaptă“. 

$i, iată-mă în avion. Mi-am legat centura, pilotul a încercat 
încă o dată motorul, a controlat cele cîteva instrumente de bord și, 
cum se părea că totul mergea normal, a făcut semn să se ridice ca- 
lele — care ţineau avionul pe loc — şi cu motorul în plin, aparatul 
a început să alerge pe tren din ce în ce mai repede, pînă cînd, la 
un moment dat, s-a desprins pe nesimţite şi m-am trezit în aer. 
Zgomotul motorului se micşora pe măsură ce ne înălțam, se transfor- 
ma într-un biziit din ce în ce mai slab, mai monoton, mai șters. 
Pot să spun că nu mi-era frică, dar eram stăpînit de nelinigtea 
primului zbor şi îngrijorat de felul cum aveam să mă comport în 
timpul evoluţiilor. Păţania celor care zburaseră înaintea теа şi 
privirile lui Gogu, la plecare, nu erau a bune. 

Îmi simțeam nervii 100119 ca nişte strune. Tot amorul meu 
propriu era în joc. 

Pe măsură ce avionul urca, orizontul se făcea tot mai larg. 
La un moment dat, Gogu făcu un viraj pe dreapta şi descoperi 
Botoșanii, care apăreau ca o miniatură de străzi gi căsuțe. Era 
pentru mine un spectacol cu totul nou; dar cînd eram mai 
cufundat în contemplaţie şi admirație, Gogu ia un viraj strîns și 
văd deodată oraşul şi întreg orizontul ridicîndu-se în sus si invirtin- 

du-se în jurul nostru. Nu mai înţelegeam nimic. Am avut apoi 
senzaţia bizară că toate măruntaiele din mine au pornit și ele în 
viraj, ridicîndu-se în coşul pieptului. Mi-am amintit de sfatul celor 
de jos și am întors capul să mă uit către interiorul virajului, iar 
cu aceasta parcă toate începură să revină la loc. 

Pe urmă, urcarea a continuat si orizontul se lărgea tot mai 
mult, amănuntele de pe pămînt devenind tot mai mici, ca dese- 
nele unui covor care începeau să se şteargă. Era parcă o lume a 
păcii, tulburată doar de biziitul monoton al motorului, care în- 
cepuse să-mi devină obişnuit. 

Cînd am tras cu ochiul la altimetru, am văzut că eram la 
1 200 metri. Va să zică, aşa arată pămîntul de la înălțimea asta ? 
Era ceva ce nu puteam să-mi imaginez pînă acum. 

Dar, se vede că-i un făcut: stările plăcute nu trebuie să du- 
reze prea mult. Într-adevăr, deodată motorul s-a oprit brusc 
a mie mi-a sărit inima. Nu bănuiam că acesta face parte din pro- 
gram, şi iată-l pe Gogu dezlănțuit! Începea un viraj strîns pe 
dreapta şi apoi un altul, la fel, pe stînga şi, o dată cu ele, peisa- 
jele şi întreg orizontul se ridicau si se invirteau în jurul nostru, 
cînd pe o parte, cînd pe alta gi, în acest virtej, m-am trezit că 
erau antrenate iar toate măruntaiele mele. 

Făceam un adevărat efort ca să-mi întorc mereu capul în 
interiorul virajului, dar ciudată istorie! capul devenea greu $, 
mai ales, nu era uşor de întors. 

Am încercat să închid ochii, dar senzaţia de greață era şi mai 
acută. Deci, nu-mi ráminea decît să încerc mereu să mă uit în 
interiorul virajului. Şi distracţia era completată de pilotul care, 
din cînd în cînd, punea motorul în plin și acesta mă alimenta cu 
fum şi un miros de ulei de ricin, ce-mi sporea si mai mult ams- 
teala 51 greața. O să pot oare să mă stăpînesc pînă la urmă ? Dar, 
cînd credeam că oarecum m-am liniștit, Gogu s-a distrat făcînd 
cîteva capace (căderi) cu avionul, de m-am trezit cu stomacul 
la gât. 

Aveam senzaţia că experiența dura de o eternitate şi mă în- 
trebam îngrijorat ce-ar putea să mai inventeze sadicul individ? 
îl dădeam în gînd la toti draci şi, dacă aș fi putut, Las fi strîns 
de gît. Voia cu tot dinadinsul să mă facă să mă pierd, să mă umi- 
lească. Noroc că ne apropiam de pămînt. 

Avionul se redresă și dedesubt, la cîteva sute de metri, se 
vedea aerodromul. Peisajul devenea din ce în ce mai cald, mai 
vesel, si începeam să simt o senzaţie de bună stare, care a fost 
şi ea o surpriză după vînzoleala de pînă atunci. Їпїогс capul si 

mă uit furios la Gogu, De astă-dată, mă privea oarecum cu sim- 
patie : suportasem eroic ! 

După aterizare, cînd m-am coborit din carlingă, nu îndrăzneam 
să desfac catarama de sub bărbie, care ţinea casca strîns aplicată 
pe cap şi strîngea și gítul. Mà temeam că odată cureaua desfăcută, 
cînd aveam să deschid gura, aveam să mă transform într-o fîn- 
Ипа arteziană, aşa cum au рап o parte din cei care zburaseră 
înaintea mea. 

Din fericire nu s-a întîmplat nimic şi aceasta mi-a dat mai 
multă încredere în mine şi mai mult curaj în abordarea noii ac- 
tivități. 

Gogu mă iniţiase, în mod cu totul brutal, în cunoașterea rela- 
tivității liniei orizontului şi a peisajelor în timpul evoluţiilor în 
zbor. Atari metode, socoteam eu, puteau vindeca de aviaţie şi pe 
cei mai sportivi. De altfel, cîțiva din colegi, după zborul de ve- 
rificare, au luat calea unităţilor de origină. 

I-am spus părerea mea căpitanului De Laperelle. A surís 
şi mi-a replicat că aceasta ar fi valabil pentru Franţa, pentru noi 
însă, metoda este acceptabilă, dacă nu chiar  recomandabilă, 
pentru că sint mai mulți candidaţi decît era nevoie efectiv. А 
mai adăugat că un candidat care n-are încredere în el d nu-i 
atras de pasiunea zborului şi care vine în aviaţie numai ca să 
arboreze pe piept insigna de aviator, e o pacoste pentru armată. 
Un astfel de individ va căuta întotdeauna să scape de zboruri şi 
nu va executa niciodată misiunile în mod conştiincios. N-am mai 
zis nimic. Aveam încredere în părerile și experiența căpitanului. 

Aşa am săvîrşit primul meu pas în tainele zborului. 

Cu experienţa lor pe frontul de vest, instructorii francezi re- 
ușeau să ne trezească tot interesul pentru cursurile şi exerciţiile 
practice de observație din avion. Partea teoretică, redusă la ne- 
cesarul care se impunea unui observator aerian, cuprindea : gama 
cunoştinţelor cerute de recunoașterile tactice din avion, trage- 
rile de artilerie cu observaţia din avion extinse la toate variațiile 
posibile, legăturile dintre primele linii ale infanteriei cu posturile 
de comandă, fotografia aeriană cu modul de execuţie, studiul şi 
interpretarea ei, transpunerea lucrărilor de pe fotografii pe pla- 
nurile directoare (așa-numitele restituiri), tehnica lucrului cu 
posturile de antenă, lupta aeriană, tragerile cu mitraliera etc. 

Recunoaşterile în cîmpul tactic aveau ca obiectiv determina- 
rea activității inamicului pînă la 10—15 km adincime în spatele 
frontului din fata marii unităţi (Divizie sau Corp de Armată) 
care ceruse misiunea. 


35 


Observațiile se executau din vedere sau fotografic, prin zbo- 
ruri la înălțimi care variau între cîteva sute şi 3 000 m, în funcţie 
de vreme și reacţia apărării antiaeriene inamice. La înălțimi foarte 
joase se executau mai ales în zorii zilei, cînd se conta a pe factorul 
surpriză. 

În cazul unui front stabilizat, se fotografiau toate organizaţiile 
terestre ale dușmanului (tranșeele cu reţelele lor de protecție de 
sirmā ghimpată, posturile de comandă, amplasamentele bateriilor 
de artilerie etc.). Fotografierea acestor obiective se făcea mai 
întîi la scară mică, în zboruri executate între 1200 şi 2000 m 
înălțime, în aga fel încît fotografiile să se înlănţuie $1 să permită 
întocmirea de asamblaje de imagini ce alcătuiau, în final, tabloul 
panoramic al poziţiilor de apărare inamice din întregul sector. 

Pentru са să se obțină un atare asamblaj, avionul trebuia să 
menţină înălțimea de zbor și direcția în mod perfect, aşa încît 
fotografiile să se întretaie si să fie la aceeași scară. Misiunea 
era foarte periculoasă, întrucît odată determinate elementele de 
tragere ale artileriei, avionul devenea o ţintă foarte vulnerabilă. 

După studierea fotografiilor asamblate, organizaţiile inamice 
erau restituite pe planuri directoare (la scara 1/20 000). Dacă 
din studiile făcute se observau obiective de mare importanţă, 
acestea erau fotografiate din nou, dar de la mică înălțime (250— 
700 m), cu aparate fotografice cu focare de 0,50 m sau 0,75 m. 
Supuse unui examen stereoscopic, aceste fotografii relevau și sol- 
дарі din tranșee. 

Tot în cadrul acestui gen de misiuni se fotografiau a liniil= de 
apărare și poziţiile bateriilor proprii, în vederea verificării modului 
de executare a lucrărilor în ansamblu şi în special a camuflajului. 

Un alt gen de misiuni, foarte importante, îl constituiau re- 
glajele tragerilor bateriilor de artilerie de cîmp şi grea. Se recurgea 
la avioane pentru acest gen de misiuni atunci cînd observatoarele 
terestre nu erau în măsură să regleze tragerile asupra unor obiec- 
tive care erau bine camuflate sau se găseau în contrapantă. 

În general, obiectivele erau în prealabil fotografiate şi stu- 
diate, iar zborurile de reglaj se executau de la înălțimi care variau 
între 1 000 şi 2 000 m. Mesajele observatorului se comunicau prin 
telegrafie fără fir (T.F.F.) şi erau recepționate de posturile de 
antenă, care le transmiteau telefonic celor interesaţi, Răspunsurile 
postului de antenă se semnalau avionului prin panouri albe, dispuse 
după un anumit cod. 

O altă misiune, de mare importanţă, era legătura de infan- 
terie, care se făcea între primele linii ocupate de trupele noastre 

şi posturile de comandă ale diviziilor. Acestea aveau loc în timpul 
atacurilor $1 contraatacurilor cînd de cele mai multe ori legăturile 
telefonice erau întrerupte. În astfel de situaţii se cerea prin fuzee 
colorate ca trupele din primele linii să-și marcheze poziţiile cu 
panouri, care, întinse pe teren, dădeau observatorului posibilitatea 
să traseze pe planul director poziţiile, să le determine coordonatele, 
pe care le comunica apoi prin T.F.F. postului de antenă al marii 
unități. 

Era misiunea cea mai grea $ mai periculoasă, căci, pentru 
identificare, avionul trebuia să zboare între 200 și 500 m înălțime 
şi se găsea deci expus atît focului mitralierelor cît și pericolului 
de a fi percutat de proiectilele de artilerie care străpungeau spa- 
Gul cu traiectoriile lor haotice. 

О altă misiune importantă era supravegherea de sector. Se 
recurgea la acest mijloc în momentele de criză, cînd se bănuia că 
inamicul pregătea un atac, sau chiar în timpul unui contraatac. 
Aviatorul semnala prin T.F.F. orice activitate observată la ina- 
mic. 

Dacă era cazul, putea cere prin postul de antenă executarea de 
reglaje sau corectări de tragere asupra unor obiective, după cum 
in timpul atacului putea executa și alte misiuni. 

Toate avioanele de observaţie erau prevăzute cu posturi de 
emisie de telegrafie fără fir. Comunicarea se făcea prin alfabetul 
Morse. 

Pentru recepţie, posturile de comandă ale artileriei diviziei sau 
ale Corpului de Armată aveau la dispoziţie așa-numitele posturi 
de antenă, conduse de ofițeri specializați — care comunicau te- 
lefonic comandamentelor mesajele recepționate. 

În momentele de luptă, cînd se întîmpla ca posturile de antenă 
să nu mai funcţioneze, observatorul își comunica informațiile prin 
mesaj lestat. (Raportul era pus într-un tub de aluminiu prevăzut 
cu o flamură colorată ca să poată fi urmărit în timpul căderii). 

Exerciţiile de tragere s-au executat într-o primă fază cu pe- 
tarde, pe aerodrom, şi, ulterior, cu trupe de infanterie şi trageri 
reale de artilerie pe poligoane. 

Pentru noi, cei care de-abia terminasem Școala de artilerie, 
totul era interesant, adesea pasionant, si nu precupeream nici un 
efort ca să ajungem să stápinim cunoştinţele necesare si practica 
efectuării misiunilor în toată gama eventualităţilor care s-ar putea 
ivi, în timpul zborurilor, pe front. 

Instructorii se ocupau îndeaproape de noi, urmărind, pînă în 
cele mai mici amănunte, modul în care pregăteam temele şi felul 

іп care le executam, şi ne repetau mereu că reușita unei misiuni 
depinde de minuţiozitatea pregătirii, de antrenament, de conştiin- 
ciozitatea executării şi de riscul -calculat. 

De Laperelle se întreținea cu fiecare dintre noi, urmărindu-ne 
cu atenţie, ca să-și poată da seama de măsura în care ne-am în- 
suşit cunoştinţele şi de capacitatea de voință şi de stápinire 
de sine de care dădeam dovadă în timpul zborurilor. Aveam im- 
presia că urmărea nu numai un simplu control al elevului, ci ca- 
pacitatea si profilul specific al românului. 

Așa, într-una din zile, după ce am executat niște reglaje de 
artilerie, îndată ce am aterizat m-a luat de o parte şi, după ce 
mi-a analizat în cîteva cuvinte modul de execuție, mi La arătat 
pe Motas, care se invirtea pe teren într-un anumit sens, profund 
preocupat, avînd aerul că urmăreşte ceva. 

Căpitanul mi-a spus că remarcase ceva foarte ciudat la el. În 
fiecare zi, după ce-și executa tema de zbor şi ateriza, Motaş o 
lua razna ре teren, învîrtindu-se mereu la stînga. Vezi ce curios, 
spunea el, se manifestă cîteodată efectele zborului asupra indi- 
vidului ? Vă văd că inte mereu împreună. Ce-i cu el? Nu se 
simte în toate apele după zbor ? Temele şi le prepară şi le execută 
foarte corect, totul e normal pînă după aterizaj. I-o fi provocînd 
zborul tulburări ? 

Remarcasem şi eu că după zbor prietenul meu preferă să cutre- 
iere cîmpul, dar nu mă neliniştisem. Acum însă am hotárit să-l 
observ mai îndeaproape. M-am luat dar după el si l-am găsit exa- 
minînd cu atenţie, pe pămînt, nişte cercuri galbene $1 vorbind de 
unul singur. Îngrijorat, l-am întrebat dacă nu l-a tulburat cumva 
zborul. Cînd m-a auzit a izbucnit in rís si mi-a explicat că a 
descoperit niște familii de licheni neobișnuiţi care cresc in roto- 
coale, nişte rarități ca forme şi dimensiuni, aga încît pentru el 
constituiau un obiect de studiu foarte interesant. Făcea cercetări- 
le după zboruri, fiindcă atunci era liber si nu-l deranja nimeni ; 
ceilalți, cu instructorii în cap, fiind încă ocupați cu programul. 

I-am lămurit lui De Laperelle misterul; a făcut mult haz, 
dar l-a si interesat, încît din ziua aceea, Motaș avea în persoana 
căpitanului încă un coleg la studiul lichenilor. 


+ 


Ziua de 20 mai a fost impresionantă. Eram adunaţi cu toţii 
pentru exerciţiile în zbor. Un francez, sublocotenentul Cordonier, 
plecat să verifice funcționarea aparatului de T.F.F., s-a angajat 

си avionul în pierdere de viteză şi s-a prăbușit, ofițerul fiind omo: 
rît sub sfárimàturile aparatului. 

Era primul accident de avion la care asistam $i am fost În- 
tr-atit de impresionați, încît doi din elevi au părăsit școala. Unul 
dintre ei era un coleg de la Dealu... 


* 


Zilnic, între orele 15 şi 18, aveam cursuri teoretice într-o 
sală special amenajată în centrul oraşului. 

De la orele 11,30, cînd eram aduşi în oraș, pînă la masa de 
prînz ne plimbam pe strada principală, care forfotea de refugiaţi 
şi de ofiţeri veniti în permisie, de pe front. 

Era o primăvară minunată şi natura turna în sufletele tuturor 
o dispoziție de optimism, făcînd din noi nişte copii, gata să ne 
bucurăm de orice. 

Amintirea iernii îngrozitoare, cu cortegiul ei de nenorociri prin 
care trecuserăm, aproape dispăruse. 

Frontul de sud era stabilizat. Se vorbea tot mai insistent de o 
ofensivă care avea să ducă la eliberarea Munteniei. Ѕрегап;еје 
înfloreau. 

Refugiații găzduiţi, aici cum s-a putut, fiecare înfruntînd no- 
ianul dz nevoi numai el ştie cum, începuseră să fie mai op- 
ümisti. 

Noi, elevii, încîntaţi de timpul liber, ne plimbam de obicei 
pînă la masă, pierduţi în mulțimea care forfotea şi din care nu 
cunoșteam pe nimeni. 

N-aveam încă dreptul să purtăm insigna de aviatori, deci nu 
aveam cu ce ne mîndri. Și-n mulțimea asta erau atîtea fete fru- 
moase, dar şi айџа ofițeri veniți de pe front, în trecere, decoraţi 
şi foarte mîndri. Si fireşte că ei erau aceia care monopolizau aten- 
via frumoaselor! Ce să-i faci? lar noi sufeream de complexul 
celor șterși, care nu aveau пісі cu ce se făli, nici ce povesti. 

Cazarea noastră a fost o mare problemă. Cum oraşul era plin 
de şcoli de ofițeri şi de refugiaţi, nu era ușor să găseşti o locu- 
іпуа. Eu, împreună cu Motaș, obrinuserám o încăpere la un biet 
funcţionăraş. Casa avea un antreu, din care о uşă dădea în bucă- 
tărie, iar alta într-o cameră, din care se intra într-o a doua. 


În prima locuia proprietarul cu soția şi o fată de vreo 17 ani. 
În a doua locuiam eu cu Motaş. Mobila camerei noastre consta 
dintr-un pat improvizat, o măsuţă gi un lighean instalat pe un 
scaun. 

Seara trebuia să venim la birlog de cum începea să se innop- 
teze, căci toti ai casei se culcau devreme. Dar nici noi nu voiam 
54 întîrziem, pentru cá a doua zi ne sculam cu noaptea-n cap, 
Astfel, aproape în fiecare seară, la orele 8, eram acasă. După 
toaleta sumară dinainte de culcare, făceam literatură ; Ticá Motas 
era totdeauna pregătit să mai recite un sonet de Eminescu sau 
de Codreanu. Cînd recita Motaș, el ştia să comunice ca nimeni 
altul bogăţia simţirii şi toată vraja încărcată de duiogie şi melan- 
colie. Era o adevărată delectare să-l asculți și atit de liniștitor 
după oboseala zilei ! Scularea însă nu era ceva ușor, Ne străduiam 
noi să facem cît mai puţin zgomot, dar la plecare, fără voia 
noastră, le stricam tuturor somnul. Ne ceream iertare $1 fata nu 
se supăra. Se uita cu drag la Motag și spunea că asa e la război. 

Oricât de tare ne apăsau greutăţile vieţii, tinereţea nu se lăsa 
copleșită, căutînd compensaţii în prilejul de a glumi si а ne veseli 
din orice. Astfel, la aerodrom, cum aveam o pauză, alergam de 
cealaltă parte a terenului, unde era Școala de pilotaj. 

Aici ne interesau în mod deosebit performanţele realizate 
de elevii noi. Școala începea cu avioanele Pinguin, care nu puteau 
decola si serveau elevilor începători să învețe, rulind pe teren, 
să ajungă a se deplasa în linie dreaptă. Pînă aici n-am ştiut că 
această operaţiune constituie o problemă dificilă. Și totuşi ега: 
elevii făceau toate curbele posibile si numai după multe zile de 
caznă ajungeau să se menţină pe o linie dreaptă. Noi pariam și 
cîştiga acela al cărui elev făcea curba cea mai nebănuită, Сіпа 
unul din elevi izbutea să rupă avionul, jucătorul саге pariase pe 
el, cîştiga totul. 

Ştiam că voi câștiga la sigur, dacă voi paria pe elevul L 
Acesta marcase performanțele cele mai neaşteptate : deteriorase, 
pînă atunci, fără milă, vreo trei aparate. Într-una din zile am 
fost martor la o scenă dintre cele mai bizare și mai pline de 
suspence. Elevul maltratase încă un Pinguin şi comandantul şcolii, 
depăşit de ultima ispravă a acestuia, s-a repezit către locul acci- 
dentului probabil cu intenţia să-i aplice vinovatului o corecție bine- 
meritată. Intuind pericolul, elevul a rupt-o însă la fugă si astfel 
a început un adevărat joc de-a v-aţi ascunselea printre avioane. 
Asistenţa în mijlocul căreia mă aflam era agang ca la o coridă. 

Dar războiul nu se sfirsise şi zilele grele abia începeau pentru 
noi. 

Сасе începutul lunii iunie, cei care terminaserám cu succes 
antrenamentul la executarea misiunilor de tragere şi de legături de 
infanterie cu petarde, pe teren, am trecut să efectuăm reglaje de 
artilerie cu trageri reale pe poligon şi legături de infanterie cu 
trupele. 

Tragerile de artilerie ne pasionau si, pentru o parte din noi, 
era aproape un joc de copii; în schimb, deprinderea si executarea 
lucrărilor de la Secţia de foto aeriană mergeau mai greu decit 
bănuisem. 

Developarea cligeelor, copierea şi interpretarea fotografiilor 
și mai ales trecerea lucrărilor de pe fotografii pe planurile direc- 
toare erau probleme cu totul noi, care ne-au luat mai mult timp 
decît s-a apreciat inițial. De altfel, am rămas cu convingerea că 
numai puțini am reţinut ceva şi aceasta, cu toată insistența si 
bunăvoința inepuizabilă a instructorului francez Caradec. 

Cu începere de la 1 iunie, conducerea şcolii a insistat în spe- 
cial asupra celor care erau mai înaintați în asimilarea cursurilor 
şi mai ales în executarea probelor practice de zbor. 

Ре la 1C iunie пі s-a comunicat confidențial că armata română 
reorganizată si instruită după noile metode de luptă din Franța 
şi dotată cu un armament nou, primit de la aliaţi, se concentra pe 
un front din sudul Moldovei. Urma deci ca, pe la mijlocul lunii, 
o primă echipă de observatori, formaţi la noua școală, să fie 
trimisă la Marele Cartier la Iaşi, pentru a fi repartizaţi la uni- 
тате de aviaţie destinate frontului. 

51 aşa, în dimineaţa zilei de 15 iunie, am fost chemat împreună 
cu Motas la comandantul şcolii, care ne-a comunicat că întrucît 
ne consideră a fi complet formaţi, chiar în ziua aceea trebuia 
să plecăm la Iaşi, unde urma să ne prezentăm la Marele Cartier 
General, pentru repartizare. 

Cu această ocazie, căpitanul ne-a arătat o deosebită atenţie şi 
chiar o oarecare căldură. Ne-a sfătuit să avem o încredere totală 
în cunoştinţele și posibilitățile noastre şi să căutăm să fim întot- 
deauna calmi, stăpîni pe noi, căci reuşita unei misiuni gi viaţa 
noastră însăşi depinde numai de noi. Acolo sus, nu putem aştepta 
ajutor dela nimeni. Să nu ne pierdem nici o clipă capul şi să cău- 
tăm să stăpînim întotdeauna situațiile. Un observator care şi-a 
pierdut capul pune în primejdie $1 viaja pilotului. 

A insistat, din nou, că misiunile trebuie pregătite cu minuţio- 
zitate, nimic nu trebuie neglijat, absolut nimic, căci şi amănuntele 
îşi au importanța lor. 

O misiune ratată implică o repetare, cu toate riscurile care 
decurg. 

Ne-a mai atras atenţia să căutăm să eliminăm din dările se sea- 
mă orice fantezie şi să verificăm de două ori—dacă se impune—orice 
amănunt, înainte de a-l comunica, pentru că adesea sînt detalii 
care pot avea o importanță deosebită pentru un comandament. 

În fine, să evităm cu stricteţe orice tendință de exagerare şi să 
ne amintim că succesele noastre de miine vor constitui o mare 
satisfacție pentru el, căci aceasta va însemna că şcoala pe care o 
conduce a dat roade. 

Si-i exprima regretul că nu ne poate da cîteva zile, ca să ne 
luăm rămas bun de la familie, dar aceasta contează mai puţin, 
fiindcă noi sîntem şi trebuie să fim tari. Dacă voim să învingem 
pe alţii, mai întîi trebuie să știm să ne învingem pe noi. 

Si vorbind parcă pentru sine, cu ochii pe jumătate închiși şi 
căutîndu-şi cuvintele, spunea că un infanterist simte cotul celui 
de lîngă el 51 în momentele cele mai grele, pe cînd aviatorii sint 
întotdeauna singuri, iar observatorul aerian şi pilotul său trebuie 
să lucreze ca un singur om, iar acest dublu om este şi el întot- 
deauna singur. 

După despărţire am rămas multă vreme pe gînduri. Oare o 
să izbutesc să fiu calm şi stăpîn pe mine în momentele cele mai 
grele ? 

Masa de prînz a fost mai puţin zgomotoasă, mai puţin veselă 
ca de obicei. În sală plutea o uşoară atmosferă de îngrijorare, iar 
în ochii care ne scrutau se citea parcă şi întrebarea : „Cui îi vine 
rîndul mîine“ ? 

Fără să vreau, gîndul îmi fugea la sonetul lui Eminescu : 


Dintre sute de catarge 

Care lasă malurile, 
Cite oare le vor sparge 

Vînturile, valurile ? 
Dintre păsări călătoare, 

Ce străbat pămînturile, 
Cîte-o să le-nece oare 

Valurile, vînturile ? 

Între colegii pe care i-am avut la această şcoală, slt. Th. Ali- 
mănescu și slt. Gh. Stilpeanu aveau să facă să se vorbească mult 
de ei. 

După-amiază ne-am făcut bagajele, de data aceasta completate 
cu un maldăr de note şi instrucțiuni care reprezentau tot ce facusem 
în şcoală, iar seara am plecat la gară, să ne îmbarcăm pentru Iaşi. 

Cu aceasta am încheiat un alt mic capitol din viața pe care 
mi-am ales-o şi care începea să-și depene cursul. 


ÎN ESCADRILA F 7 


Ajuns la gară cu o oră înainte de plecare, am asistat la lupta 
pentru luarea cu asalt a trenului. 

Intrările în vagoane erau blocate de ciorchini de oameni care 
se stráduiau cu orice preț să pătrundă în interior. Cei mai tineri, 
plini de iniţiativă, intrau pe ferestre. Soldaţii își rezervaseră locu- 
rile privilegiate pe vagoane, iar cei mai puţin descurcăreţi, sau mai 
puţini antrenați la lupta corp la corp, se instalaseră pe tampoane. 
Noroc că pentru noi, care aveam ordine speciale de deplasare, se 
rezervase un vagon. Oare nu avea să fie luat gi acesta cu asalt? 

Nu ne venea să credem ochilor cînd ne-am văzut înăutru. Si, în 
fine, a venit și ora plecării. Trenul mergea pe ruta Dorohoi—Dîn- 
geni si de-abia se tira, iar stațiile erau prilej de opriri inter- 
minabile. Trebuia făcută regulat presiunea de abur la cazanele 
locomotivelor şi încălzirea se făcea cu lemne. 

De somn, nici vorbă, n-am închis ochii toată noaptea. 

Ajunşi la Iaşi, ne-am lăsat bagajele la un profesor, prieten 
de-al lui Motas, şi ia orele 9 ne-am prezentat la M.C.G., unde 
am fost primiți de căpitanul G. Măicănescu care, după ce m-a 
examinat cu atenţie, mi s-a adresat întrebîndu-mă ce virsta am si 
ce școli am la bază. L-am lămurit cà făcusem liceul de la Minás- 
tirea Dealu, absolvisem Școala de ofițeri de artilerie şi împli- 
nisem 20 de ani. Nu ştiu cu ce ton i-am debitat toate acestea, 
căci à început să гіда. 

Mi-a spus că a primit calificativele de la școală si, ginind seama 
de referințele căpitanului De Lapperelle, vom fi repartizaţi la 
escadrila F 7*, o unitate de elită, care pînă de curînd fusese la 
dispoziţia Cartierului General pentru misiuni speciale, iar acum 
era afectată Grupului 2 Aeronautic pentru lucrări cu Armata I. 


* Escadrila nr. 7, dotată cu avioane Farman. 

Ме-а înmânat ordineie de repartizare, precizînd că trebuie să 
trecem, chiar î în cursul dimineţii, pe la Rezerva Generală a Avia- 
Hel (R.G.A.), să primim echipamentele de zbor, iar in seara zilei 
să plecăm la Tecuci. Pe ziua de 17, adică a doua zi, urma să ne 
preen la Grupul 2, Ne-a urat "mult succes și ne-am luat rā- 
mas bun 


Eram încîntat, obosit, flămând si cu inima strînsă, Păşeam în 
plin necunoscut, dar ne-am gîndit să nu o facem chiar cu burta 
goală. Astfel, ne-am hotărît să trecem întîi pe la restaurantul 
„Traian“, să "luăm măcar cîte un ceai. 

Orașul arăta mai curat de cum îl lăsasem cu cîteva luni 
în urmă. Deşi dimineaţă, pe străzi era destulă lume şi multe au- 
tomobile cu ofițeri. „Învîrtuiții“, mă lămurea prietenul meu. 

Oboseala drumului, forfoteala neobișnuită pentru noi si zgo- 
motul orașului ne zăpăcise de-a binelea. 

Ajunşi la restaurant, după o bună aşteptare, ni s-a adus cîte o 
ceagcá de ceai fierbinte şi nişte biscuiţi, aidoma celor serviţi şi în 
iarna trecută, care, tari ca piatra, se înmuiau greu chiar în apa 
clocotită. 

Chipurile sătui, am plecat la Rezerva Generală a Aviației. De- 
plasarea am făcut-o cu un tramvai, un fel de baracă mai mare 
care, ca 5-0 ia „din loc, se opintea cu zvicnituri, de te întrebai 
îngrijorat ce o să mai urmeze. Dar odată plecat, se oprea la fiecare 
colț de stradă. Cu răbdare şi noroc, am ajuns pînă la urmă la 
abator, în afara orașului, unde se găsea R.G.A.-ul. 

Maiorul Eugen Adamovici, comandantul unităţii, ne-a primit 
cu deosebită atenţie (noi aparţineam frontului, dumnealor erau 
cei din spate). În biroul lui l-am cunoscut și pe căpitanul francez 
Samua, ajutorul de comandant. 

l-am raportat motivul venirii şi a dat dispoziţie căpitanului 
Dobrescu să ni se dea tot ce ne trebuie, fără i întârziere. 

Ne-am ales imediat echipamentul $1, încărcaţi ca niște cămile, 
încît de-abia ne puteam mișca în echilibru, am luat-o spre oraș. 

Frînți de oboseală si cumplit de asudaţi, am fost fericiți cînd 
ne-am trezit la gazdă. 

După amiază am căzut două ceasuri într-un somn de plumb, 
apoi am ieșit din nou să revăd orașul. 

Peste tot miguna o „mulțime heteroclită şi era un du-te-vino de 
te întrebai de unde apăruse toată lumea aceasta. Probabil, credeam 

eu, erau foarte mulți refugiați jean în oraș să se íntílneascá cu 
eventualii cunoscuţi, în trecere prin Iași. 

Ca primă impresie, parcă lumea era mai îngrijit îmbrăcată, 
însuflețită de o oarecare bună dispoziție pe care, trebuie să mär- 
turisesc, nu puteam să mi-o explic. Și în mulțime erau destui ofiţeri, 
desigur în concediu sau în trecere cu treburi. 

Pe cînd mà învîrteam pe Lăpuşneanu, m-am întîlnit cu unul 
din foştii mei profesori de la Școala de artilerie care, foarte mi- 
rat, m-a întrebat „cu ce treburi pe aici“ ? I-am răspuns că sînt în 
drum spre front, la Escadrila la care fusesem repartizat. A rămas 
foarte surprins şi mi-a spus că nu înţelege de ce am făcut asta, 
căci fiind printre primii din promoție puteam să-mi cer reparti- 
zarea la unul din regimentele de artilerie grea. I-am răspuns că 
aviația corespunde mai mult temperamentului meu și felului cum 
intelegeam să fac războiul, Am avut impresia cà a rămas cu 
ideea precisă că sînt un original, dacă nu chiar un excentric. 

Aceasta oglindea, o dată mai mult, felul în care era privită 
pe atunci aviația și modu] cum concepeau unii că te poti „aranja“ 
să evi greul războiului. 

Seara, am luat masa la familia profesorului, unde lăsasem ba- 
gajele şi unde am fost tratați cu o atenţie deosebită, plină de 
duioşie, amestecată cu o nuanță de tristeţe, ce o încerci în prezenţa 
acelora pe care n-o să-i mai vezi. Şi, bineînţeles, privirile melan- 
colice erau adresate, de către surorile profesorului, în special pri- 
etenului meu. După masă am plecat la gară, unde am luat trenul 
pentru Tecuci. Pe cîteva vagoane erau montate mitraliere pentru 
apărarea antiaeriană. După un drum cu totul asemănător aceluia 
făcut cu o noapte înainte, ne-am trezit în zorii zilei, fără incidente, 
la destinație. 


+ 


Chiar în cursul dimineţii ne-am prezentat la Grupul 2 Aero, 
comandat de maiorul aviator Andrei Popovici. Fusesem informaţi 
că la origină era cavalerist, trecut în aviaţie la epoca de pionierat, 
cînd aviația a fost invadată de ofițerii din această armă. Aviatorii 
vorbeau despre dinsul în mod elogios şi de-abia aşteptam să-l cu- 
nosc. Către orele 11, curiozitatea mi-a fost satisfăcută. 

Era un bărbat de statură mijlocie, bine făcut, brunet şi cu 
nişte ochi care te cercetau cu insistenţă. Avea un cap frumos, fi- 
gură plăcută dar şi o expresie a feţei care te punea în gardă. 

Deşi oarecum distant, ne-a primit cu atenţie şi a apreciat са, 
desigur, sîntem bine pregătiţi, dacă am fost repartizați la esca- 
drila F 7, „o unitate deosebită“, a subliniat el apăsat, care 
urma să primească о misiune grea şi avea deci nevoie de obser- 
vatori, nu numai bine pregătiți, dar curajoşi şi cu mult spirit de 
inițiativă, 

Apoi, adresîndu-mi-se, m-a întrebat ce vîrstă am si ce şcoală 
am făcut. Istoria se repeta: păream prea tînăr. Ce să fac? Am 
repetat $ eu povestea. Cînd a auzit că sînt absolvent al liceului 
de la Minăstirea Dealu, a tresărit uşor, m-a bătut pe umăr și, 
ironic, mi-a spus: „Aşadar, camarade, ai fost în pensionul de 
domnişoare de la Dealu ?“ (Dumnealui făcuse Liceul militar de 
la Iași.) 

Am fost surprins. Nu mă aşteptam la aprecierea aceasta, pe 
care o socoteam jignitoare. A adăugat însă imediat că a glumit 
şi că mă consideră un tînăr viitor ofițer cu perspective foarte 
frumoase, o dată ce am fost repartizat la F 7. A dat apoi dispo- 
тіре să fim imediat încartiruiţi, urmînd ca a doua zi să ne 
prezentăm la escadrilă care avea postul de comandă pe aerodromul 
situat la vest de oraş. 


Un locotenent de administraţie ne-a luat în primire și am 
plecat ca să descoperim locuința. 

Orașul Tecuci, în care venisem pentru prima oară, privit după 
Botoșani și Iaşi, îți dădea impresia unui sat mai mare, neíngrijit, 
Centrul era străbătut de o uliţă cu tot felul de prăvălii şi dughene, 
care de care mai prăpădită: era ceva specific tírgugoarelor din 
Moldova. Si ceea ce te izbea, la prima vedere, erau ulițele din 
centru, care aveau o notă cu totul originală : un covor de coji de 
semințe de floarea-soarelui și dovleac acoperea totul. 

Ofiţerul ne-a condus la o biată negustoreasă, posesoarea unei 
mici prăvălii, pe uliţa principală. Aceasta avea o cameră dispo- 
nibilă, mobilată cu un pat de lemn, acoperit cu un mindir fără 
cearceaf şi cu o pătură uzată gi peticită. Pentru bagaje, în schimb, 
era loc suficient. 

Eu şi cu Motaş ne-am uitat unul la altul. Avea Grupul o 
atenție şi o grijă deosebită pentru personalul navigant, destinat 
unităților de elită ! În comparaţie cu ceea ce ni se oferea, părea 
că pirà acum ne bucurasem de un mare confort; пе ínvágasem 
rău ! 

Locotenentul, văzînd feţele noastre, ne-a lămurit că din păcate 
nu avea disponibil ceva mai bun, oraşul fiind supraaglomerat, $ 
că de altfel vom rămîne puţină vreme aici, întrucît în scurt timp 
unitatea căreia eram afectați se va deplasa la sud de Tecuci. 

A doua zi ne-am prezentat la escadrilă. Era o unitate mixtă, 
româno-franceză. Am fost primiți de locotenentul aviator Cice- 
rone Olănescu, ajutorul de comandant. El răspundea de toate pro- 
blemele administrative si avea în seamă gospodăria, plus trupa 
constituită din soldaţi români (mecanicii erau în majoritate fran- 
cezi). Acesta ne-a întimpinat cu un distant „bun venit“, ne-a 
pus la curent, în linii mari, cu situaţia escadrilei, care pînă de 
curînd fusese la dispoziția Marelui Cartier General şi executase 
numai misiuni speciale. Printre ele şi fotografierea întregului front 
inamic din faga Armatei a IV-a rusă. 

În timpul iernii, după bombardamentul executat de aviația 
inamică, prin surprindere, asupra aerodromului de la Tecuci, drept 
represalii escadrila bombardase în două rînduri, cu cîte patru 
avioane, aerodromul inamic de la Focşani. Pentru activitatea ei 
deosebită, Armata a IV-a rusă a citat-o de două ori, în ordinele 
de zi de la 26 mai şi 30 mai 1917. 

Începeam să mă umflu în pene că am avut șansa să fiu re- 
partizat într-o astfel de unitate! Apoi ne-a spus că vom începe 
prin a face cunoștință cu personalul navigant, colaboratorii nostri 
de miine, $i ne vom pune la curent cu materialul de zbor, cu 
armamentul si cu aparatele foto de care aveam să ne servim. 

Am fost încîntat de program si eram nerăbdător să fac cu- 
noştință cu colegii mei aviatorii. Pe urmă am trecut în sala obser- 
vatorilor, care era instalată într-o baracă şi unde se primeau mi- 
siunile şi se dădeau toate informaţiile necesare pregătirii lor. Acolo 
am luat primul contact cu locotenentul francez Jaques Ношоп, 
şeful observatorilor, şi cu observatorii : căpitan Gr. Gafencu, sub- 
locotenent aviator Gh. Creţeanu, sublocotenent Teodor Dumi- 
trescu, şeful secţiei foto-aeriene, și doi ofițeri ruşi afectaţi pentru 
misiuni de legătură cu trupele ruse. 

Locotenentul Houlon (specializat în misiuni de recunoaștere) 
ne-a acordat atenţia cerută de o politețe strictă. е 

Căpitanul Gafencu, un bărbat voinic si frumos, într-o ţinută 
elegantă şi cu un aer foarte sigur de persoana lui, afecta un fel 
de plictiseală cuviincioasă ; ne-a primit cu o totală indiferență. 

A schimb, sublocotenentul Dumitrescu, şeful secției foto-aeriene, 
după ce m-a examinat cu atenţie, mi-a spus: ,Minzule, nu fii 
intimidat. Te iau sub aripa mea, numai să mă asculți“. S-a oferit 
apoi să ne prezinte unitatea. 

Hangarele erau montate pe latura de est a terenului. În spa- 
tele hangarelor se găseau barăcile şi bordeiele în care erau insta- 
late serviciile și dormitoarele mecanicilor a ale trupei. De aici am 
trecut Ја secţia foto-aeriană, instalată şi ea într-unul din bordeie, 
care avea două încăperi : într-una se găsea sala de lucru și într-a 
doua, atelierul unde se developau şi copiau fotografiile și se în- 
tocmeau asamblajele fotografice. : Е 

Pe pereții sălii atîrnau planurile directoare, la scară mare și 
mică, ale poziţiilor inamice de pe malul drept al rîului Putna, din 
fața frontului Armatei a IV-a ruse (care se întindea pe malul 
de nord al Putnei, de la Siret pînă la sud de Muncel, unde făcea 
legătura cu Armata a Il-a română) și asamblaje fotografice ale 
lucrărilor de teren apartinind liniilor inamice de pe întregul front 
şi ale pozițiilor de artilerie din spatele acestora. 

În continuare, pe alt perete, erau asamblajele fotografice de 
detaliu ale punctelor importante din organizaţiile inamice, foto- 
grafiate de la înălțim: între 500 şi 1 000 m, cu aparate fotografice 
cu focare de 50 cm. Toate acestea erau completate cu fotografii 
panoramice. 

Studiu! fotografiilor se făcea în prima sală, acolo avea loc și 
restituirea lucrărilor de pe fotografii pe planurile directoare, Noile 
amplasamente se treceau în culori diferite, cu datele la care erau 
luate fotografiile, încît în acest fel întreaga evoluţie a lucrărilor 
de fortificaţii inamice (ţinută la zi) apărea ca într-o oglindă. 

Şi, ceva $1 mai interesant: organizaţiile mai importante erau 
fotografiate in așa fel, încît imaginile se suprapuneau parțial şi, 
studiate la stereoscop, arătau lucrările în relief, cu adăposturile, 
cuiburile de mitraliere, posturile de observaţie înaintate, rețelele 
de sirmá ghimpată etc. 

Toate asamblajele şi fotografiile erau opera sublocotenentului 
Dumitrescu. Initial, făcuse cîteva zboruri cu sublocotenentul Tă- 
nase, apoi cu adjutantul Du Plan si, cu începere din aprilie, aproa- 
pe numai cu căpitanul André Goulin. 

Dumitrescu, venit în escadrilă în februarie, luase în primire 
secția foto şi-şi începuse imediat activitatea care avea să-l facă ce- 
lebru la acea dată, căci fotografiile făcute de el în echipaj cu că- 
pitanul Goulin au fost publicate ca exemplu al genului, în revista 
„Illustration“ şi în alte reviste franceze. 

Într-un moment de răgaz ne-a povestit cu emoție începutul 
activității lui. Cum a venit în escadrilă a fost trimis să fotogra- 

Жете nişte lucrări inamice, situate Ја sud de rîul Putna. Fotogra- 
fiile trebuiau luate de la 600m înălțime, cu un aparat foto cu 
focar de 50 cm. 

Nimeni nu-i dăduse nici o indicație asupra felului cum trebuie 
să procedeze. Si, culmea, piloții francezi ezitau să zboare cu un 
„observator care nu avea experienţa frontului, încît a trebuit să 
execute misiunea cu plutonierul Nicolae Tănase, un pilot care se 
remarcase în campania anului 1916 printr-o activitate aeriană 
„deosebită. 

Deci Іа data și ora stabilită, echipajul a decolat, a zburat la 
obiectivul de fotografiat, întîmpinat, încă înainte de a trece liniile, 
«de focurile antiaerianei inamice, și, după luarea primului clișeu, s-a 
reîntors în liniile noastre pentru ca observatorul să schimbe caseta 
(caseta avea un singur clişeu 18X24 cm). Operația făcută, au 
zburat iarăși către obiectiv, pe aceeași direcție si înălțime, primiți 
Cu $1 mai mare înverșunare de antiaeriana inamică. 

Ajunşi deasupra organizaţiilor de fotografiat, puternic bom- 
агдай, un obuz a făcut explozie sub avion, scuturindu-l bine 
şi ciuruindu-l cu schije. 

Au pornit către aerodrom sperînd în minunea că au să ajungă 
pînă acolo; minutele au fost nesfîrşit de lungi, dar au ajuns. 

Și, povestea Dumitrescu, după ce a coborît din carlingă şi a 
văzut în ce hal era avionul $1 din ce-a scăpat, a îngenuncheat si a 
pipăit pămîntul cu palmele ca să se convingă că nu era o iluzie; 
a doua zi echipajul a plecat din nou și şi-a terminat misiunea cu 
“succes. 

Istoria lui Dumitrescu ne-a impresionat mult, căci ne dezvă- 
luia mai îndeaproape realitatea noii noastre activităţi. 

În cadrul secției, Dumitrescu avea ca ajutoare pe desenatorul 
cartograf Marcel Imbs (un cunoscut pictor alsacian), ca șef de 
laborator pe Durazzo (cel mai bun fotograf din București) și în 
plus doi fotografi ca ajutoare. 

De aici am trecut să luăm cunoștință de materialul volant. 

Avioanele erau adăpostite în trei hangare : primul era la Esca- 
‚гПа F 7, dotată ou aparate Farman 40, tipul pe care zburasem 
la Școala de observatori. 

Era un biplan prevăzut cu un motor Renault de 130 CP, mon- 
tat în partea dinapoi a carlingei, în spatele echipajului. Putea 
atinge o viteză maximă de 135 km/oră şi o înălțime de 4 500 m. 

Carlinga, cu locul observatorului în față, oferea un foarte bun 
cîmp de vedere. Armamentul era constituit dintr-o mitralieră 
“montată pe o turelă, mînuită de observator. 

În al doilea hangar se găseau avioanele Caudron tip С 4, care 
dotau Escadrila C 12 şi erau destinate recunoasterilor de armată. 

Dumitrescu ne-a explicat că e un avion cu performanţe bune, 
uşor maniabil şi, cum e înarmat cu două mitraliere, poate să 
lupte şi cu avioanele de vînătoare. 

L-am întrebat dacă o să zburám si noi cu ele. 

„Pofta-n cui, acestea nu-s de nasul vostru. Sint destinate nu- 
mai recunoasterilor îndepărtate $1 eventual misiunilor de pro- 
теспе.“ 

Am înghiţit în sec, murmurind: „Sf. Agatocles, ce păcat!“ 

„Ce sfint e acest Agatocles ?* m-a întrebat el. I-am explicat 
că-i sfîntul meu, martor |n mirările şi nedumeririle mele. „E ori- 
ginal, a spus el, aşa o si te botezăm“ (porecla mi-a rămas o 
viaţă întreagă). 

În al treilea hangar erau avioanele Nieuport tip BB 13, zes- 
trea Escadrilei N 3. 

Acest tip de avion era mai puţin rapid ca avioanele de vinà- 
toare germane, dar mult mai maniabil si avea în plus ceva foarte 
original : cum mitraliera acestuia era montată în axul aparatului, 
pe planul superior, ochirea se făcea cu întreg avionul. 

Cînd te uitai la el, îţi făcea impresia unei jucării mai mari, 
nespus de frumoasă si tot atît de fragilă. 

Ne-am întors la sala observatorilor, unde trebuia să ne pre- 
zentăm căpitanului Goulin, şeful escadrilei. Acolo aveam să în- 
tilnim și restul personalului navigant. 

De-abia aşteptam să-l văd pe căpitan. Dumitrescu povestea că 
Goulin era un pilot vechi, cu unul din primele brevete interna- 
ționale, si, în plus, mai avea la activ si doi ani de război, în avia- 
ție, pe frontul Occidental. Si iată-mă în faga lui. 

Părea să fie un bărbat de vreo 30 de ani. Înalt, blond ros- 
covan, си niște ochi albaştri care te sfredeleau, cu o privire de 
un calm perfect, fără ca să fie rece, dar cu o nuanță de mîndrie 
care te intimida. Tinuta era ireproşabilă. 

A dat mai întîi mîna cu Motaș, care era mai în vîrstă decît 
mine și mai reprezentativ, iar pe urmă, întorcîndu-se şi exami- 
nîndu-mă cu atenție, a avut aerul surprins, şi cu o nuanță de 
enervare în voce s-a adresat căpitanului Gafencu, aflat lîngă el: 
»Voyez vous, maintenant on m'envoie des gosses“ (vedeţi, acum 
mi se trimit copii), apoi, foarte condescendent, mi-a dat mîna a, 

adresindu-se din nou căpitanului Gafencu, i-a cerut să mă întrebe 
de ce sînt atât de intimidat. 

Fără să aştept răspunsul căpitanului, i-am spus, într-o fran- 
ceză acceptabilă, că eram intimidat fiindcă mă găseam într-o si- 
шаре neobişnuită și eram şi contrariat; în fond nu eram copil, 
aveam douăzeci de ani. 

Cind m-a auzit, surprins că-i cunosteam limba, a avut un 
aer jenat, dindu-şi seama că înţelesesem aprecierea pe care o co- 
municase căpitanului. 

După o scurtă pauză a schimbar vorba, sfătuindu-ne să studiem 
cît mai bine materialul pe care-l vom utiliza, căci pentru moment 
nu vom avea de zburat, escadrila fiind pe punctul de a schimba 
sectorul. Dar a apreciat că unitatea aceasta va avea de făcut 
față unor misiuni foarte importante, în cadrul operaţiilor Armatei 
I-a, chemată să întreprindă ofensiva în curs de pregătire. Atunci 
ni se va cere să dăm dovadă de capacitate, curaj și foarte mult 
sînge rece. 

Inima mi s-a făcut cît un purice; întrevedeam că nu avea 
să fie nici ușor, nici simplu ! 

Locotenentul aflat în stînga căpitanului s-a apropiat de mine 
şi mi s-a prezentat: era De Mailly Nesle, Ке кд unei vechi 
familii franceze. 

De statură potrivită, blond, cu nişte ochi albaștri, calzi şi cu 
mustața pe oală, era tipul francezului, cum îl știam din cărți. 

Şi aceeași poveste: m-a întrebat dacă am într-adevăr 20 de 
ani şi ce școli am făcut de vorbesc franțuzeşte. L-am lămurit 
$i, ca să-i dau o idee mai clară, i-am spus cà mă descurc și cînd 
e vorba de germană sau de engleză. M-a măsurat cu multă curiozi- 
tate și a replicat zîmbind că toată încurcătura venea de la im- 
presia că nu păream să număr mai mult de cincisprezece ani. 

Te pasionează zborul? a mai întrebat el. În curînd ai să fii 
satisfăcut. Între timp a mai venit şi restul personalului navigant : 
sublocotenent Gh. Сгеѓеапи, subofițerul francez Du Plan, adju- 
tant (plutonier) Louis Bourgcois (care nu părea nici el să aibă 
mai mult de optsprezece ani), sublocotenent Wilmetz (însărcinat cu 
probleme de radio) sublocotenenţii ruși Nadervell e Saulus. 

Împrejurarea că vorbeam limba franceză a contribuit foarte 
mult la apropierea de ei. 

Puțin după aceea a apărut și căpitanul francez Bernard, co- 
mandantul Escadrilei C 12 (care depindea administrativ de F 7), 
căpitanii observatori Rivière, Meyer și locotenenţii piloți Bon- 
neton și Вгесопіёге (care constituiau personalul navigant al 
acesteia). 

Tori erau volubili și bine dispuși ; aduceau cu ei un aer tineresc, 
plin de optimism. 

La prînz, tot personalul am plecat la Tecuci, la Grup. Şi 
aici, surpriza plăcută: am făcut cunoștință cu şeful gi piloții 
escadrilei franco-română de vinätoare N 3: căpitanul Maurice 
Gond, adjutangi Н. Manchoulas, Revol-Tissot, sergent Jean Te- 
xier, Tresch, caporalul M. Theron, si românul cu figură de copil 
timid, sergentul aviator Poli Vacas. 

Primii patru, mi-a șoptit Marcel Imbs, aveau fiecare cîte unul 
sau două avioane germane doboríte. Mă uitam la ei cu privirea 
lacomă ; de mult voiam să ştiu cum arată un pilot de vinătoare 
care dă aproape zilnic lupte aeriene şi а doborit avioane inamice. 

Cu excepția căpitanului Gond, toţi erau foarte tineri, veseli, 
plini de încredere şi siguri pe ei. Aveam impresia că aduc cu ei 
o atmosferă de victorie. 

Imbs îmi mai şopti că aici își povestea fiecare ultimele isprăvi 
şi eroisme, aici se debitau ultimele anecdote. 

La orele 13,30 am plecat la masă. Popota escadrilei era insta- 
lată într-o casă veche, special amenajată. 

Căpitanul Goulin avea locul din capul mesei, în dreapta lui 
stătea căpitanul Bernard, iar în stînga căpitanul Gafencu. Restul, 
în ordinea gradelor, iar noi, cei de curînd veniţi, la coadă. 

Meniul era întocmit după obiceiul francez. Fiecare lua și un 
pahar-două de vin. Imbs îmi spune (stăteam lîngă el) cà luptele 
aeriene și victoriile erau sărbătorite cu discursuri hazlii şi cu pahare 
de vin bun. 

În timpul mesei se vorbea în șoaptă $1 totul se petrecea într-un 
calm şi o linişte totală. Istorisesc toate acestea cu titlul de curiozi- 
tate, căci ne găseam în plin război și numai la 20 km înapoia 
frontului. 


Aşadar, pentru noi, cei veniți acum, nici vorbă de zbor. Se 
aştepta deplasarea spre sud. Nu-i mai puţin adevărat că vom 
avea suficient de lucru : antrenament la manipularea ín telegra- 
fia Morse, la tragerea cu mitraliera, interpretări şi restituiri de 
lucrări de pe fotografiile aeriene, pe planurile directoare. 

În zilele care au urmat, am fost total absorbit în special de 
lucrările care se executau la Secţia foto-aeriană. M-a sunprins în 
primul rînd modul în care tranșeele celor doi combatanți dantelau 
pămîntul. Lucrările de apărare inamice urmau o linie rigidă ; chiar 


53 


laturile crenelate păreau supuse rigorilor matematice, de parcă 
ar fi fost transpuse de pe plangeta proiectantului. Aga erau po- 
ziţiile de la Făurei (Putna), unde nemţii construiseră un cap de 
pod, sau cele de la Răduleşti (sud-est Ciuslea). Opuse lor tranșeele 
armatei a IV-a ruse crogetau o linie de o formă capricioasă, mi- 
gălind complicate detalii. La Ivănceşti (sud Putna) însă linia fron- 
tului armatei a IV-a ruse urma supusă o geometrie mai riguroasă. 

Ni s-a comunicat că escadrila primise dispoziții și începuse 
fotografierea poziţiilor de apărare germane, din regiunea Nămo- 
loasa. 

Desi erau foarte ocupați, Teodor Dumitrescu, cit $ Imbs sau 
maistrul Durazzo, găseau întotdeauna timp ca să-mi arate ori 
să mă înveţe ceva. 

Şi convorbirile mele cu ei erau din cele mai profitabile. Teodor 
Dumitrescu, mai ales, era plin de bunăvoință şi nu-mi lăsa nici o 
întrebare fără un răspuns cît mai complet. Îndeosebi voiam să 
aflu de la el, luptător cu experiență, toare detaliile privitoare la 
comportamentul în timpul Шош. pe front, măsurile pe care 
ca observator, trebuia să le am în vedere pentru siguranța $ 
reușita acţiunilor de luptă. Observațiile a indicaţiile sale au fost 
pentru mine deosebit de prețioase și m-am străduit să mi le însn- 
vesc cit mai bine cu puunji. Important — capital chiar — îmi 
atrăgea el atenţia, este să-ţi pregătești misiunile pînă în cele mai 
mici amănunte, studiind bine obiectivele pe hartă, dacă este po- 
sibil, si pe fotografii; nu uita să ceri întotdeauna relaţii asupra 
reacției artileriei antiaeriene inamice în regiunea unde vei avea 
de lucru ; caută să еу, pe cît posibil, zonele mai periculoase şi, 
dacă nu se poate, te straduiegti să-ţi faci treaba într-o singură 
trecere pe deasupra sectorului respectiv (cazul fotografierii) ; tre- 
buie să fii perfect antrenat la tragerea cu mitraliera şi să utilizezi 
cum trebuie linia de miră; nu neglija să controlezi mereu cerul 
şi să nu uiţi că în F 40 pilotul are un cîmp de vedere mai redus 
ca observatorul. 

La început — mi-a spus el — vei face zborurile cu locote- 
nentul Olănescu, care este foarte prudent. Piloții francezi nu vor 
zbura cu noi, cei începători, decît atunci cînd vor aprecia că 
sîntem bine antrenați. 

Îmi dădeam seama că nu e nici simplu, nici ușor. 

Un alt combatant încercat era şi locotenentul Houlon, de care 
m-am străduit să mă apropii și să-l provoc să-mi împărtășească 
din experienţa lui privitoare la pregătirea și executarea misiunilor 
de luptă. Astfel am prins și de la el cîteva preţioase observaţii. 

Тп primul rînd m-a avertizat că trebuie să fiu bine antrenat la 
tragerile cu mitraliera și la mînuirea turelei în timpul zborului, 
cînd trebuie să ţin seama de rezistența aerului provocată de viteza 
deplasării ; apoi — spunea el — trebuie să fii foarte atent şi să 
controlezi în mod permanent cerul în toate direcţiile, căci atacul 
avionului inamic se produce, de obicei, fie de sus, venind din 
direcția soarelui, fie de dedesubt și din spate. Dacă totuși vei fi 
surprins, să nu-ți pierzi capul. Odată angajat în luptă, lasă ina- 
micul să se apropie, ocheste bine şi trage prin rafale scurte. Gloanrele 
trasante îți vor da posibilitatea să controlezi şi să corectezi tra- 
gerea. 

După el, misiunea cea mai delicată era recunoașterea foto, 
cînd observatorul era obligat să zboare ре o direcţie bine deter- 
minată şi tot timpul la aceeași înălțime. În aceste condiţii, tra- 
gerile artileriei antiaeriene erau deosebit de periculoase. 

În fine, dacă ai șansa să dobori un avion, să nu te iei niciodată 
după el, pentru a repera unde a căzut, căci te poţi trezi cu un 
alt avion în spate. „Să fii atent, spunea el, şi să te gîndeşti că 
avionul pe care nu l-ai văzut te va dobori“. Aceasta era realitatea 
dură a condițiilor de zbor. 


Aviatorii mai vechi ai escadrilei ne dădeau foarte puţină atenţie, 
socotindu-ne niște boboci care aveau multe de învățat în zborurile 
de pe front, cu riscul vieţii. Era un ghimpe în sufletele noastre, 
care ne cam amăra, dar recunosc că în End aveau dreptate. 

La Grup, unde ne întîlneam toti aviatorii, ascultam povestirile 
celorlalți, fiecare cu iniţiative extraordinare și fapte inedite, dar 
cei care îi eclipsau pe toți, cu istoriile lor, erau piloţii de vinátoare. 

Noi, bobocii, n-aveam ce povesti şi cu greu puteam face deo- 
sebire între ceea ce era real şi ce era ficțiune în istoriile pe care 
le auzeam. 

Seara, cei mai mulţi jucau cărți. Noi n-aveam bani, așa că 
împreună cu Motas, ne petreceam timpul cu literatura. 

Într-o dimineață am fost chemat la căpitanul Goulin. Era îm- 

reună cu Gafencu și cu De Mailly. Mi-a spus că a primit cali- 
ficárile de la Școala de observatori şi e foarte mulțumit cà i-au 
repartizat observatori buni. „Dacă te pasionează într-adevăr avia- 
фа, mi-a spus el, atunci caută să fii curajos, dar prudent, cel 
puţin pînă vei ajunge să stápinegti activitatea aeriană a frontului. 
Să fii întotdeauna calm, consideră situaţiile cu sînge rece. Așa 

sint acei care înving“. Apoi a adăugat: „Să mă scuzi pentru ie- 
şirea pe care am avut-o la prezentarea dumitale, cînd am apre- 
ciat că ni se trimit, pentru lucruri grele, nişte copii“. 

În fond nu era vina nimănui cà páream asa de tînăr. 

Am mulţumit. Eram satisfăcut. 

Reîntors în sala observatorilor, l-am găsit, printre alții, pe 
plutonierul N. Tănase, care făcea parte din F 7 şi se afla într-un 
concediu medical. 

Locotenentul Dumitrescu îmi vorbise frumos de dînsul; ега 
dintre aviatorii care se remarcase în toamna lui 1916, în multe 
misiuni aeriene. 

Participase la operaţiunile de bombardare a monitoarelor ina- 
mice, adăpostite lîngă Persina (insulă la vest de Giurgiu), și pe 
frontul din Dobrogea. Una din acțiunile sale aeriene mi s-a părut 
cu totul ieșită din comun. Pilotul făcea parte din escadrila co- 
mandată de locotenentul V. Alexandrescu, afectată comandamen- 
tului capului de pod de la Turtucaia. 

Primul zbor de recunoaștere a poziţiilor inamice l-a făcut 
avînd ca observator pe maiorul Bădescu, subşeful de Stat-Major al 
Comandamentului. Trebuia să se recunoască și să se determine 
poziţiile artileriei inamice, care bombarda, cu precizie, liniile noas- 
tre de apărare. 

Cum era de aşteptat, avionul a fost intimpinat cu o puternică 
reacțiune de artilerie, dar amplasamentele bateriilor inamice аа 
fost identificate şi s-a stabilit și locul de ascensiune al balonului 
care regla tragerile artileriei dușmane. 

Reîntorși la aterizaj, a fost obligat să treacă însă la Olteniţa, 
fiindcă terenul de la Turtucaia începuse să fie bombardat de 
artileria inamică. 

Situaţia era gravă: artileria noastră nu putea da o ripostă 
eficace, deoarece observatoarele terestre erau în vale și nu aveau 
posibilitatea să dirijeze tragerile bateriilor noastre asupra obiec- 
tivelor care se găseau în contrapantă. Balon de observaţie nu 
aveam, iar avionul n-avea instalație de ТЕЕ, şi chiar de ar fi 
avut ar fi fost inoperantă, fiindcă artileria nu avea post de antenă 
pentru recepţia mesajelor. 

Tănase și observatorul său, sergentul Marcovici, igi stápineau 
cu greu revolta neputinței lor, dar pînă la urmă au găsit o soluţie. 

La marginea terenului de aterizaj era o cărămidărie, cu sufi- 
ciente cărămizi disponibile. Echipajul a încărcat avionul cu atîtea 
cîte putea duce, pe urmă a decolat cu aparatul şi s-a îndreptat 
către locul unde ascensiona balonul (care la apariţia avionului 
a început să coboare în grabă), a aruncat parte din cărămizi asupra 

locului de ascensiune și restul asupra bateriilor. Probabil surprinşi, 
servanţii au încetat tragerile. Satisfăcuţi oarecum de rezultatele 
obţinute, pilotul și observatorul său au repetat de mai multe ori, 
imp de două zile, această operaţie atît de neobișnuită. 


Pe ziua de 24 iunie ni s-a comunicat să ne facem bagajele; 
D D A D . м? 
escadrila trebuia să se instaleze а doua zi pe terenul de la Căl- 
mátui, situat la sud de Tecuci. 


РЕ FRONTUL DE LA NĂMOLOASA 


Iată-ne instalaţi pe aerodromul de la Călmățui. 

Hangarele în care erau adăpostite avioanele noastre şi ale 
escadrilei С 12 erau montate pe marginea sudică a terenului si, 
în linie cu acestea, barăcile cu birourile escadrilei, sala observa- 
torilor și secția foto-aeriană, iar de partea cealaltă a hangarelor, 
barăcile cu atelierul mecanic, dormitorul, sala de mese etc. 

Pe latura nordică se găsea instalată escadrila F 9, care luase 
acum ființă sub comanda căpitanului francez Rougni (ajutor de 
comandant, căpitanul Ştefan Petrescu) şi al cărui personal navi- 
gant era format din aviatori români. 

Eu cu Motags am fost încartiruiți într-o casă ţărănească (la 
mătușa Mariuca, cum îi spuneam noi), în care ne simțeam mai 
bine, mult mai bine ca la Tecuci. Casa era tipic moldovenească : 
cerdac în faţă cu stilpi de lemn încrustați, un antreu a două 
odăi, îmbrăcate cu scoarte. Nouă ne dăduse odaia mai mare si a 
fost o istorie întreagă ріпа am convins-o să primească chirie. 

Soţul şi băiatul îi erau mobilizați. Bărbatul, care era repartizat 
undeva la Armata а Il-a, îi mai trimitea vești din cind în cînd. 
De băiat însă nu ştia nimic. Nu se plingea; cîte o dată se uita 
lung la mine, care eram mai aproape de vîrsta băiatului, ofta $ 
pleca ştergînd o lacrimă. Ne era milă de ea. Mă surprindeam 
gîndind la curajul şi la puterea de dăruire a acestui neam. 

L-am invitat şi pe De Mailly, care era interesat de tor ce era 
rustic românesc, $1 a fost încîntat de locuința noastră. 

* 


* ж 


Pe ziua de 28 iunie întregul personal navigant al Grupului а 
fost convocat la comandamentul Armatei I. Acolo ne-a primit 
maiorul francez Gabriel Cochet, care îndeplinea funcția de aju- 
tor tactic al aeronauticii, la acest comandament. 

Maiorul ne-a expus misiunea pe care o avea Armata I-a: ru- 
perea frontului german în sectorul Fundeni-Nămoloasa, între podul 
Huroaia și Olăneasca, urmată de o înaintare forțată în direcţia 
Rîmnicu-Sărat, pentru a cădea în spatele Armatei a IX-a germane, 
care ocupa frontul ce se întindea de la aripa dreaptă a Armatei 
I-a române pînă la Muncel, unde începea aripa stîngă a Armatei 
a Il-a române. 

Concomitent cu ofensiva Armatei I-a şi în scopul de a fixa 
inamicul, avea să se producă atît atacul Armatei a II-a române, 
situată între Muncel a Tg. Ocna, cit şi al Armatei a IV-a ruse, 
care ocupa frontul dintre cele două armate române. 

Apoi ne-a comunicat repartizarea escadrilelor şi companiilor 
de aerostatie afectate la Armata I-a si misiunile ce revin fiecăreia. 

Escadrila F 7 de observaţie c-un efectiv de 8 echipaje, statio- 
паї pe terenul de la Стати, era afectată Corpului 3 de Armată 
şi avea următoarele misiuni : recunoașteri şi luări de fotografii pe 
frontul sectorului de атас; reglarea tragerilor artileriei de cîmp 
şi a aceleia de distrugere ; efectuarea legăturilor de infanterie în 
timpul atacurilor. 

Escadrila F 9 de observaţie cu un efectiv de 8 echipaje, sta- 
ţionată pe terenul de la Calmátui era afectată Comandamentului 
artileriei grele, cu următoarele misiuni : recunoașteri şi fotografii în 
zona de acţiune a artileriei grele ; reglarea tragerilor bateriilor. 

Escadrila N 3 şi N 11 de vînătoare, cu cîte un efectiv de 
7 echipaje, staționate pe terenul de la Cioara, erau afectate Co- 
mandamentului Armatei La şi aveau în sarcina lor misiuni ca: 
recunoașteri îndepărtate ; izgonirea avioanelor inamice şi împiede- 
carea lor de-a face recunoașteri în zona armatei ; protecţia avioa- 
nelor însărcinate cu misiuni de recunoașteri în zona armatei; 
protejarea avioanelor noastre plecate în misiuni de recunoaștere, 
reglaje de artilerie sau legături de infanterie. 

Escadrila C 12 de recunoaştere, cu un efeotiv de 4 echipaje 
staționînd pe terenul de la Călmățui, era afectată Comandamentului 
Armatei I-a, cu misiuni de recunoașteri îndepărtate si fotografie- 
rea regiunilor şi locurilor care interesau armata. 

Companiile 1, 4 şi 5 de aerostaţie erau la dispoziţia artileriei 
grele, cu următoarele misiuni : a) supravegherea sectoarelor în care 
acționează grup'rile la care sînt afectat» companiile ; b) observa- 
rea tirului bateriilor grele ; c) observarea tragerilor celorlalte ba- 
terii de cîmp sau de distrugere care acţionează în același sector. 

Compania 2 Aerostaţie aflată la dispoziţia corpului 6 Armată 
şi Grupului de artilerie de distrugere, avea următoarele misiuni : 

a) supravegherea cîmpului de atac; b) observarea tragerilor tu- 

turor bateriilor aflate în sectorul de atac ; с) legături de infanterie. 
Compania а 3-а de aerostaţie, la dispoziţia Corpului 3 dear- 

mată, avea misiuni asemănătoare acelora ale companiei a 2-a. 

După cum am văzut, Escadrila F 7 iniţial avea sarcina să 
deservească Corpul 3 de Armată, care trebuia să ia ofensiva în 
sectorul Nămoloasa, cu diviziile 13 şi 14. 

Rezultatele excepţionale, spunea maiorul Cochet, pe care 
le-a dat această unitate, pe timpul cît a fost la dispoziția Marelui 
Cartier General, şi valoarea personalului care o încadra au deter- 
minat alegerea ei pentru deservirea unităţilor din sectorul de atac. 

Declanșarea acțiunii artileriei, în vederea pregătirii ofensivei, 
avea să înceapă la 9/22 iulie și atacul la 11/24. 

Activitatea avioanelor de observaţie şi a baloanelor trebuia să 
fie protejată de cele două escadrile de vînătoare. 

A mai atras atenția comandanților de unități că, exceptind 
misiunile speciale, zborurile aviaţiei de observaţie trebuiau reduse 
pînă la data de 6/19 iulie la strictul necesar, pentru ca să nu se 
atragă atenția inamicului. 

În fine, a mai adăugat că în fapa armatei noastre, se găsea o 
armată germană condusă de şefi cu renume, armată călită cu ex- 
регіепуа а trei ani de război si înzestrată cu un material cel pu- 
On tot atît de numeros ca al armatei noastre. : 

Începeam să vedem acum și mai clar ce se aştepta de la noi. 

Eram entuziasmat gi îngrijorat ; îmi fusese dat să iau parte, în 
mod efectiv, la această mare acțiune. Deși nu eram decît un sublo- 
cotenent, aveam posibilitatea să joc un rol mult mai importaat ca 
răspundere, curaj $1 greutate de execuţie, în comparaţie cu сега 
ce aș fi putut face, la gradul meu, într-o unitate de artilerie. 

Ştiam cá am să trăiesc clipe de mare încordare, eram conştient 
de sarcinile grele care mă aşteptau și de pericolele inevitabile care 
mă pîndeau la fiecare zbor, dar eram optimist si plin de încredere 
în posibilităşile și norocul meu. 

Înainte de plecare, maiorul Cochet a luat o hirtie de pe birou, 
m-a chemat la el și mi-a comunicat că probabil o să trebuiască să 
mă întorc la arma de origină, ceea ce ar regreta, întrucît referin- 
tele pe care le avea despre mine erau bune. Urma deci să mă pre- 
zint neîntârziat la şeful de Stat-Major al armatei. 

Am rămas uluit! Ce să caut eu, un sublocotenent, la șeful de 
Stat-Major ? Ce s-a întîmplat? A intervenit Regimentul 8 Obu- 
ziere, la care fusesem repartizat inițial ? 

Maiorul a vázut emoția mea și mi-a cerut ca după audienţă să 
trec sa-l vad. 


M-am prezentat imediat la Comandantul Armatei; ofițerul 
de serviciu m-a anunţat şefului de Stat-Major şi în cîteva minute 
am fost introdus în biroul acestuia. Şi aici, mare surpriză : această 
înaltă funcție era îndeplinită de generalul Zadic, care mă cunoştea 
de cînd eram copil. 

M-a primit ca un părinte, m-a pus să iau loc și mi-a spus că 
nu este cazul să fiu atît de alarmat. A cerut apoi ofițerului să-i 
aducă corespondența relativă la mine şi mi-a arătat că era o notă 
a ministrului de interne (care mă cunoştea foarte bine) prin care, 
la cererea tatălui meu, intervenise prin Ministerul de Război să fiu 
retrimis la regimentul de artilerie, întrucît trecusem în aviaţie fără 
consimțămîntul lui : nu eram încă major. 

Numai la asta nu mà aşteptam! Mă simțeam de-a dreptul 
umilit. 

Generalul m-a mîngiiat părinteşte şi m-a întrebat: „Ce te 
faci ?* 

Fără să-mi pierd cumpătul, i-am răspuns că, fiind în plin răz- 
boi, nu văd ce are a face majoratul cu trecerea mea în aviaţie. 
Oare ce s-ar întîmpla cu toți soldaţii care mu sînt majori şi se 
găsesc pe front, fără să se fi cerut consimţămîntul părinților ? Rog, 
deci, să se aprobe să rămîn unde mă găsesc. 

M-a întrebat dacă, luînd această hotărîre, m-am gîndit la tatăl 
meu. I-am răspuns că, după cum ştia și domnia-sa, mai am trei 
frați mai mici. 

S-a uitat lung la mine şi mi-a cerut са să refer $1 să semnez 
chiar pe adresă. Mi s-a luat o piatră de pe inimă. : 

Cum era ora prinzului, am fost oprit la masă. Doamna Zadic, 
care era și ea acolo, s-a bucurat mult cînd m-a văzut şi a rămas pe 
gînduri cînd generalul i-a povestit de refuzul meu de a părăsi 
aviația. 

Cu această ocazie am fost prezentat generalului Cristescu, co- 
mandantul armatei I-a, care lua masa cu familia Zadic. Spre hazul 
doamnei, eram atit de tulburat şi de emoţionat, că încurcam cuțitul 
cu furculița. | 

După masă m-am întors la maiorul Cochet, pe care l-am 
pus la curent cu cele petrecute. M-a felicitat pentru atitudinea mea 


și m-a trimis la căpitanul Goulin. I-am relatat si lui cele în- 

timplate ; m-a mäsurat îndelung, din cap pînă-n picioare, și l-am 
auzit mormàind : „Ca c'est quelque chose !* (Asta e ceva!) Apoi 
m-a anunțat cá eram afectat pentru lucrări la Divizia а 13-a şi 
urma să execut, ca primă misiune, o recunoaştere a liniilor ce 
constituiau frontul Diviziei 13 şi a poziţiilor de apărare ina- 
mice din faga frontului acesteia. Zborul aveam să-l fac cu loco- 
venentul Cicerone Olănescu. În prealabil, urma să studiez în amă- 
nunțime documentaţia relativă la frontul care mă interesa, adică 
organizaţiile primelor noastre linii şi ale dispozitivului de artilerie 
inamic. 


O bună parte din lucrările care constituiau frontul inamic fu- 
seseră deja fotografiate de echipajul căpitan Goulin, sublocotenent 
Dumitrescu, iar obiectivele, găsite pe fotografii, restituite pe pla- 
nurile directoare. 

Frontul ocupat de Diviziile 13 şi 14 era de cca 7 km şi se 
întindea dela Nămoloasa la Crîngeni, cu Divizia 14 între Nàmo- 
loasa şi Girlegti $1 Divizia 13 în continuare. 

Frontul inamic din faga celor două divizii era constituit, după 
datele la zi (pe care le avea biroul observatorilor), dintr-o primă 
linie situată la cîteva sute de metri în faga  trangeelor române, 
linie care mergea aproape paralel cu a noastră ; dintr-o а doua, 
care se găsea la coa 2,5 km în spatele primei, şi, în fine, din a 
treia, situată cam la 4,5 km în spatele celei de a doua. 

Și la noi gi la inamic liniile erau protejate de rețele de sirmà 
ghimpată, legate prin şanţuri de comunicaţie. 

Locotenentul Olănescu mi-a făcut cunoscut că aveam să execu- 
tim recunoaşterea pe ziua de 1 iulie, la orele 5,30. Era deci sufi- 
cient timp să studiez ceea ce aveam de făcut. 

Si ni s-a atras atenţia să fim foarte vigilenți, fiindcă zborul com- 
porta pătrunderi în liniile inamice $1 nu era posibil să fim protejați 
de aviația de vînătoare, care avea alte sarcini urgente. 

Sublocotenentul Motaș fusese afectat la Divizia 14 pentru mi- 
siuni similare şi trebuia să facă zborul tot cu locotenentul Olănescu 

Așadar, peste două zile mă aştepta botezul frontului. 

Cum au trecut aceste două zile numai eu ştiu; ultima noapte 
m-am foit mult în pat si de-abia către ziuă am închis ochii vreo 
dung ore. Eram neliniștit și cu nervii încordaţi. Am ajuns la pri- 
mul meu contact aerian cu frontul. Intram într-o realitate care de 
acum încolo avea să fie viaţa mea de toate zilele, care avea să-mi 
dea ore grele de emoţii, de aprigă încordare, clipe de reuşită şi 

poate succese, desigur cu mari și inevitabile riscuri. Eu am угиї-о:! 

La orele 5 eram lîngă aparat. 

Avionul era alimentat, iar motorul încălzit și încercat. Me- 
canicii má examinau curioşi, cu o nuanţă de ironie în privire, de 
parcă ar fi vrut să spună „о să vezi tu ce te aşteaptă“! 

Eu căutam să par cît mai calm, cît mai indiferent. Mi-am 
urcat în carlingă planşeta cu planul director, pe care erau trecute: 
amănuntele sectorului inamic ce trebuia recunoscut ! mi-am insta- 
lat binoclurile, am examinat apoi benzile de mitralieră si cartusele, 
mi-am încercat mitraliera, pe urmă m-am coborit mi-am îmbrăcat 
combinezonul de zbor şi am început să mă învîrtesc în jurul apa- 
ratului, în aşteptarea pilotului. Eram neliniștit, nerăbdător, îmi 
simteam măruntaiele înfiorate de un puternic tremur nervos. 

În fine, şi-a făcut apariţia și pilotul. Un bună-dimineaţa scurt ; 
s-a îmbrăcat, apoi ne-am urcat în carlingă. 

Mi-am strîns bine chinga care mă lega de scaun si mi-am pus 
ochelarii. 

Locotenentul Olănescu m-a întrebat dacă sînt gata şi, la răs- 
punsul meu afirmativ, a încercat încă o dată motorul, a făcut 
semn să se ridice calele — mecanicul s-a agăţat de extremitatea 
aripii si a ajutat la întoarcerea avionului, după care pilotul a 
rulat pînă în capul pistei ca să ia vîntul din faţă, si аро! am de- 
colat. 

După două tururi în jurul terenului, timp în care mi-am în- 
cercat aparatul de T.F.F., i-am dat pilotului direcția de zbor a 
avionul a început să ia înălțime. Cînd am atins 1200 m ne găseam 
deasupra satului Hanul Conachi, adică imediat în spatele fron- 
tului. 

Era o dimineaţă de vară minunată şi o atmosferă cu o lim- 
pezime de cristal. Siretul argintiu serpuia şi se pierdea la ori- 
zont, la est, către Dunăre. În aer nici un avion, ci doar baloanele 
inamice care străjuiau frontul. 

Inima îmi bătea să se spargă, nu alta ; începea botezul focului. 

Înainte de a intra în linii, m-am întors $1 am aruncat pilotului 
o privire; avea figura uşor palidă şi îngrijorată. 1l înţelegeam: 
zbura cu un observator la prima lui ieşire pe front. Nu ştia nici 
dacă eram bine antrenat la tragerea cu mitraliera, nici cum aveam 
să mă comport într-o eventuală luptă aeriană. Fără îndoială, acest 
gen de misiuni era pentru el o corvoadă plină de riscuri ! 

Mi-am început recunoaşterea, pornind de la vărsarea Кітпі- 
cului în Siret spre Girlegti-Cringeni. 

Sub noi, văzute aproape la verticală, se desenau cu precizie, 
parcă pe o hartă uriașă, primele noastre linii de tranșee, dublate la 

citeva sute de metri de altele. Înaintea acestora si înmlădiindu-se 
după conturul lor, se așternea o bandă de culoare mai întunecată : 
erau rețelele de sîrmă ghimpată, străbătute, din distanță în dis- 
тапа, de tranșee în zig-zag, care făceau legătura cu nişte pătrăţele 
de culoare mai închisă ; erau posturile de pîndă înaintate. 

к їп față, la distanțe de cîteva sute de metri si dispuse din loc 
în loc în, paralel (protejate şi acestea de benzi de culoare mai 
întunecată), se desenau primele linii de tranșee inamice. 

Examinate cu atenţie, îți dădeai seama imediat că erau exe- 
cutate după aceleași principii, cu deosebirea că cele germane erau 
riguros geometrice. 

Ajuns la est de Crîngeni, ne-am întors zburind în lungul fron- 
tului, în continuarea studiului. Am identificat destul de uşor dispo- 
zitivele de apărare ale unităţilor noastre si, din confruntarea lu- 
crărilor de pe teren cu acelea de pe planul director, ţinut lą zi, 
organizațiile din faţă ale inamicului. 

Primele linii le vedeam aproape la verticală şi, comparate cu 
planu? director, pe care-l aveam ре planșetă, nu apărea nimic nou, 
nici o modificare. 

Am zburat de mai multe ori deasupra trangeelor, într-un sens 
şi altul, a am terminat cu identificarea primelor linii. 

Orizontul era limpede pe toată întinderea, cît puteai cuprinde 
cu ochii. Nicăieri nu apărea nici o activitate şi totul mi se părea 
simplu. La fiecare cîteva minute controlam cerul, dar nu era nici 
urmă de avion inamic. 

La un moment dat, pilotul má bate pe umăr si mă întreabă 
dacă mai am mult.l-am răspuns că aici am terminat și acum urma 
să trecem înapoia poziţiilor inamice, pentru ca să verific liniile a 
doua şi a treia și amplasamentele de artilerie. Mi-a făcut semn că 
e de acord şi ne-am îndreptat către spatele frontului, unde era 
zona care mă interesa. 

Picioarele îmi tremurau de emoție si inima-mi bătea de parcă 
să se spargă şi nu alta. 

Am examinat atent cerul în toate direcțiile, dar nu se vedea 
nici tipenie de avion. N-am trecut însă bine liniile şi am fost în- 
timpinag de exploziile proiectilelor trase de artileria antiaeriană 
inamică. Apăreau pe cer ca nişte ghemotoace albe de vată, din 
care se desprindeau șuviţe galbene-negre ce se răsfirau în aer ur- 
mate de groháiturile puternice ale explozilor. La început, mai înde- 
părtate de noi, ghemotoacele albe si grohăiturile se apropiau pe 
măsură ce înaintam, încât aveam senzația са noi goneam după ele. 
Eram cu răsuflarea tăiată. 

Si iată că la cca 2,5 km în spatele primei linii se vede o a 
doua, mai sumară, iar la cca 4 km înapoia acesteia apare o a 
treia, protejată de o bandă de rețele de sîrmă ghimpată, mult mai 
lată, în comparaţie cu aceea care proteja prima linie. O parte din 
lucrări nu le găseam trecute pe planul director, deci încă nu fu- 
seseră fotografiate, sau erau lucrări noi? 

Aceleaşi constatări în legătură cu o parte din amplasamentele 
de artilerie. 

Pînă acuma totul decursese normal; eram mulțumit de treaba 
făcută. Zumzetul monoton al motorului era ca un fundal ce-mi 
da o senzaţie de linişte, de usurare, dar ghemotoacele cu aspect de 
vată se apropiaseră foarte тий de noi şi o dată cu ele bubuiturile 
exploziilor, care deveneau tot: mai stridente... La un moment dat 
ne-am găsit bine încadrați. 

Vroiam să mai verific din nou, cu atenţie, linia a treia cînd, 
deodată, pe neaşteptate, pilotul mà bate pe spate şi-mi spune că 
s-a terminat. A virat si cale întoarsă ; în scurt timp eram în liniile 
noastre, conduşi de norigori albi-negri, care deveneau tot mai rari. 

Am cerut pilotului să mai intrăm măcar o dată, să fac o 
ultimă verificare, să-mi fixez bine în minte reţeaua liniilor de apă- 
rare inamice, dar n-a fost de acord şi m-a îndemnat să continui 
observaţia cu binoclul mare, zburind deasupra liniilor proprii. 

Am încercat si aga, dar n-am izbutit mare lucru, iar cu aceasta, 
prima mea ieșire pe front a luat sfîrșit. 

După aterizaj, pilotul m-a luat deoparte si a început: „Bobo- 
cule ! Nu treci liniile inamice decât atunci cînd este absolut nece- 
sar si nu rámii acolo decît atît cît este indispensabil, iar cînd vei 
zbura cu mine, asa vom proceda întotdeauna“. M-am făcut пис; 
începeam să învăţ ce-i frontul. 


După-amiază sublocotenentul Motaş, care lucra pentru Divi- 
zia a 14-а, a zburat tot cu locotenentul Olánescu a se pare са to- 
tul s-a petrecut fără discuţii. 

Către seară, împreună cu Ticá Motas și sublocotenentul francez 
Wilmetz, conduşi de locotenentul Houlon, am luat contact cu şefii 
birourilor de operaţii ale celor două divizii a cu comandanții dz 
artilerie, în vederea stabilirii misiunilor pe care le cereau aviaţiei 
şi a ordinii de urgenţă în executarea lor. Bucurosi, ne-au primit cu 
un interes deosebit. 

5 — Proba de foc 211 


Ca nevoi imediate, trebuiau fotografiate la vertical și panoramic 
primele linii și amplasamentele de artilerie proprii, precum și 
pozițiile inamice din fata frontului Corpului 3 Armată. Tot acum 
s-a stabilit modalitatea de lucru cu posturile de antenă si bateriile, 
în vederea reglajelor. Primele reglaje vor avea loc pe ziua de 8 
iulie. 

În fine, ne-am prezentat la şefii de State-Majore, pe care 
i-am pus la curent cu cele stabilite. Locotenentul Houlon a insistat 
să nu se ceară observatorilor din avion decît misiuni care nu se 
puteau executa cu alte mijloace, aceasta conform dispoziţiunilor 
ca pînă la 8 iulie să se zboare cît mai puţin, să nu se atragă 
atenţia inamicului. 

La întoarcere, de la Hanul Gonachi la Iveşti șoseaua era aglo- 
meratà cu trupe şi nesfirsite coloane de artilerie, în deplasare spre 
sud. In sat, ріпа și țăranii ştiau de ofensiva care se prepara. Oare 
nemţii n-o ştiau ? 

În dimineața de 2 iulie aviația germană a bombardat si dis- 
trus gara Tecuci. Două trenuri cu muniții au fost incendiate si 
orice încercare de salvare şi de stingere a fost imposibilă. Și la 
fel, au fost bombardate gările Ivesti și Hanul Conachi. Reiesea 
că inamicul era la curent cu pregătirile moastre. 


În aceeaşi zi, pe la orele 11 пе găseam toți pe aerodrom cînd 
la un moment dat, a apărut un F 40, care a executat niște evoluţii 
de o rară eleganţă, toate în limită de viteză. Piloții erau în extaz 
şi nu mai terminau cu aprecierile elogioase. 

Cînd avionul a aterizat, toți ne-am repezit în întimpinarea 
pilotului necunoscut. Acesta coborî din avion, îşi scoase casca si 
toţi care admirasem măiestria zburătorului, am recunoscut în per- 
soana pilotului cu figură de visător pe căpitanul Mircea Zori- 
leanu. 

Càpitanu! Goulin şi Du Plan l-au intimpinat pe noul venit cu 
entuziasmul şi căldura cunoscătorilor în arta zborului. 

Sublocotenentul Dumitrescu m-a informat că Zorileanu (care fă- 
cea parte din Escadrila F 2) s-a specializat în zboruri de bombarda- 
ment, pe care le executa aproape zilnic asupra obiectivelor din 
spatele frontului inamic, din fata Armatei a Il-a. 

A doua zi dimineaţa, în aşteptarea unor eventuale ordine de 
misiuni, mă găseam cu Motas în sala observatorilor. Retraşi într-un 
соц, îmi ascultam prietenul bine dispus, саге tocmai începuse să 

recite sonetul „Somnul rozelor“ de Mihai Codreanu. cînd, deodată, 
am fost asurziti de niște explozii care au zguduit baraca din vin, 
de-am crezut că avea să se dárime peste noi. 

Ofiţerul de serviciu a intrat speriat şi a anunţat că două avi- 
oane inamice au bombardat aerodromul şi ne-a cerut să trecem în 
șanțul de adăpost, amenajat pe marginea terenului. 

Cum bombele aruncate n-au atins baraca $ alt bombardament 
era puţin probabil, am găsit că nu era cazul să ne alarmăm. 
L-am întrebat pe Motaș dacă era de acord să continuăm. Mi-a 
dat din cap afirmativ si a început: 


Dorm trandafirii, dorm, o violină 
îngînă dulci preludii de iubire... 


Ofiţerul de serviciu a holbat ochii la noi si a dispărut. 

Am aflat pe urmă că bombele aruncate în grabă au căzut mai 
ales în porumbiste si pe marginea aerodromului. N-a fost atins 
nici un avion. 

În dimineața de 3 iulie, Teodor Dumitrescu a executat foto- 
grafiile de ansamblu ale liniilor 1 şi 2 ale Corpului 3 de Armată 
și ale centrului de rezistență inamic de la Girlesti. Aveam acum 
un material proaspăt de studiat. 

La ceai şi la masa de seară nu mai era atmosfera de bună 
dispoziţie de la Tecuci. Toţi erau pe gînduri, preocupaţi de ope- 
rațiile în curs de pregătire. Simţeam acut lipsa piloților de vînă- 
toare, cu poveştile, anecdotele si tachinările lor, care ne dispuneau 
pe toţi. 

Aviatorii care zburaseră zilele acestea raportaseră că reacţiunea 
apărării antiaeriene inamice devenise extrem de violentă şi aviația 
noastră de vínátoare cu greu ajungea să stăvilească agresiunea 
aviaţiei dușmane, cu mult mai numeroasă. 

Din studiul fotografiilor organizaţiilor inamice reieşea limpede 
că nemţii concentraseră în faţa frontului armatei intiia o foarte 
puternică masă de artilerie. Deci, inamicul era la curent cu pregă- 
urile noastre de ofensivă şi-şi luase măsuri ca să facă faţă. 

Seara zilei a adus o surpriză tulburătoare : postul de recepţie 
T.F.F. al escadrilei a prins comunicatul german care anunţa că 
în urma unei ofensive declanșate în Galiţia şi Bucovina, frontul rus 
a fost spart, iar trupele austro-germane se găsesc în plină înain- 
tare. Armata a IX-a rusă, care deţinea frontul din Carpaţi pînă 
la dreapta Armatei а Il-a române, era ameninţată cu învăluirea. 
Stupoare generală. 


67 


În aşteptarea orei Н, noi observatorii eram acum total absor- 
biți cu studiul organizațiilor inamice, studii pe care le făceam 
după fotografiile de ansamblu şi de detaliu, executate la verticală 
sau panoramic. 

Toate obiectivele de pe fotografii au fost restituite pe planu- 
rile „directoare, încît se putea depista, de la zi la zi, orice lucrare 
nouă, orice schimbare survenită în organizaţiile deja cunoscute din 
fotografiile precedente. Erau studii gi sinteze care stirneau si ad- 
miratia noastră, 

Planurile ţinute la zi (lucrările noi apărînd în culori diferite 
faţă de cele vechi) erau difuzate în mod regu'at comandamentelor 
interesate, care aveau în acest fel posibilitatea unei imagini reale, 
perfecte a frontului inamic. Dar ni se părea că timpul trece 
extrem de greu. Sublocotenentul Dumitrescu, asul fotografiei aeri- 
ene, suprasolicitat, slăbea din zi în zi şi se simțea foarte obosit. 
I se plinsese lui Imbs că avea o stare febrilă şi nu îndrăznea 
să-i spună căpitanului, de teama că acesta să nu intre la bănuială 
că era speriat de condiţiile de lucru foarte riscante. Adesea 
trebuia să zboare pentru luarea de fotografii și sub 1000 m 
înălțime. Noi eram foarte îngrijorați să nu i se întîmple ceva, 
căci în specialitatea lui era de neînlocuit. Nimeni, şi cu atît mai 
puţin cei care veniserăm de curînd, n-aveam experienţa lui și nici 
nu era timp de bîjbiieli. 


Pe ziua de 7 iulie au apărut pe front baloanele celor 5 com- 
panii de aerostatie, afectate Armatei I-a. 

Așadar, nu eram mai prejos de inamic ! 

Baloanele tip Caquot (intrate în dotarea companiei noastre 
de aerostaţie) erau identice cu acelea care serveau unităţile fran- 
сеге pe Írontul occidental. 

Un asemenea ba'on avea un volum de 1 000 mi se umfla cu 
hidrogen, iar forma lui aerodinamică îi asigura o bună stabilitate 
şi orientare în patul vântului, încît putea rămîne în ascensiune 
pînă la un vînt de 20 m/secundă. În timpul ascensiunii era ancorat, 
cu ajutorul unui cablu metalic, de o macara montată pe un camion. 
Macaraua era acționată de un motor, încît în caz de furtună, sau 

de atac al aviaţiei. inamice, balonul putea fi coborit la sol în cîteva 
minute. 

La partea inferioară a balonului era ancorată nacela în care 
lua loc observatorul (denumit și aerostier). Acesta era legat prin tele- 
fon cu camionul macara. Pentru ca observatorul să se poată apăra 
în caz de atac aerian avea la dispoziție o mitralieră $1 o parașută 
pentru a se salva în cazul că balonul ar fi fost incendiat. 

Apărarea balonului era asigurată de o secţie de mitralieră, in- 
stalată la sol, în apropierea vehicolului macara. 

Locul de ascensiune se alegea la cca 4km înapoia frontului 
unităţii pentru care avea să lucreze compania de aerostație, iar 
înălțimea de ascensiune varia între 800m şi 1000 m în funcţie 
de starea vremii. 

Pe o vizibilitate normală, observatorul, care avea la dispoziţie 
și binocluri puternice, putea controla frontul pînă la o adincime 
de 8—16 Кт 1 înapoia liniilor inamice. 

Misiunile cerute în mod normal observatorului erau reglajele 
de tragere de artilerie și supravegherile de sector (mai ales că ob- 
servaţia din balon se bucura de o permanenţă care putea dura din 
zorii zilei pînă seara după apusul soarelui. Cu titlul excepţional i 
se putea cere să facă și fotografii panoramice ale sectorului res- 
респу. 

Şi încă o veste bună : În zorii zilei căpitanul Gond а doborît 
un avion inamic, aflat în zbor de recunoaștere către Birlad. 

În cursul dimineţii am luat legătura cu antena şi bateriile pentru 
care trebuia să execut a doua zi (8/21 iulie) două reglaje şi am 
pus la punct în amănunt condiţiile de lucru. Nu ştiam cum să-mi 
cizelez mai bine misiunea. 

Seara am fost informaţi că nu mult după ce baloanele au fost 
înălțate, aviatorii nemți au atacat pe acelea ale companiilor 25905 
cu o agresivitate surprinzătoare. Balonul companiei 5 a fost incen- 
diat si locotenentul A. Secărescu, aflat la observaţie î în nacelă, s-a 
salvat aruncindu-se cu parașuta. A fost o premieră. 

Atacurile aviaţiei au fost susținute $i de artileria inamică. Aceasta 
a bombardat, la rîndul ei, locurile unde se găseau macaralele ba- 
loanelor. Deci, nemţii apreciau la cel mai înalt grad eficacitatea 
observaţiei din balon. 


Fiind instalaţi pe acelaşi aerodrom, ne іп пеат adesea cu avia- 
torii din Escadrila F 9 înființată de curînd. Ea avea sarcina să exe- 

cute reglaje pentru artileria grea şi să fotografieze obiectivele din 
zona ei de acţiune. 

La început, misiunile de reglaj au mers relativ greu, în parte 
din cauza posturilor de antenă, şi pînă şi-au făcut ucenicia 
și observatorii noi care de- abia terminaseră școala de la Botoşani. 
Trebuie să-l menţionez însă pe căpitanul Gh. Marinescu, foarte 
solicitat pentru recunoașteri. Aceia care aduceau însă întotdeauna o 
notă de optimism, de veselie și de bună dispoziţie erau locotenentul 
Virgil Rădulescu si sublocotenentul Marcel Popescu. Pentru ei fiecare 
misiune era un izvor de interminabile povestiri şi de analize retro- 
spective pline de spirit, uneori de un comic irezistibil, care izbuteau 
să descreteascá toate frunţile. 

În dimineaţa zilei de 8/21 iulie, la orele 6, cu pretiminariile ace- 
lorasi preparative, am decolat cu locotenentul 'Olănescu pentru 
executarea reglaje'or. După verificarea aparatului T.F.F., am luat 
drumul frontului. 

Eram neliniștit, mă gîndeam mereu cum avea să funcţioneze postul 
de antenă, cum or să se facă legăturile telefonice cu bateriile si 
cum aveau să decurgă tragerile. Era un debut şi pentru artilerişti $1 
pentru mine. 

Ştiam dinainte că intrările în liniile inamice trebuiau să fie re- 
duse la minimum. Cum aveam oare să-mi trec şi acest nou exa- 
men ? Pregătisem totul pînă în cele mai mici amănunte. Ce nepre- 
văzut mai putea interveni ? Vreun atac aerian ?... 

Zburam la 1 200 m înălțime. Atmosfera era limpede; pe cer 
nici un avion. Patrula care trebuia să ne protejeze nu-și făcuse 
încă apariţia si locotenentul Olănescu, începuse să bombănească si 
să spună că probabil boierii de la vinătoare s-au sculat mai tîrziu. 
Баг poate că erau mai sus și noi nu-i vedeam. 

La nemți, cît putea cuprinde ochiul, nu se vedea nici o mișcare. 
Baloanele lor străjuiau liniștite frontul. 

Am trecut în spatele liniilor inamice pentru identificarea obiec- 
tivelor si, bineînțeles, antiaeriana inamică ne-a primit cu ceremonialul 
obişnuit, dar acum eram mai calm 51, treaba odatà făcută, am 
intrat în legătură cu postul de antenă. Conform convenției am 
cerut ca prima baterie să se pregătească, si cînd mi s-a semna- 
lizat că este gata, am ordonat tragerea. 

Îmi luasem repere pe teren în jurul obiectivelor, măsurate pe 
fotogralii si transpuse pe planul director. În funcţie de acestea 
aveam să stabilesc abaterile și iată că la vreo 200 m dincolo de ţintă 
sila vreo sută de metri în dreapta apar fumurile negre ale celor 

patru proiectile explodate. Am dat corecţiile și, continuînd reg- 
lajul, la a treia salva, tinta a fost încadrată. 

Cu a doua baterie operaţia a mers tot așa de ușor. Nu-mi 
imaginasem că totul putea să fie atît de simplu. Și eu care-mi 
făcusem atîtea griji! Într-un ceas gi trei sferturi treaba a fost 
terminată. 

Cînd am controlat orizontul, am văzut, mult deasupra noastră, 
două avioane. Mi-am strîns imediat antena $1 m-am repezit la 
mitraliere. Pilotul s-a uitat şi el imediat la avioane şi mi-a făcut 
semn să та liniştesc. Erau cele două Nieuport-uri, care aveau sar- 
cina să ne apere. Nu eram încă antrenat la identificarea avioanelor 
în aer. Toate mi se păreau inamice. 

Locotenentul Olănescu devenise nervos si m-a întrebat dacă 
mai am mult. l-am făcut semn că am terminat; a răsuflat ușurat. 

Înainte de a părăsi frontul, l-am rugat să facem o intrare în 
liniile inamice, ca să-mi dau seama mai bine de detaliile spatelui 
frontului. 

Părea excedat și obosit, dar a acceptat. N-am trecut însă 
bine liniile, cînd, aruncînd din întîmplare o privire spre postul 
de antenă, văd că acesta semnala „avion inamic“, Am tresarit si 
m-am $i trezit cu mîna pe mitralieră. Pilotul s-a alarmat la rîn- 
dul lui și m-a întrebat despre ce era vorba. I-am arătat semnalul 
postului de antenă și pe urmă am controlat amîndoi cerul, în 
toate direcțiile. Nu se vedea nimic deosebit. Avioanele noastre de 
vînătoare se evaporaseră şi postul de antenă menținea semnalul. 

Uitindu-mă din întîmplare în jos, spre liniile inamice, am văzut 
un avion care. zbura către noi $ bineînţeles i l-am arătat pilo- 
tului. Acesta, fără să mai stea pe gînduri, a virat către interiorul 
liniilor noastre şi nici n-am ştiut cînd m-am trezit la 500 m. 

Între timp artileria noastră antiaeriană îl luase în primire pe 
neamt, care, prudent, a făcut cale întoarsă gi a dispărut în dosul 
linilor germane. 

La aterizare am avut satisfacția să constat că pilotul era mul- 
tumit. 

În aceeaşi dimineață căpitanul Goulin în echipaj cu subloco- 
tenentul Dumitrescu fotografiaseră centrul de rezistență inamic de 
la Gîrlești și organizaţiile noastre si ale inamicului, de la Fundeni. 

Către seară, comandantul escadrilei, însoțit de cîțiva avia- 
tori, printre care mă aflam și eu, am luat contact cu Diviziile 
а 13-а şi a 14-a pentru ca să stabilim în amănunțime misiunile pe 
care acestea le cereau aviaţiei pentru zilele de 9, 10, 11 şi ordinea 
de urgenţă în executarea lor. 

Pe cînd ne găseam la biroul de operaţii al Diviziei а 13-a, ger- 
manii au dezlănţuit un puternic bombardament care se întindea 
atit asupra primelor noastre linii, cît şi asupra poziţiilor de artilerie 
(în măsura în care erau cunoscute). 

Artileria noastră a răspuns. Bombardamentele s-au intensificat, 
încît la un moment dat aveam senzaţia că trăgeau atît întreaga 
artilerie inamică, cît si a noastră. Era un tunet prelung asurzitor, 
datorat exploziilor în lanţ. Toţi eram nedumeriţi și neliniştiți 
asupra a ceea ce avea să urmeze. Aveau să execute nemţii un atac 
preventiv oare ? i 

Între timp ni s-au prescris misiunile pentru a: doua zi, cînd 
aveau să înceapă pregătirile de artilerie în vederea ofensivei. 
Două echipaje trebuiau să fie gata în permanenţă, să poată exe- 
cuta la cerere: supravegheri de sector, reglaje, sau recunoașteri 
loto. . 

De aici am trecut la Divizia a 14-a, care ne-a formulat ce- 
reri asemănătoare. 

Către orele 20, bombardamentul inamic a. încetat brusc, după 
care s-a oprit şi al nostru. ЕС 

Francezii erau de părere că germanii au: procedat la această 
provocare, pentru ca artileria noastră să răspundă, deci să se des- 
copere, iar ai nostri s-au lăsat atraşi în cursă. с: 

Si acum, colac peste pupăză: comunicatele germane de seară. 
prinse de postul de recepţie al escadriei, anunțau că: trupele ruse 
din Bucovina și Galiţia s-au retras peste 100 km. 

În fine, în ziua de 9/22 iulie nerăbdarea поазїга-а luat sfîrşit, 
a sosit ziua începutului pregătirilor de artilerie, în vederea ata- 
cului. E 

Dis-de-dimineaţă tot personalul navigant ne gáseam parte în 
sala observatorilor, parte la Secţia foto. Ştiarn fiecare ce aveam de 
făcut si pregătiserăm misiunile pînă în cele mai mici detalii, aștep- 
tam doar ordinele de plecare. 

În zorii zilei a fost declanșat bombardamentul artileriei noastre 
asupra poziţiilor inamice din faţa Armatei I-a. Germanii au газѕ- 
puns şi vuietul duelului de artilerie era atît de puternic încît vi- 
brau geamurile barăcilor și-ți dădea impresia că aerodromul era 
în plin front. 2 

Feţele tuturor oglindeau nelinişte şi tensiune. 

Căpitanul Goulin a ordonat sublocotenentului T. Dumitrescu 
să fie gata, urmînd să plece cu el pentru fotografierea primelor 
linii ale Diviziilor 13 și 14, la scară mare și panoramic. Pe urmă 

a început să dea dispoziţii pentru celelalte misiuni care urmau să 
fie executate în cursul zilei. 

Eu mă retrăsesem într-un colţ Şi căutam să-mi domin starea de 
încordare, încercînd să-mi imaginez cam cum trebuia să apară 
frontul sub bombardament. Dar încercarea mea n-a avut timp să 
se materializeze într-un tablou al cîmpului de luptă, căci am fost 
chemat de comandantul escadrilei, care mi-a comunicat că după- 
amiază voi executa reglaje și controale de tragere pentru Divizia 
a 13-a, aşa cum se stabilise cu o zi înainte. 

Zborul aveam să-l execut cu locotenentul Cicerone Olănescu. 
„Tot cu el: 2“ m-am trezit eu spunînd. Căpitanul m-a privit sur- 
prins și mi-a răspuns un „bien sur“ apăsat. A adăugat, pe urmă, 
să fim liniștiți. fiindcă toate zborurile vor fi protejate de aviația 
de v înătoare. 

Eram încă jn. carantină, mă gindeam eu nemulțumit. Plou 
francezi mă considerau prea tînăr, prea nou pe front si fără 
experienţa luptelor aeriene, ca să zboare cu mine. 

În fond aveau dreptate, aşa că bietul Olănescu era condam- 
nat la o corvoadă periculoasă si de durată, căci misiunile pentru 
Diviziile a 13-a. ṣi a 14-a aveau să fie numeroase și el urma să 
facă toate zborurile cu mine și cu Motas. 

Eram covirgit. de misiunea acordată, care avea să-mi pola- 
rizeze toate gîndurile și preocupările ; nu mai ráminea loc pentru 
alte griji. 

De îndată am zbughit-o la secţia foto ca să mă înarmez cu 
fotografiile obiective'or, fotografii pe care cadrilasem distanțele, 
in adincime si lungime, în jurul țintelor, în vederea determinării. 
abaterilor proiectilelor. În drum l-am întîlnit pe sublocotenentul 
Dumitrescu, care se ducea spre avion, cărăbănind cogeamitea apa- 
rat fotografic (cu focar de 50 cm). Slăbise atîta de tare încît era 
aproape de nerecüroscut. Mi-a aruncat o privire саге m-a impre- 
sionat ; era parcă un adio ! Ат rămas cu inima strânsă. 

Peste cîtva timp şi-a făcut apariţia si Motaș, care pleca cu 
Olănescu să facă reglajele pentru Divizia a 14-a. 

După cé mi-am: terminat treaba, tot grăbit m-am precipitat 
spre aerodrom, însoțit de Idier, са s- așteptăm întoarcerea echipa- 
jelor. Ardeam de nerăbdare s-auzim cu ce impresii revin. Primul 
care а apárut:a:fost echipajul căpitan Goulin — sublocotenent 
Teodor Dumitrescu. 

Căpitanul, foarte: avar la vorbă, mi-a spus doar: „C'est an 
bambardementi:qui me rappelle les grandes préparations d'offen- 
sive sur le front francais“ (e un bombardament care-mi aminteşte 

de marile pregătiri de ofensivă pe frontul francez). Dumitrescu 
mi-a şoptit : „E înspăimîntător“. 

Ріпа ce mi-a venit ora de zbor am stat ca pe jăratic. După o 
așteptare care mi s-a părut nesfîrşită, a sosit şi aceasta. 

Locotenentul Olănescu avea aerul obosit. I-am spus că totul 
era gata, mi-am îmbrăcat costumul de zbor şi, după pregătirile 
preliminare, am decolat... 

Cu cît ne apropiam de front, bubuitul exploziilor se însumau 
într-un tunet prelung din ce în ce mai impresionant. 

Zburam la 1 500 m, asurzit de acest năprasnic uragan. Ajuns 
la Hanul Conachi, m-am trezit în faţa unei privelişti de nein- 
chipuit. Ghemuit în carlinga mea, eram martorul înmărmurit al 
unui tablou de groază de la care nu-mi puteam lua ochii. Supra- 
feţe întregi de teren erau acoperite cu nori negri de fum şi de 
praf, care se ridicau pînă la sute de metri, luminate de străful- 
gerările exploziilor. Totul era prins în vârtej şi se vînzolea în 
invergunata vijelie de foc. 

Începînd de la primele linii de tranșee pînă in fund unde tre- 
buia să fie linia a 3-a de rezistență inamică, care dispărea în 
parte sub pilcurile de nori de fum, tot ce putea constitui zona 
unui obiectiv cunoscut era scormonit de exploziile proiectilelor 
artileriilor noastre, uşoară si grea. Si, la fel, poziţiile noastre, în- 
cepind cu primele linii de tranșee şi amplasamentele bateriilor 
identificate de inamic, erau bătute de artileriile inamice cu o in- 
tensitate aproape egală cu a noastră. 

Mă găseam martor la o înfruntare uriașă între două vointe, 
înfruntare care apărea sub forma unei risipe de forţă şi de ener- 
gie de neînchipuit. 

Către sud, înapoia liniilor inamice, se vedea o mare vilvătaie, 
o vatră imensă de foc si explozii ; era centrul inamic de rezistență 
de la Girlegu. 

$i acum să-mi încep lucrul. 

Ca să fac recunoaşterea în vederea identificării obiectivelor şi 
să pot executa reglajele şi controalele de tragere, trebuia să co- 
borim şi să zburăm mai jos. 

La perspectiva asta, în primul moment, am avut senzaţia că 
mi se opreşte răsuflarea : bătăile bietei mele inimi se topeau în 
zvicniturile pe care le simţeam în timple si în toate încheieturile. 

Dar cînd, pentru o clipă, gîndul mi-a fugit la cei de jos, la sol- 
daţii noştri din tranșee, mi-a fost îndeajuns ca să-mi regăsesc stă- 
pînirea de sine. 

Cuibul de baterii asupra căruia trebuia reglată tragerea se 
găsea la sud-est de Crîngeni, între prima ў a doua linie a organi- 
zaţiilor inamice, iar controalele trebuiau făcute pentru nişte tra- 
geri efectuate de două baterii de ale noastre asupra a două noduri 
de tranșee, cu reţelele lor de sirmá ghimpată, care făceau parte 
din linia a doua de rezistență inamică şi se aflau tot la sud de 
Cringeni. 

La prima vedere, identificarea si reglajele ni se páreau foarte 
grele, dacă nu imposibile, căci spaţiul era acoperit în parte de 
nori de fum și praf; noroc că un vint uşor deplasa norii, iar 
fotografiile zonei, luate cu mine și pe care-mi trecusem obiectivele, 
mi-au fost de mare ajutor. 

Pilotul a fost de acord să coborim la 800 m. 

Înainte de a trece deasupra liniilor inamice, am examinat 
cerul cu grijă : la est de Girlesti, în sectorul Máxineni, lucrau trei 
avioane, în dosul liniilor străjuiau două baloane inamice. Mult 
deasupra noastră, patrulau vînătorii care ne făceau protecţia. M-am 
întors și am aruncat o privire pilotului : cra palid a pe chip i se 
citea nelinigtea. Eu transpirasem de încordare. Oare cum vi fi 
arătat ? 

În zborul către obiective, aparatul era scuturat de golurile de 
aer $i suflul exploziilor, de-mi simţeam toare măruntaiele ră- 
văşite, Exploziile obuzelor artileriei antiaeriene inamice nu- mi mai 
făceau mare impresie; în ambianța acestui infern apăreau ca 
ceva aproape firesc. 

După identificarea obiectivelor. care n-a fost deloc ușoară, 
am reintrat în liniile noastre, am luat legătura cu postul de an- 
tenă $i am început reglaiul pe care l-am terminat mai repede 
decît ne aşteptam. Pe urmă am trecut la controlul tragerilor. 

De tensiune şi de oboseală îmi tremurau picioarele şi mă apu- 
case o teamă de neînțeles că n-o să izbutesc să duc totul la bun 
sfîrşit, dar cu încă un efort de voinţă, pînă la urmă totul s-a 
terminat cu bine. 

Cînd am fost gata, am întrebat pilotul dacă era de acord să 
mai facem două treceri în lungul frontului, să văd cum se pre- 
zentau tranșeele noastre sub bombardamentul inamic. Adevărul 
era că nu-mi puteam lua ochii de la spectacolul inimaginabil, care 
mă îngrozea şi né punea Viaţa în pericol. Gîndeam cutremurat са 
voi avea ce povesti o viaţă întreagă ! ! 

Locotenentul Olănescu era însă un om înțelept şi realist. Mi-a 
făcut semn că s-a terminat şi am plecat la ateriza). 

Am relatat acest zbor ca să dau o idee. cît de palidă, asupra 
felului cum se prezenta aspectul frontului Diviziilor 13 și 14 în 

timpul pregătirilor de artilerie de la Nămoloasa, în vederea ofen- 
sivel. | 

După aterizaj, pilotul m-a luat de-o parte: şi. mi-a mormăit 
printre dinți că felul meu de а mă comporta în zbor nu înseamnă 
curaj, ci pur şi simplu inconștientă. M-au trecut răcorile: dacă 
avea să spună aceasta celorlalți, nimeni n-avea să mai zboare 
cu mine. 

Căpitanul Goulin, care era pe teren, a venit la noi şi l-a în- 
trebat pe pilot cum a mers. M-a încercat un fior de neliniște. Dar 
acesta a fost cumsecade : i-a răspuns că totul a decurs normal. Pe 
urmă a trecut la mine și m-a întrebat surizînd dacă sînt satisfăcut. 
I-am răspuns că nu mai îmi trebuie decît vreo două misiuni ca 
aceea de azi si o să fiu în stare să mă duc să fac reglaje şi-n iad, 
iar dacă o să scap cu bine, n-o să mai ştiu în viaţa mea ce-i 
groaza. 

În zilele de 10 şi 11 iulie, echipajele escadrilei au fost solicitate 
pînă la epuizare, în special pentru reglaje. 

În ziua de 10 iulie, sublocotenentul Dumitrescu a leşinat cînd 
s-a dat jos din carlingă, la întoarcerea dintr-o recunoaştere foto- 
grafică. Făcuse febră tifoidă. Cine o să-l poată înlocui ? 

Din studiul ultimelor fotografii, s-a constatat că distrugerile or- 
ganizaţiilor de apărare inamice erau incomplete. Situaţia a fost 
raportată imediat la Armată împreună cu documentaţia fotogra- 
ficá, Aceasta a decis prelungirea pregătirii de artilerie cu încă o zi. 

În Galiţia și Bucovina, ofensiva austro-germană n-a putut fi 
stăvilită. E o neliniște generală. 

Pregătirile de artilerie au continuat a doua zi, în schimb 
nemții au slăbit tragerile şi au continuat doar bombardamentul 
asupra primelor noastre linii. 

Comunicatele de seară ne vesteau că în sectorul Mărăşti, Ar- 
mata а II-a, de sub comanda generalului Averescu a atacat con- 
form planului de ofensivă stabilit. Luptele au fost crîncene, dar 
românii au câştigat teren. În zilele următoare luptele vor continua 
cu aceeași înverșunare, soldindu-se cu importante victorii pentru 
armata noastră, care va izbuti pînă la 19 iulie să rupă frontul ina- 
mic ре o lăţime de 30 km, Era prima mare victorie pe care o re- 
purtam asupra invadatorilor. Jertfele erau mari, fără seamăn, si 
multe ne mai aşteptau încă, dar speranţa înflorise şi inimile 
noastre se umpluseră de bucurie. 

Din păcate, drept urmare a situaţiei create pe frontul de rä- 
sărit, înaltul comandament rus a dispus ca armatele ruse de pe 
frontul de sud să sisteze orice pregătiri de ofensivă. 

În consecință, ofensiva de la Nàmoloasa se amína. 

După atita pregătire, atîtea eforturi epuizante şi speranțele 
puse în rezultatele acestei acţiuni, după ce s-au consumat sute de 
tone de proiectile, acum ni se părea că totul n-a fost decît o 
„fata morgana“. 

Eram consternaţi. La masa de seară era o atmosferă de înmor- 
mîntare. 

În zilele care au urmat, vremea destul de proastă ne-a prile- 
juit ore de odihnă. Cîţiva dintre noi au profitat de timpul liber si, 
învoiţi de căpitan, care ne-a pus la dispoziţie și camioneta esca- 
drilei, am făcut o vizită la companiile 3 şi 5 de aerostaţie, ale 
căror baloane ascensionau la est de Blehani. 

La compania a 3-a, comandată de locotenentul Scarlat Rădu- 
lescu, am cunoscut, printre alţii, pe sublocotenentul Mihail Viu, 
care în ziua de 11 iulie a fost decorat pentru că în timpul ascen- 
siunii din ziua aceea descoperise opt baterii inamice de artilerie 
grea, în plină acţiune. 

Ofiţerul, foarte simpatic, cu o figură atrăgătoare care te 
cîştiga de la prima vedere, ne spunea că-i fericit de vizita fraţilor 
aviatori şi că prin activitatea lui n-a făcut decît să contribuie si 
el cu ceva la eforturile observatorilor din avion. 

Comandantul companiei, un mare mucalit, ne soptea că-i atît 
de adevărat ce spune Vum, încît era obligat să aibă grijă să-l co- 
boare măcar pentru somn, căci mincarea nu intra în programul lui. 

La compania a 5-a, sublocotenentul Aurică Secărescu mi-a 
povestit cum a decurs premiera lui, ре ţară, de aruncare cu pa- 
rașuta. 

Era cu totul absorbit în scrutarea sectorului inamic, cînd deo- 
dată a fost trezit de un biziit ce devenea tot mai violent. Imediat 
a început şi răpăiala mitralierelor de la sol (destinate apărării ba- 
lonului) şi a înţeles cà era vorba de un avion inamic care avea 
să-l atace. L-a zărit numai în ultimul moment, pentru că a apărut 
din direcția soarelui (deci era greu să-l descopere la timp) a a 
avut doar timpul să-și pregătească mitraliera si să tragă o ralală. 
Cînd i-a ajuns însă la ureche răpăiala mitralierelor inamicului, 
dîndu-și seama că trăgeau în balon si acesta putea lua foc din- 
tr-o clipă în alta, n-a mai stat pe gînduri şi a sărit din nacelă. 
Au urmat secunde de tensiune ameţitoare pînă ce-a simţit smuci- 
tura provocată de deschiderea paraşutei. Ре urmă s-a liniştit şi 
cînd a ajuns la pămînt uitase de toate emoţiile (spunea el). 

Cam aşa aveau loc pe front premierele. 

Mi-a părut rău că n-am avut vreme să trecem si pe la com- 
pania a 4-a, al cărei balon a fost atacat în ziua de 10 iulie de două 
ori. La ultimul atac, cablu care lega balonul de macara a fost sec- 
попат și balonul, devenit liber, a început să urce şi să se îndrepte, 
dus de vînt, spre liniile inamice. : 

Sublocotenentul Dan Bădărău, aflat în nacelă, a sărit cu pa- 
rașuta secţionînd în acelaşi timp balonul, cu riscul de a se trezi 
cu nacela în cap (în nacelă erau documente care nu trebuiau să 
ajungă în liniile inamice). 

Observatorul a scăpat cu bine a nacela a căzut în liniile 
noastre. 

Deci noi, aviatorii, nu eram singurii care riscam totul. 

încă de la 15/28 iulie recunoaşterile aeriene au semnalat mis- 
сагі şi concentrări de trupe inamice în zona de la nord de Focşani, 
în faga Armatei a IV-a rusă. Toti stăteam ca pe ghimpi si ne în- 
trebam ce putea să mai survină. 

Între ump, escadrila a primit dispoziția să deplaseze zilnic 
două avioane, cu echipajele respective, pe aerodromul de la Tecuci. 
În deplasare, un observator trebuia să facă în fiecare dimineață 
recunoasterea sectorului inamic de pe Putna. 

Aşa am ajuns şi eu ca într-o dimineață să recunosc primele 
linii de pe Putna, între calea ferată Focșani — Mărăşeşti și Siret. 
A fost prima mea luare de contact cu acest front, căci sectorul 
aparţinea zonei de acţiune a Escadrilei F 4 (care lucra cu armata 
a IV-a rusă). | 

Eram curios, am examinat totul cu atenţie, dar n-am remarcat 
nimic deosebit. Artileria antiaeriană inamică a reacționat sim- 
bolic şi n-am zărit decît un singur avion german, care patrula în 
spaţiul cotei 1001 de la nord de Focşani. 

În schimb frontul era străjuit de baloane. Două dintre ele, 
care erau la est de calea ferată Focşani — Mărăşeşti, au început 
să coboare cînd am ajuns în apropierea lor. Cum nu vedeam un 
obiectiv mai potrivit, am aruncat cele cîteva proiectile de 75 
(pe care le luam obligatoriu la fiecare zbor) asupra balonului 
aflat mai la est. N-au căzut pe ţintă, dar au provocat panică. 

În ziua de 17/30 iulie, nemţii au atacat în sectorul Putna Seacă 
şi, sub presiunea atacului, trupele ruse s-au retras uşor. N-a fost 
o acţiune de importanţă şi nici n-a continuat a doua zi. 

Dar vestile din comunicatele inamice nu ne lăsau în pace, Din 
ultimul comunicat se deducea că situaţia din Galiţia şi Bucovina 
devenise foarte gravă. Aripa dreaptă a armatei ruse de pe Carpaţi 

era amenințată cu învăluirea. Ca o consecință imediată a fost 
oprită și ofensiva Armatei a II-a române. 

Si evenimentele se precipitau : ca să contracareze înaintarea 
austro-germanilor în Bucovina, înaltul comandament rus a ho- 
tárit constituirea unui grup de forţe, în care trebuia să intre si 
Armata a IV-a rusă, care deţinea frontul de pe Putna, dintre Si- 
ret si satul Muncel, front ce urma să fie luat în primire de Ar- 
mata 1-а română. 

Drept urmare frontul de la Nămoloasa trebuia predat Armatei 
a Vl-a rusă, iar marile unităţi ale Armatei La urmau să se de- 
plaseze în timpul nopţii către Tecuci. 

Divizia a 5-a, comandată de generalul Razu, a fost prima mare 
unitate care trebuia să treacă Siretul, şi să înlocuiască Divizia а 
34-a rusă, desfăşurată pe frontul de pe malul de nord al rîului 
Putna, din Siret pînă în calea ferată Focșani — Mărăşeşti. Înlo- 
cuirea urma să se facă în timpul nopţii cu începere din seara zilei 
de 24 iulie. 

În fine, un motiv de bucurie; în 23 iulie s-au prezentat la 
escadrilă doi piloţi noi: plutonierii А. 5и şi Ştefan Iliescu (Chi- 
brit). Noi, observatorii veniți mai de curînd în escadrilă, am fost 
fericiţi. De acum încolo ne vom putea alege si noi piloții, căci 
francezii refuzau încă să zboare cu noi, considerîndu-ne lipsiţi 
de experienţa frontului, încît cădeam numai pe capul locotenen- 
tului Olănescu. 

Dar noii piloți o aveau? 


LUPTELE DE LA MĂRĂȘEȘTI 


În zorii zilei de 24 iulie/6 august am tost treziţi de puternice 
explozii de bombardament. 

La orele 5,30 am decolat cu plutonierul A. Seu și, împreună 
cu alte echipaje, ne-am îndreptat spre Tecuci, ţinînd linia Siretului. 

Zburam la cca 500 m înălțime, cînd am ajuns la confluenţa 
Siretului cu Putna $ imediat mi-am dat seama de ce era vorba. 
Mă găseam in faţa unui spectacol care-mi amintea de pregătirile de 
la Nămoloasa. 

Nemţii bombardau cu o violență extraordinară organizaţiile 
de apărare şi zonele amplasamentelor artileriei ruse de pe Putna. 
Nori negri de fum, străfulgerați de explozii, acopereau suprafeţe 
întinse de teren. 

Sisu mă privea îngrijorat, avind aerul să întrebe се caut acolo. 

Încordat în carlinga mea, cu mîinile încleştate pe mitralieră 
$1 cu ochii iscodind cerul, mă întrebam cît timp o să-i trebuiască 
atacatorului ca să distrugă apărarea ruşilor şi cît or să poată re- 
zista aceştia la zdrobitoarea avalanșă de foc si de explozii. 

Cînd am ajuns la Tecuci, situația era deja cunoscută. Alte echi- 
paje sosite înaintea mea raportaseră ceea ce observaseră, Se consi- 
dera că atacul era iminent şi toţi se întrebau dacă rușii surprinși 
vor fi în stare să reziste şi cît? Plutea o atmosferă de adincà 
îngrijorare. 

Către orele 9,30 a aterizat echipajul plutonier R. Viscea — lo- 
cotenent Ermil Gheorghiu (din Escadrila F 4 afectată Armatei a 
IV-a rusă) şi a raportat Grupului 2 Aero că liniile de apărare 
ale Diviziei a 34-a rusă (care deţinea singură frontul de pe Putna) 
au fost distruse, iar trupele se retrăgeau în dezordine. 

Căpitanul Gafencu din Escadrila F 7, trimis imediat pentru 
verificare, a confirmat situaţia. 

Pe front, bombardamentul continua înfiorător. 

La masa de prînz, la popota grupului, domnea o mare neli- 
nişte. Se spunea că cei avuti din oraș isi făceau bagajele. 

Eu n-aveam nici o poftă de mîncare şi-mi simţeam capul 
greu, eram frînt de oboseală şi nesomn. 

După-amiază am fost puşi la curent cu ultima situaţie : nemții 
au dezlănţuit atacul împotriva Diviziei а 34-a cu mijloace mult 
superioare, încît aceasta, copleșită, s-a retras $ o parte din sol- 
daţi a trecut pe malul stîng al Siretului, pe podurile de la Ciuslea 
şi Cosmegti. După trecere, primul pod a fost incendiar de trupele 
ruse. Al doilea a fost salvat, grație intervenției trupelor noastre. 

Divizia îşi pierduse în retragere aproape toată artileria; 
caii fuseseră asfixiati de bombardamentele cu gaze. 

Germanii, la rîndul lor, au încercat şi ei să treacă Siretul întîi 
în sectorul Pădurea Neagră (sud Ciuslea), apoi la Cosmeşti, dar 
ambele tentative au fost zădărnicite de trupele române. 


* 


La nivelul comandamentelor situaţia era apreciată ca foarte 
critică, întrucît capacitatea de rezistență a trupelor ruse era pusă 
sub semnul întrebării, iar ofensiva germană a surprins marile 
unități române în curs de deplasare spre noul front. 

Au avut nemţii un serviciu de informaţii atît de bun: Este 
puţin probabil să fi fost o simplă coincidenţă. 

Atmosfera de îngrijorare devenea tot mai încordată şi dintr-o 
prudenţă vecină cu panica Escadrila N 3 şi-a mutat terenul de 
lucru pe Birlad. 


Comandantul escadrilei noastre a luat contact cu Divizia a 5-a, 
care avea postul de comandă la Cosmeştii din deal, de unde i s-a 
comunicat că în baza ordinelor, primele unităţi (Regimentul 32 
Mircea şi 8 Buzău) aveau să înceapă să treacă Siretul odată cu ve- 
nirea serii $1 să procedeze neintirziat la ocuparea frontului deţinut 
de ultimele resturi ale Diviziei 34. Drept urmare divizia cerea 
aviaţiei ca în dimineaţa de 25 iulie să se determine primele linii pe 
care au ajuns unităţile sale $1 să execute, іп mod permanent, supra- 
vegheri în sector, semnalind orice încercare nouă din partea ina- 
micului si orice obiective importante, asupra cărora putea să in- 
tervină artileria divizionară. 

Fiind repartizat pentru lucru cu Divizia a 5-a, am primit ог- 
dinul de dis-de-dimineaţă, după sosirea la Tecuci să iau ultimele 
informaţii asupra situaţiei frontului şi să plec să execut misiunea, 
avînd ca pilot pe plutonierul aviator St. Iliescu. 

Către seară, la întoarcerea la Călmățui, cum zburam foarte jos, 
se vedea şoseaua Tecuci—lveşti plină de coloanele care se scurgeau 
către nord. 

La masa de seară тор eram muţi. Toată lumea era preocupată, 
nimeni n-avea chef de vorbă. În 24 de ore se trecuse brusc de la 
optimism la mare îngrijorare. 

Am hotărît cu Motag să ne facem bagajele, căci foarte pro- 
babil, în scurt timp, vom reveni pe terenul de la Tecuci. 


* 


De somn, nici vorbă ; am trecut încă o noapte albă. Dimineaţa, 
în zborul către Tecuci, am văzut ultimele trupe ale Diviziei a 5-a 
trecînd Siretul la Cosmesti ; soldaţii ne salutau fluturind capelele. 
Nu ştiam cum ne-am fi putut arăta admiraţia și dragostea. Am 
trecut deasupra lor, i-am salutat cu mîna şi pe urmă am plecat la 
ateriza). Si acum, pregătirea pentru misiune : trebuia determinată 
linia pe care au ajuns unităţile Diviziei a 5-a (mi s-a indicat ca 
zonă probabilă frontul Ciușlea—Bizigheşti). Cerul era acoperit 
cu un plafon de nori јоў, Pilot era Ștefan Iliescu, aflat la primul 
său zbor pe front. 

După decolare și un tur în jurul aerodromului pentru verifica- 
rea postului de T.F.F., m-am îndreptat către Cosmesti. 

Zburam la cca 300 m înălțime. Ajunşi in zona frontului, în 
dreapta Siretului, am examinat cerul cu atenţie ; nu se vedea nici 
un avion. 

Trebuia să fiu totuşi cu grijă pentru că nu aveam pro- 
гесе de vînătoare. La un moment dat pilotul mi-a cerut să nu 
zburám prea jos; am fost de acord să urcăm puţin. După cîteva 
treceri deasupra sectorului unde bănuiam că se găsean soldaţii 
noștri am cerut prin fuzee marcarea liniilor înaintate. Dar nimic. 
Aveau oare trupele noastre panouri de semnalizare? Am repetat 
cererea de mai multe ori, şi, în sfîrșit, au apărut panouri întinse, 
sporadic, care indicau poziţiile noastre. Porneau de la Siret, din 
dreptul satului Furceni, mergeau pe la sud de Doaga-nord Stră- 
jescu-Gîrla Morilor-Moara Albă-sud Bizighești. 

Între Doaga si Moara Albă se înjghebaseră deja elemente de 
tranşee (aproape continui). De acolo la Moara Roşie, discontinui, 
legate cu gropi (probabil măști individuale). Nemţii înaintaseră 
deci în lungul Siretului cca 10 km si ceea ce constituia o surpriză 
era pierderea satului Străjescu, care mi se dăduse ca ţinut de гиў. 

Mi-am schiţat linia frontului pe planul director, pe urmă m-am 
întors să-mi văd pilotul. Era palid, crispat ў cu ochii pe tabloul 
de bord. Desigur, acest zbor, botezul frontului pentru el, era o 
mare cauză de emoție si de tensiuni. Noroc că apărarea antiaeria- 
nă inamică aproape ne ignora. 

Mi-am întocmit comunicarea prin care arătam situația şi pe 
care urma s-o transmit prin T.F.F, Am manipulat cu greu стца- 
torul, poate pentru că nici eu nu eram lipsit de încordare. 

Pentru о mai mare siguranță (nu știam cum funcționau jos 
legăturile telefonice), am întocmit şi un mesaj lestat, pe care l-am 
aruncat la postul de comandă al diviziei, la Cosmeşu. 

Am răsuflat ușurat; aveam senzaţia că îmi trecuse oboseala. 
Revenit deasupra primelor linii, am început supravegherea de 
sector, La vest de Pădurea Neagră se vedeau trupe. Între timp 
tragerile inamice se intensificaseră şi în scurtă vreme pregătirile 
de artilerie erau în plin. Asa am putut identifica baterii inamice 
apărute în noile poziţii, după înaintarea inamicului, în urma гире- 
rii frontului. Un atac părea iminent. Si la noi tragerile artileriei, 
care pînă acum erau sporadice, către orele 9 au început să se 
intensifice. 

Am semnalat situația prin T.F.F. 

Am mai făcut cîteva treceri în lungul frontului şi am plecat la 
ateriza). 

Comandantul escadrilei a fost mulţumit de rezultatele misiunii. 
Iliescu, în plină vervă, povestea tuturor cum a decurs zborul, 
acum entuziasmat de prima lui misiune pe front. 

În fond am avut şansa ca infanteria să semnalizeze poziţiile, 
artileria antiaeriană inamică să ne trateze cu indiferenţă (din 
cauza norilor joși) $1 postul de antenă să funcţioneze bine. 

Vremea defavorabilă n-a mai permis alte zboruri de supra- 
veghere pînă după-amiază. Aşa am avut o jumătate de zi de odih- 
nă, binevenită. Începeam să apreciem vremea rea. 

Către seară am aflat că sublocotenentul Marin Popescu, din 
Escadrila N 11 de vînătoare (constituită de-abia de o lună), a 
doborit pe Putna un avion inamic, care făcea un zbor de supra- 


veghere. 
Dupá un semn de piatrá, a doua zi eram refácut si bine dispus. 

Şi ziua a început cu о surpriză de bun augur: echipajul 
Bonneton-Nadervell, plecat într-o recunoaştere de corp de armată, 
a sărit în ajutorul unui balon de-al nostru, atacat de un avion 
inamic, şi a doborít aparatul german. 

În două zile două aparate doborite. Începea să ne meargă 
bine ! 

Un avion trimis în supraveghere a semnalat cà atacurile ina- 
micului asupra aripei drepte a Diviziei a 5-a (la legătură cu Di- 
vizia a 71-а rusă) au fost paralizate de tragerile artileriei noastre. 

Între timp artileria inamică a început să bombardeze podul de 
la Cosmeşti. 

Către prînz Divizia a cerut să se trimită de urgență un alt 
echipaj саге să continuie supravegherea de sector şi am fost de- 
semnat să plec eu cu plutonierul Şişu. 

Căpitanul Goulin mi-a explicat că a dispus să continui eu mi- 
siunea deoarece cunoșteam liniile noastre înaintate, pe care le 
identificasem în zborul de ieri. Mi-a recomandat să fiu liniștit 
şi calm, zborul nostru urmînd să fie protejat de o patrulă de vi- 
nătoare dată de Escadrila N 3. 

Aveam în faţa ochilor scena cu soldaţii care în zorii zilei de 
ieri treceau podul si salutau avionul nostru fluturind capelele. 
Сїй din ei or mai fi în viaţă? 

Fac un efort, mă scutur si mă grăbesc să-mi pregătesc misiunea. 

Am decolat către 11,30. Ajuns la Cosmești cercetam cerul 
să văd dacă existau avioane inamice. Mult deasupra noastră zbura 
un F 40, care lucra probabil pentru artileria grea. În dosul liniilor 
inamice se legănau trei baloane, iar în fund, un avion în regiunea 
Cotei 1001. 

Cînd am ajuns deasupra zonei unde identificasem ieri primele 
linii ale Diviziei a 5-a, zburam la cca 800 m. Artileriile inamice 
şi ale noastre trăgeau probabil cu tot ce era gură de fcc. Era un 
tunet continuu, asurzitor. 

Tot terenul de sub noi forma un fel de cazan uriaș, în care 
clocoteau exploziile proiectilelor și care era acoperit, în parte, de 
nori de fum galben-negru ce se ridicau pînă la o mare înălțime. 

I-am spus lui Şişu să coborim ca să-mi dau mai bine seama 
de cele ce se petreceau. În scurt timp ne deplasam la cca 400 m 
înălțime în lungul Gírlei Morilor. 

După cum apăreau pe teren exploziile proiectilelor, reicşea 
limpede că poziţiile trupelor noastre nu mai erau acelea pe care 
le idenuficasem ieri. 

Eram cu inima strînsă, căci se punea aceeași problemă : o să-mi 
răspundă infanteria noastră la cererea de a semnaliza poziţiile ? 
Am tras o rachetă, am repetat tragerea, am tras a treia... fără 
nici nu rezultat. Cum nu mai rămînea decît să încerc să mă ori- 
entez după felul în care apăreau exploziile proiectilelor pe teren, 
am început să controlez cu atenţie și am văzut că la ает de 
Pădurea Călin si la sud de liziera pădurii Prisaca, bătute de arti- 
lerie, erau înjghebate bucăţi de tranșee $1 în faţa lor deja insta- 
late elemente de sîrmă ghimpată. Acestea erau, fără îndoială, 
primele noastre linii. 

Nu după mult timp, tragerile artileriei inamice s-au prelun- 
git şi din Girla Morilor si de la nord de Bizigheşti au pornit la 
atac valuri de nemți. Le urmáream cu încordare, era pentru mine 
ceva cu totul neprevăzut. 

Pe măsură ce înaintau, rîndurile atacatorilor se răreau secerate 
de focurile artileriei şi mitralierelor şi acei care ajungeau pînă la 
ce mai rămăsese din reţelele noastre de strmă, erau lichidaţi în 
învălmășeala luptelor corp la corp cu soldații nostri. 

În spate, coloanele de rezervă, care alergau, prin salturi, în 
ajutorul atacatorilor, erau măcinate de bombardamentul de flanc 
al artileriei noastre, se topeau în găurile exploziilor care punctau 
zona din faţa liniilor noastre. 

etice ir aer R e 

Artileria inamică executa, la rîndul ei, un bombardament care 
răscolea lizierele de la vest la sud ale Pădurii Călin a de la sud 
ale Pădurii Prisaca, pentru a împiedica accesul rezervelor noastre. 

Urmăream lupta înfiorat, și am avut bucuria să văd cum 
atacul inamic a fost oprit. 

Ne-am îndreptat către postul de antenă al Diviziei şi am 
raportat situaţia prin T.F.F., pe urmă ne-am întors să urmărim 
lupta mai departe, la aripa stîngă, în sectorul Doaga. 

Si deodată ne-am trezit atacați, prin surprindere, de un avion 
inamic. Eu nu-l văzusem si mi-am dat seama de atac numai cînd 
ne-am trezit încadraţi de gloanţe trasoare. 

Şişu nu şi-a pierdut capul; a virat brusc, fără să mă prevină, 
și, spre surpriza mea, ne-am găsit în spatele atacatorului. 

Cu inima bátind de o auzeam în urechi si cu mîinile încleștate 
pe mitralieră, am ochit şi am tras, urmărind cu încordare urmele 
gloantelor trasoare. Aveam senzaţia că mitraliera trăgea într-o 
cadență prea lentă. 

Urmele colorate ale gloanţelor încadrau aparatul inamic într-o 
jerbă spectaculoasă. Îmi tremurau picioarele de emoție. De cind 

aşteptam о atare ocazie. Era prima dată cînd mă găseam аргоаре 
de un aparat inamic. 

Neamţul, cînd a văzut că nu i-a reușit surpriza, n-a acceptat 
lupta $1 a dispărut spre Focşani. Şişu jubila ! M-a bătut pe umeri 
$1 mi-a cerut să zburăm mai sus, dar, n-aveam cum să-i fac voia. 

Intors la sectorul Doaga, am asistat la un spectacol haluci- 
nant: satele Strájescu si Doaga, bombardate de ai nostri, deveni- 
seră niște vetre de explozii şi de foc. Мет: bombardau şi ei cu 
înverșunare liziera de sud a Pădurii Prisaca a relansaseră un atac, 
care era în plin, asupra transeelor improvizate de trupele noastre, 
la sud de această lizieră. Valurile atacatorilor înaintau în salturi, 
urmaţi, la distanța, de coloanele rezervelor. Eram uimit de or- 
dinea şi calmul în care înaintau acestea în cîmpul deschis, scor- 
monit si răvășit de exploziile proiectilelor trase de artileria noastră, 
de pe malul stîng. 

Urmăream mersul atacului cu răsuflarea tăiată... Nici un ata- 
cator n-a ajuns ріпа la rețelele transeelor noastre. 

Am raportat situația prin mesaj lestat, ne-am urcat la 500 m 
și am trecut la aripa dreaptă a diviziei, unde era sectorul rus. 
Aici nu se petrecea nimic. 

Am mai făcut cîteva treceri în lungul frontului și am plecat 
la ateriza). 

A fost o zi care avea să-mi rămînă întipărită. Fusese prima 
mea încercare de luptă aeriană. 

Pe teren eram aşteptaţi de celelalte echipaje, si aici altă sur- 
priză : aripile avionului si carlinga erau ciuruite de gloanţe. M-au 
trecut sudorile. Neamtul era un foarte bun trăgător. Am scăpat 
ca prin minune. M-a apucat furia si m-am trezit boscorodind. 
Căpitanul André Goulin a întrebat ce spun. I s-a tradus că po- 
meneam de rudele piloților de vînătoare care trebuiau să ne apere. 
A izbucnit într-un rís homeric. 

După ce mi-am făcut darea de seamă, am luat-o razna pe 
cîmp ca să-mi revin din starea de încordare si de surpriză prin 
care trecusem. Pe urmă, m-am întins pe combinezonul de zbor, 
aruncat pe iarbă. Eram fericit că simțeam sub mine pămîntul tare, 
mirosul ierbii a al celor cîteva flori de cîmp. Dar nu izbuteam 
să-mi şterg din ochi secvențele din spectacolul la care luasem 
parte. | 

Pe front bombardamentu! continua... 

Seara am aflat că în urma unui nou atac german, la legătura 
dintre Divizia a 5-a şi ruși, aceştia s-au retras şi o catastrofă a 
putut fi evitată numai prin intervenţia unui regiment din Divizia 
a 9-a, care-şi trecuse parte din trupe pe dreapta Siretului. 

Echipajele noastre își făcuseră şi ele cu ргіѕоѕіпуа datoria, iar 
cele două avioane inamice doboríte erau mărturia priceperii si cu- 
rajului lor în luptă. 

Trăiam ore de permanentă tensiune. 

Reveniţi la Calmăţui, la masa de seară am sărbătorit învingă- 
torii. De unde numai cu două ceasuri mai înainte eram obosiș $1 
abătuţi, acum fiecare avea de povestit eroisme şi nimeni nu ne mai 
putea potoli. Ce mare lucru e tinerețea! Кепа$ din propria ta 
istovire ! 

În zorii zilei, 27 iulie / 9 august eram din nou pe Tecuci. Vre- 
mea era proastă. De îndată am fost puși la curent cu ultima si- 
mate ; Divizia a 9-a începuse să ocupe, încă din timpul serii fron- 
tul de la sud de Pădurea Călin pînă la calea ferată Focșani—Mă- 
răşeşti. Pe malul stîng al Siretului, de la Cosmesti pînă la Movi- 
leni, erau instalate bateriile noastre de artilerie. Ni s-a explicat că 
așa cum era dispusă aceasta, putea bate din flanc tot sectorul 
cuprins între Girla Morilor—Satul Doaga—Străjescu— Pădurea 
Neagră. 

Viaţa noastră devenise o însumare de clipe de permanentă, de 
nesfîrşită tensiune ; trăiam în ritmul luptelor de pe front și al 
comunicatelor. 

În noaptea de 27 spre 28, diviziile noastre au fost atacate cu 
înverșunare. Atacurile $1 contraatacurile s-au succedat pînă în ziuă, 
dar inamicul n-a izbutit să rupă frontul. Se părea însă că au fost 
pierderi mari si de o parte şi de alta. Cu aceasta, si Divizia a 9-a 
trecuse cu succes botezul frontului. 

28 şi 29 iulie au fost zilele ofensivelor Armatei I-a. Acţiunile 
întreprinse în ziua de 28 iulie n-au dus la atingerea obiectivelor 
decît parţial. Divizia a 5-a n-a putut ocupa satul Doaga, iar а 9-а 
n-a putut să ajungă pînă la гіш Șuşiţa. Aceasta din pricină că li- 
nile de apărare inamice, deşi făcute în pripă, n-au fost 
distruse sau neutralizate de pregătirile noastre de artilerie, decît în 
parte. 

Nici în ziua de 29 iulie ofensiva nu şi-a atins țelurile, pentru 
că Divizia rusă, aflată la aripa dreaptă a Diviziei a 9-a, a fost 
atacată puternic de către germani, cu o jumătate de oră înainte de 
declanșarea operaţiunii noastre. Мерийпа rezista, s-a retras si 
aripa Diviziei a rămas descoperită. 

Siruaţia nu a putut fi restabilită decît graţie intervenţiei re- 
zervelor noastre. 

Noi ce din Е 7 am făcut în aceste două zile recunoașterea 
fotografică a liniilor inamice din fața diviziilor noastre, reglaje 
de artilerie, controluri de tragere, supravegherea permanentă a 
cimpului de. luptă si legături de infanterie în timpul atacurilor. 
Ca să poată identifica primele linii $i urmări acțiunile de atac, 
aviatori au fost nevoiţi să zboare sub 300 ш, deoarece din cauza 
norilor de fum care se (rau pe teren, numai cu greu se putea 
desluşi ce se petrecea jos. 

Cimpul de luptă avea un aspect haotic, semănat cu cratere mi- 
nuscule, luminate de explozii care se topeau în fum. 

Zborurile aveau loc în spaţiul ciuruit de traiectoriile proiecti- 
lelor de artilerie amice şi inamice 9 eram conștienți că puteam fi 
percutaţi în fiecare moment. La acestea se adăuga pericolul trage- 
rilor mitralierelor terestre. 

Au fost două zile de eforturi istovitoare. Desi dați gata de ten- 
siunea nervoasă si de oboseala care ne făcea să fim cu ochii îm- 
păienjeniți (arătam са niște somnambuli), ne-am străduit cum am 
putut mai bine pentru reușita misiunilor încredințate și putem 
spune, fără lipsă de modestie, că am reuşit. 

Aviația de vînătoare ne-a ușurat mult executarea misiunilor 
prin protecţia pe care ne-au asigurat-o în mod permanent, 

Sentimentele de nesiguranță, de îngrijorare ori panică s-au 
destrămat cu încetul, pe măsură ce ne obișnuiam cu uraganul de foc. 
In schimb, încercările nervoase din fiecare zi şi nopţile nedormite, 
la care s-a adăugat dizenteria de care n-a scăpat nimeni, ne-au 
slăbit fizic, încît ne simțeam permanent vlăguiţi. 

Dar surprizele ne luau cu asalt la fiecare oră. . 

Zborurile de recunoastere si supravegherile de sector facute їп 
spatele frontului inamic din faţa Armatei La semna au numeroase 
parcuri, bivuacuri şi activitate pe şoseaua Focşani— Mărăşeşti. 

Fronturile diviziilor noastre erau continuu puternic bombardate, 
trupele fiind ţinute sub permanentă tensiune. 

Seara de 30 iulie / 12 august ne-a adus o veste uluitoare. Gene- 
ralul Grigorescu, comandantul Corpului 6 de Armată, l-a înlocuit 
pe generalul Cristescu la comanda Armatei, căruia se pare că i se 
reproşa că n-a fost nici destul de hotărît, nici inspirat în felul în 
care a condus operaţiile. Oare trebuia uitat cà defecțiunile perma- 
nente ale aliaţilor au constituit un handicap anihilant ? Apoi me- 
ritele de a fi condus operaţiunile cu succes și de a fi rezistat pînă 
acum atacurilor germane, cui reveneau ? 

Conform noilor dispoziţii, Armata I-a a devenit subordonată 
generalului Ragoza, comandantul Armatei a IV-a rusă (era ceea ce 
urmărea generalul). 

Întrucît noi, observatorii aerieni, primeam misiunile şi lămu- 
ririle necesare direct de la şefii birourilor de operaţii şi de la co- 
mandanţii unităților de artilerie pe care le deserveam, iar în timpul 
ecutării misiunilor avem де ет să urmărim din zbor, zi 
de zi, mersul luptelor, comentam între noi pînă în cele mai mici 
amănunte, şi aspecte ale frontului. În sinteză impresiile noastre se 
sistematizau în următoarele puncte : 

— Nu pînă de mult, inamicul a avut tot timpul avantajul ini- 
џацхеї, iar ofensiva lui a surprins unităţile Armatei 1-а pe picior 
de deplasare ; 

К E SEENEN : A 

— în atacuri, inamicul a izbutit să realizeze întotdeauna o su- 
perioritate numerică de trupe şi concentrări de artilerie care să-i 
asigure o mai mare densitate de foc — dacă, în general, tragerile 
artileriei germane erau mai puțin precise ca tragerile 
artileriei noastre, lipsa de exactitate era compensată, în mod larg, 
prin densitate ; 

— aviația de vînătoare germană a fost în mod permanent 
extrem de agresivă cu baloanele noastre, în schimb prudent chiar 
cînd era cazul să ne atace avioanele de observaţie ; 

— din cauza defecţiunilor permanente ale aliaţilor — nostri, 
Armata l-a n-a avut timp să-și concentreze forțele si a fost obli- 
gată să-și macine unele divizii ре rînd, în lupte defensive epuizante ; 

— comandamentul nostru a avut ideea admirabilă să utilizeze 
malul stîng al Siretului pentru instalarea artileriei grele si a unei 
părţi din cea divizionară. Această măsură a făcut posibile trageri 
de amfiladă, de o eficacitate excepţională, care au paralizat sau 
au stingherit foarte mult atacurile infanteriei germane în sectoa- 
rele din faţa primelor linii ale diviziilor 5 și 9, şi au făcut impo- 
sibilă realizarea unor capete de pod în lungul Siretului, pînă la 
Cosmesti ; 

— în uptele corp la corp, trupele române au fost categoric 
superioare trupelor germane ; 

—- ofensivele noastre de la 28 şi 29 iulie au uzat inamicul 
si nu i-au permis o continuare a operaţiilor care puteau duce la 
ruperea frontului. 

Si 31 iulie / 13 august a fost încă o zi de mari surprize. Bom- 
bardamentele germane au început dis-de-dimineaţă și recunoaşte- 
rile aeriene au adus informaţia că inamicul atacă cu înverșunare, 
în special sectorul rus dintre Răzoare şi Panciu. 

Către seară, ni s-a comunicat că atacurile întreprinse împotriva 
diviziilor 5 și 9 au fost respinse, în schimb, la aripa dreaptă а 
Diviziei 9, ruşii au cedat şi inamicul a ajuns pe linia Mărăşeşti— 
Panciu, situaţia devenind iarăși gravă. 

Și o altă surpriză majoră : generalul Ragoza, apreciind că nu se 
mai poate menţine pe liniile pe care fusese împins de ultima ofen- 
sivă germană, a decis o retragere şi a dat în acest sens dispoziţii 
Armatei I-a ca să procedeze, chiar în cursul dimineţii, la părăsirea 
liniilor pe care le deținea şi să treacă pe altele, la cca 7 km nord de 
Mărășești. 

Generalul Grigorescu, complet surprins, а arătat că dispoziţia 
era inexecutabilă în plină zi și a cerut Marelui Cartier General 
să se revină asupra ordinului, întrucît își lua răspunderea să reziste 
pe liniile pe care se găsea. 

Înaltul Comandament şi M.C.G. au fost de acord. Mai mult chiar 
l-au înlocuit pe generalul Ragoza la comanda Armatei I cu gens- 
ralul Eremia Grigorescu, sub ordinele căruia a intrat și Corpul 8 
rus, care ocupa frontul dintre Pădurea Răzoare 51 Muncel. 

Corpul 7 rus se va retrage de pe front fiind înlocuit cu Diviziile 
10 si 13 române. 

Cu aceste schimbări, toti am avut sentimentul că neprevăzutul 
era înlăturat într-o largă măsură. 


Cînd am sosit în dimineaţa de 1/14 august pe aerodromul 
Tecuci, inamicul bombarda malul stîng al Siretului, podul de la 
Cosmeşti şi proiectile izolate cădeau $1 asupra Tecuciului (probabil 
era unul din motivele pentru care escadrila ега ţinută încă pe 
Călmățui). 

Un echipaj trimis în misiune de supraveghere pe frontul ocu- 
pat de diviziile noastre raportează la întoarcere că artileria ina- 
mică execută reglaje de tragere asupra organizaţiilor din primele 
linii ale Diviziei a 5-a. În timpul cit a zburat n-h văzut mișcări 
de trupe în regiunea frontului, nici nu s-a produs vreun atac. 

Dar cu începere de la orele 9, tragerile artileriei inamice s-au: 
intensificat si au devenit tot mai violente. Erau adevărate trageri 
d» distrugere premergătoare unui atac. Părerea tuturor era că ina- 
micu! va face o nouă încercare să pună mîna pe podul de la 
Cosmesti. 

Către seară, echipajul plutonier Șişu si sublocotenent Pascanu, 
după o recunoaștere foto făcută în regiunea Mărăşeşti— Panciu, ra- 
portează la întoarcere că bombardamentul inamic, extrem de vio- 

lent, acoperea cu nori de fum toată zona. Ca să-şi dea seama de 
ce se petrece, avionul a coborít jos de tot și din cîte s-a putut 
vedea reiesea că liniile organizațiilor de apărare ale diviziei erau 
complet răvăşite, iar la nord de Pădurea Prisaca se dădeau lupte. 
Deci sub presiunea inamicului, trupele diviziei părăsiseră pădurea. 
Perdeaua de explozii se întindea mai la nord si deasupra satului 
Cosmeștii din Vale şi asupra podului, ca să împiedice accesul re- 
zervelor. O legătură de EE n-a fost posibilă ; situația a fost 
raportată la pos ul de comandă al diviziei prin mesaj lestat. 

Înainte de a пе lua zborul spre Călmățui, am aflat că în cursul 
după-amiezii nemţii atacaseră cu aceeași înverșunare $1 la joncţiu- 
nea dintre Divizia а 13-a $ trupele ruse ale Corpului 8. În zborul 
către Călmățui am făcut o buclă pînă la Cosmeşti ; in clocotul de 
iad al exploziilor, pădurea Prisaca si Cosmestii din Vale dispăru- 
seră sub nori de fum, din care ici si colo străbăteau străfulgerările 
exploziilor proiectilelor de artilerie grea. Mă întrebam ce avea 
să rămînă din trupele bietei Divizii a 5-a, descompletată si istovitá 
de opt zile de lupte de epopee. De ce oare pînă acum n-a fost tre- 
cută în refacere ? 

Seara, toți eram pe gînduri, îngrijorați de cele ce mai pu- 
teau surveni. 

Reveniţi în zori pe Tecuci, stăteam ca pe ghimpi în așteptarea 
rezultatelor evenimentelor zilei de ieri. Ce se petrecuse oare ? 

În seara precedentă, la orele 19,30, germanii atacaseră cu o 
furie sălbatică frontul Diviziei a 5-a, rupîndu-l. În luptele şi con- 
traatacurile înverşunate ре care le-a dat, Divizia, si așa istovită, 
a fost aproape nimicită. O catastrofă a putut fi evitată prin in- 
tervenția unităţilor din Divizia a 14-a (aflată pe malul stîng al 
Siretului), care au reușit să blocheze atacul inamic și să restabi- 
lească frontul între Siret şi liziera de vest a Pădurii Călin (unde 
se găsea aripa stingà a Diviziei a 9-a). 

Pădurea Prisaca a fost pierdută, dar podul n-a putut fi ocupat 
si în zorii zilei a fost aruncat în aer de trupele noastre. 

Gindurile mă duceau la Divizia a 5-a şi-mi apărea în faţa 
ochilor scena din zorii zilei de 25 iulie, cînd ultimii so!daji care tre- 
ceau podul salutau avionul fluturind capelele $, apoi, la scenele 
iuptelor năprasnice din zilele de 25, 26 si 27 iulie, pentru care 
nu există cuvinte spre a le putea reda în toată grozăvia și măreţia 
lor. Ele vor rămîne însă adînc întipărite pentru totdeauna, în 
minţile si inimile acelora care, de pe pămînt sau din aer au luat 
parte la eie. Vor constitui un imbold pentru clipele grele, o che- 
zășie a încrederii în posibilităţile acestui neam. 

În zilele următoare escadrila a urmărit cu deosebită vigilență 
activitatea inamicului pe frontul Corpului 5 de Armată. 

3/16 august a fost o zi de doliu pentru aviația noastră. 

Adjutantul aviator francez Jean Texier (Escadrila N 3) a fost 
grav rănit într-o luptă aeriană cu trei avioane inamice. А reuşit 
să-și piloteze aparatul pînă în spatele liniilor noastre, dar după 
aterizare a fost găsit mort în carlingă. 

A fost un luptător brav, admirat de toţi aviatorii care îl cu- 
nogteau, un exemplu pentru toti zburătorii. 

Dispariţia ui a fost o lovitură dureroasă. 

Avea la dosarul sáu două avioane inamice doborite. 

Tot în 3/16 august, căpitanul aviator Gond, comandantul Esca- 
drilei N 3, a doborit încă un avion inamic deasupra Birladului, 
iar în cursul dimineţii a avut loc un eveniment care a atins cele 
mai sensibile coarde ale sufletului nostru făcîndu-ne să trăim 
momente înălțătoare. 

Efectivele sau mai exact ceea ce rămăsese din efectivele Diviziei 
a 5-a, retrase de' pe front și în drum spre locul de refacere, ajunse 
în dreptul aerodromului de la Tecuci, au cerut să defileze în faţa 
echipajelor şi avioanelor noastre, în semn de admiraţie şi omagiu. 
Nici o citaţie, nici o distincţie nu puteau să egaleze pentru noi 
acest gest ! 

În fine escadrila a primit ordin să revină la Tecuci. Era o 
dispoziție care ne avantaja, pentru că acum cígtigam zilnic aproape 
două ore de odihnă. Dar я eu $i Motaș regretam locuinţa și liniștea 
de ia mătușa Măriuca. 

Către seară, a fost convocat la Grup personalul navigant al 
Escadriielor Е 7, F 9, C 12, N 3, N 11, aerostaţierii companiilor 
de baloane plus personalul escadrilei F 4, care fusese la dispoziţia 
Armatei a IV-a şi acum trecuse la Armata I-a. 

Am fost puși la curent cu ultima situaţie a frontului şi cu noile 
dispoziţii. 

Trupele române se pregăteau pentru contraofensivă. Escadrila 
l 7 a fost repartiza-ă pentru lucru cu diviziile Corpului 5 Armată 
(Diviziile 9, 10, 13 și eventual 14) si împreună cu Compania a 
4-а de aerostaţie (care se instala la Pufești) trebuia să satisfacă 
si cererile de reglaj ale bateriilor din Grupurile de artilerie grea, 
comandate de coloneii Glodeanu si Paplica (baterii instalate la 
nord de pădurea La Răzoare, în spatele cotei 100). 

întîlnirea a fost si un prilej de bucurie, căci se găsea adunat 
tor personalu! navigant al unităţilor care erau la dispoziția Ar- 
matei 1-а. 

Ро de viná:oare au adus cu ei buna dispoziţie și exuberanga 
lor de totdeauna. 

Alături de piloţii francezi, despre ale căror victorii aeriene vor- 
beam toţi, au apărut piloţii români din Escadrila N 11, care luase 
fiinţă de-abia de o lună, sub comanda căpitanului Protopopescu, şi 
despre a căror impetuoase lupte aeriene începuse să se vorbească 
cu admiraţie. Erau : locotenent V. Craiu, bine cunoscut, subloco- 
tenent Marin Popescu (deja cu două victorii la activul său), Egon 
Nasta, Marcel Drăguşanu și piutonier I. Muntenescu. 

Îi urmáream cu o privire lacomă și mărturisesc cá nu mà puteam 
împiedica să încerc un sentiment de frustrare. Piloții de vinătoare 
dispuneau de niște avioane care le dădeau posibilitatea să atace 
şi să-ci pună în valoare aptitudinile, curajul și iscusinga. Și totuși, 
mă gindeam cît de nedreaptă este lumea în aprecierile ei. Noi, cei 
de la observaţie și recunoaştere, aveam sarcini mult mai dificile de 
îndepiinit și în condiţii mult mai riscante. Cînd trebuia, de exem- 
piu, un asamblaj fotografic la scară mare, eram obligaţi să zburăm 
între 300 si 1 000 m, pe aceeași direcţie si înălţime pînă deasupra 
obiectivului, întîmpinaţi. de reacţiunea antiaeriană inamică, să luăm 
primul clișeu, să revenim la liniile noastre, pentru schimbarea ca- 
setei (căci la aparatele cu focar de 50 şi 75 cm. fiecare casetă 
conţinea numai un clișeu), să ne reîntoarcem la obiectiv, în ace- 
leaşi condiţii de zbor, şi să repetăm de cîte ori era necesar acest 
du-te-vino, sub ploaia de obuze, al căror tir era din ce în ce mai 
precis reglat $1 chiar lvptînd cu avioanele de vînătoare dușmane. 
Pină la urmă echipajul se declara fericit chiar dacă se întorcea 
cu avionul ciuruit de schije ! 

Dar şi mai grele erau misiunile de legătură de infanterie, cînd 
zborul se executa sub 500m deasupra cîmpului de luptă, în plin 
clocot de bombardament si de explozii, avionul deplasîndu-se în 
spaţiul în care se încrucișau, ca într-o rețea deasă, traiectoriile 
obuzelor trase de bateriile amice și inamice, avionul fiind totodată 
şi tinta mitralierelor infanteriei dușmane. 

Observatorul trebuia să facă imposibilul, ca să determine pri- 
mele linii ale armatei sale. $1 cum acestea erau acoperite de fum 
$1 explozii, trebuia să coboare jos de tot са să le poată identifica. 
Situaţia se complica si mai mult dacă infanteria nu îşi însemna 
poziţiile cu panouri. 

În aceste zboruri, bietul avion era scuturat din toate încheie- 
turile de golurile de aer provocate de explozii şi aruncat în cele 
mai neaşteptate poziţii. 

CG voinţă, cîtă stápinire de sine și cît curaj ţi se cerea са 
să execuţi o atare misiune. Dar aceste eforturi nu puteau fi inte- 
lese și apreciate la justa lor valoare de acei care nu executau astfel 

de misiuni. În schimb, spectaculozitatea luptelor aeriene atrágeau 
atenţia tuturor, iscind admiraţie pentru eroii lor, piloții de уїпа- 
toare. 

Cu ocazia acestei întîlniri am putut să cunosc și personalul na- 
vigant al Escadrilei F 4, despre care cei din F7 vorbeau admirauv. 

Comandantul escadrilei era căpitanul Haralamb Giossanu (po- 
recht Nenigorul), cu figura încadrată de o măreaţă barbă, roșie, 
dispusă în evantai, dominată de un nas uşor coroiat si cu o privire 
ironică ce intimida, punînd pe fiecare la locul lui, din primul 
moment. 

Se spunea că zbura cot la cot cu tinerii lui subalterni, rezer- 
vîndu-și misiunile cele mai grele. 

Cum nu putea conta întotdeauna pe protecția aviaţiei de vînă- 
toare, se antrenase pe un Nieuport BB ca să-și protejeze el însuşi 
personalul, cînd era vorba de misiuni mai grele. Iată de ce subal- 
ternii săi aveau un cult pentru el. 

Observatorii se luau la întrecere în executarea misiunilor. Şeful 
lor, căpitanul Thauvin, era în permanentă concurență în special 
cu sublocotenentul Ermil Gheorghiu. Ultimul fusese decorat cu 
Mihai Viteazul pentru bravura arătată în timpul misiunilor (la 
un zbor de reglaj de artilerie primise o schijá ín ficat). 

Dar asul fotografiilor aeriene era plutonierul Pirvulescu. 

Cît despre piloții escadrilei, erau toti unul și unul, iar cel pe 
care doream să-l cunosc mai îndeaproape era p'utonierul aviator 
Tase Rotaru, cunoscut ca un adevărat as al misiunilor speciale. 

Seara am sărbătorit victoria din 3 august a căpitanului Gond. 
Dar, obosiţi pînă la epuizare, nu mai aveam dispoziţia de altă-dată. 

În cele două zile care au urmat, vremea a fost destul de 
proastă ; s-a zburat puţin. 

Într-una din aceste zile m-am întîlnit cu piloţii escadrilei BM 8, 
veniţi în vizită la Grupul 2. Escadrila şi-a fixat terenul de lucru 
pe Frunzeasca (nord Tecuci), fiind la dispoziția Armatei I-a pen- 
tru misiuni de bombardament. 


Din ultimele recunoașteri devenea evident că $ la inamic şi 
la noi se lucra de zor la consolidarea poziţiilor. 

Si ceva care dădea şi mai mult de gîndit: în faţa Corpului 5 
se observa o activitate febrilă, de-abia camuflată. Inamicul pre- 
para ceva ? 

În ziua de 4/17 august, echipajul pilot St. Iliescu — căpitan 
Grigore Gafencu, în misiune de recunoaștere foto a liniilor ina- 

mice din fața Corpului 5 de Armată, a angajat lupta cu un avion 
inamic și l-a doborit. 

Din studiul ultimelor fotografii se putea constata că germanii 
concentraseră o puternică masă de artilerie, în special în fața Di- 
viziilor 9 și 13; amplasamentele erau uşor camuflate. 

Informati de pregătirile noastre, adversarii luau măsuri să facă 
faţă loviturii ce f se prepara, sau pregăteau ei înșiși o lovitură? 
Tunurile tăceau. Nu era oare calmul dinaintea furtunii ? 

La masa de seară, cînd sărbătoream echipajul victorios, au apă- 
rut figuri noi: căpitanul Cezar Știubei şi plutonierul Gjebovici. 

Ultimele zile de acalmie $1 vremea proastă au fost binevenite, 
căci tot personalul navigant era istovit, nu atît de zboruri, cît 
de dizenterie, pe care n-o puteau trata decît cu alcool, ca să nu 
bem apă, şi de gălbenare, pentru care nu aveam decît acid lactic. 
Pînă acum de icter scápasem. Dar toți păream niște spectre, însă 
misiunile se executau la întrecere. 

În Tecuci, panica populaţiei se mai domolise, dar cei mai 
mulți stăteau cu bagajele făcute, pentru ca la cea mai mică alarmă 
s-o poată lua din loc. 

Odată momentul de surpriză trecut şi frontul deținut acum 
aproape numai de trupe de-ale noastre, care în luptele din ulti- 
mele 11 zile se comportaseră eroic, eram convinşi că o victorie a 
inamicului, în cazul unui nou atac (cînd noi eram aproape gata 
pentru o ofensivă în același loc), nu mai era posibilă. Dar o con- 
fruntare decisivă era totuși iminentă. Stiam cà nu va fi ușor, 
poate chiar foarte greu, dar cuvîntul de ordine al generalului 
Eremia Grigorescu „Pe-aici nu se trece !“ devenise o deviză pen- 
tru întreaga armată română. 

Comandantul Armatei I-a avea o deplină încredere în capaci- 
tatea lui de şef și nu se lăsa intimidat de personalitatea mare- 
şalului Mackensen, spărgătorul de fronturi, care comanda armata 
inamică. 

Personalul navigant al escadrilei comandată de căpitanul Delas 
(ріпа acum compus numai din francezi) a fost completat cu piloţii 
români: plutonierii aviatori S. Bărbulescu, C. Popa, Stan Bucur 
şi Gogu Ștefănescu. Pe ultimul îl cunoşteam de la școlile de aviaţie 
din Botoşani, cu el făcusem primul zbor, iar despre C. Popa (azi 
comandor în rezervă) citisem în septembrie 1916, în ziarul ,Di- 
mineața“, un articol în care se relata un zbor de recunoaştere la 
sud de Dunăre, efectuat deel în echipaj cu locotenentul Papazol, 
în condiţii foarte grele, datorate unor defecţiuni tehnice ivite la 
motor. 

În dimineaţa de 6 august la orele 5 ne aflam rou la aerodrom, 
şi cei mai mulţi ne găseam în sala observatorilor. 

Asteptam ordinele de misiune. Ni sa expus situația frontului 
la zi. 

Armata La Română ocupa, cu Corpul 5, frontul care se în- 
tindea de la Cosmestii din Vale pînă la Muncel. 

Divizia a 9-a se desfășura de la Cosmeşti pînă la calea ferată 
sud Mărăşeşti. De la Mărăşeşti pînă la colțul de sud-est al pă- 
durii La Răzoare se întindea Divizia a 13-a. Între La Răzoare şi 
satul Dumbrava frontul era deţinut de Divizia a 10-a. În continuare 
se înndea Divizia 103, din Corpul 8 de Armată rus. 

În rezerva armatei se afla Divizia a 15-a (la Cosmeşti). 

În faţa frontului Armatei I-a se găsea frontul ţinut de Armata 
a 9-a germană, cu 4 divizii în linie și 4 în rezervă. 

În final comandantul escadrilei a dispus ca un echipaj să facă 
o supraveghere de sector pentru frontul Diviziilor 9, 10, și 13 si 
un al doilea o recunoastere de Corp de armată a sectorului inamic, 
din faţa Corpului 5. Protecţia va fi asigurată de patrule de vînă- 
toare, date de escadrilele N 3 şi N 11. 

Nu mult după plecarea în misiune a celor două echipaje, pe 
front s-a pornit un bombardament violent şi au început să cadă 
proiectile şi asupra Tecuciului. Aerodromul era cruțat, probabil 
cu titlu de reciprocitate. 

Cu trecerea timpului, intensitatea bombardamentului creştea. 
Duelul de artilerie amintea de Nămoloasa. 

După pregătirile din spatele frontului inamic, semnalate de avi- 
aue în ultimele zile, nu se mai îndoia nimeni că nemţii vor ataca. 
Feţele tuturor erau crispate de neliniște și tensiune. Aveam presen- 
timentul că începea o zi hotărîtoare. 

Echipajul trimis în supraveghere nu s-a întors în timpul ce era 
afectat misiunii. Deci un motiv în plus de neliniște. (S-a comunicat 
escadrilei ulterior că a fost obligat să aterizeze pe stînga Siretului, 
din cauza unei pene de motor.) În fine, ateriză echipajul al doilea 
şi observatorul, emoţionat, raportează că tranșeele primelor linii 
ale Diviziilor a 9-a $ a 13-a erau în parte răvâșite de bombarda- 
mentele inamice. Posturile de antenă ale diviziilor nu mai răspun- 
deau la cererile observatorului. 

Către orele 9, căpitanul Goulin îmi ordonă să mă pregătesc 
pentru continuarea supravegherii de sector. Mi se preciza că dacă 
nemţii vor dez'ănţui atacul, să urmăresc cu grijă zoneie de legătură 
dintre divizii. 

Făceam echipaj cu plutonierul aviator A. Sișu. 

Si aşa mi-a fost dat să asist la o parte din ceea ce avea sa 
fie marea luptă decisivă de la 6/19 august. 

Cunogteam tot sectorul, din Siret pînă la Muncel, ca pe buzu- 
narul meu, căci lucrasem pe rînd cu diviziile care l-au ocupat 
succesiv. Aveam În minte toate amănuntele lui studiate după 
fotografiile zilnice, confruntate cu terenul. 

Cînd am ajuns la Cosmeşti, zburam la cca 1200 m. 

De la sud de pădurea Călin și pînă la vest de pădurea La 
Răzoare se întindeau două covoare, aproape paralele, de foc, fum 
şi explozii, care cuprindeau deopotrivă primele linii şi poziţiile 
de artilerie proprii şi inamice. Era un spectacol înspăimîntător. 

Deodată, din primele linii inamice, din fața Diviziilor 9 şi 13, 
se înâlțară  fuzee care cereau prelungirea tragerilor de artilerie. 
Apoi fără intirziere nemţii ies (din ce mai rămăsese din trangeele 
lor) și pornesc la atac. 

Artileriile noastre, divizionare si grea, își întețesc tragerile si 
un baraj dens se ridică în faţa poziţiilor germane, baraj compara- 
hil, de data aceasta, cu cele ale artileriei inamice. 

“Toată zona frontului avea un aspect de iad, spectacolul desfă- 
surindu-se într-un acompaniament îngrozitor, lugubru, de bubui- 
turi năprasnice ` satul Mărăşeşti nu era decît o vatră de flăcări. 
În spatele liniilor inamice se descoperea acum toată masa de arti- 
lerie care se făcea vizibilă datorită străfulgerărilor de la gurile 
ţevilor de tun cînd se lansau proiectilele. 

Apoi am văzut cum bateriile inamice au început a fi încadrate 
de exploziile proiectilelor lansate de artileria noastră grea. Efec- 
tele acestor trageri n-au întârziat, căci de la un timp, intensitatea 
bombardamentului inamic a scăzut. 

Am cerut pilotului să zburám mai jos, să pot urmări cum trebuie 
situaţia primelor linii în acest infern cu nori de fum și coloane de 
foc ce acopereau, ca nişte umbre fantastice pămîntul și prin care 
mai străpungeau spre cer doar fulgerările exploziilor. 

Zburam paralel cu frontul şi deasupra primelor linii, încadraţi 
şi urmăriţi de grindina obuzelor de artilerie antiaeriană. Mă între- 
bam cum de mai au timp să tragă şi în noi. Eram cu inima la 
gură ! Aspectul filmului care se desfășura sub noi era îngrijorător : 
de la dreapta Diviziei a 9-a și pe întregul front al Diviziei a 
13-a nemţii înaintau în salturi, pe mai multe valuri, într-o ordine 
perfectă. În spate, în coloane formate din mici pachete, veneau rezer- 
vele unităţilor din primele linii şi, mai în spate, acelea ale mari- 
lor unități. 

Indic pilotului să .trecem deasupra rezervelor, care înaintau 
în grupuri compacte şi, ajunşi deasupra lor, arunc cele cinci 
proiectile pentru tunurile de 75 mm pe care le luam în carlingă 
la fiecare zbor. Apoi, după ce am examinat din „nou cerul cu 
atenție, m-am concentrat asupra sectoarelor diviziilor. 

În faţa aripei drepte a Diviziei a 13-a, cîmpul era deschis, 
iar tragerile de baraj ale artileriei noastre scormoneau cu explo- 
ziile proiectilelor tot terenul, într-o viziune de apocalips. Printre 
norii de fum se desluşeau cum valurile агасап ог inamici, pe mä- 
sură ce înaintau, se ráreau, se topeau în gropile exploziilor sau 
secerate de focul mitralierelor. 

În primele noastre linii se puteau distinge lupte corp la corp 
cu dușmanii care izbutiseră să ajungă pînă acolo. 

La centru $1 Іа aripa stîngă situaţia era greu de urmărit, căci 
inàintarea nemților era acoperită de porumbiste. Nici cu binoclu] 
nu se putea distinge ceva mai mult. 

Am strîns antena şi ne-am coborit jos, jos de tot. Trebuia cu 

orice risc să vedem ce se petrece si aici. 
| Zburam la cc 200 m înălțime. Eram conştient că ne deplasam 
în spaţiul sfisiat de traiectoriile proiectilelor de artilerie: şi că 
puteam fi Јоуі în plin, în orice clipă. Înaintam într-un dans 
lugubru : avionul era scuturat şi aruncat cînd în bot, cînd pe o 
aripă de golurile de aer si de suflul exploziilor. 
„ Am cerut prin fuzee ca infanteria noastră din primele linii 
să-şi indice poziţiile prin panouri, dar fără nici un. rezultat. Am 
încercat a doua oară, tot în zadar.. Poveste veche : soldații nostri 
nu Îndrăzneau să-şi descopere poziţiile, de teamă să nu fie repe- 
rate de observatoarele inamice. 

Eram cumplit de asudat, casca de pe cap devenise dintr-o dată prea 
mică, mă stringea aproape insuportabil. M-am întors şi-am încer- 
cat să spun ceva pilotului, dar n-am putut să articulez nici ип 
cuvînt, fălcile îmi erau inclestate. Căutam să-mi stăpînesc reacţiile 
si mai ales să nu mă las cuprins de panică. 

Am făcut un efort să-mi revin şi să execut ceea ce-mi propu- 
sesem ` trebuiau determinate cu orice pret primele noastre linii. 

Printre peticele de nori de fum care acopereau porțiuni întregi 
d: teren, se vedea cà nemţii depăşiseră cu mult ce mai rămăsese 
din organizaţiile noastre înaintate. Trupele lor, mascate de porum- 
bişte, înaintau în cinci valuri care avansau prin salturi. Primul 
val a fost oprit prin lupte corp la corp, cu soldaţii noștri, dar, 
copleșiți de numărul mare, ostașii români au fost nevoiţi să se 
retragă. Am încercat să schigez pe planul director ceea ce ar fi 

fost prima, linie a trupelor noastre, situaţia se modifica însă rapid, 
sub ochii mei. Duşmanii apăreau de peste tot, iar ai noştri erau 
nevoiţi să se replieze. Puteam indica cel mult o zonă în care sol- 
dajii se retrăgeau, după ultimele încercări de rezistență. 

I-am cerut pilotului să urcăm, am desfăşurat antena şi m-am 
adresat postului diviziei, dar tot fără nici un rezultat. | 

Îmi tremura mîna şi cu greu am întocmit două mesaje în care 
arătam situația. Ne-am îndreptat dar înapoia frontului, unde le-am 
aruncat, unul la postul de comandă al Diviziei 13 şi altul la postul 
de comandă al Corpului de Armată. 

Cînd pilotul mi-a văzut faga, m-a întrebat alarmat ce se întîm- 
plase cu mine ? l-am făcut semn că totul era în ordine şi i-am 
cerut să revenim în primele linii. Și acum, altă surpriză, alte emo- 
ji; fiecare clipă aducea ceva nou. Se vedea în mod clar: nemţii 
depăşiseră sudul viilor Negroponte şi treceau dincolo de linia a 
doua a noastră de apărare. Aripa dreaptă a Diviziei a 9-a fusese îm- 
pinsă înapoi şi inamicul ajunsese acum în regiunea gării Mărăşeşti 
şi la nord de Fabrica de parchete, unde se vedeau lupte corp la 
corp. Si mai grav era faptul că legătura dintre Diviziile 9 şi 13 
era ruptă, căci la vest de calea ferată se vedeau strecurîndu-se 
grupuri-grupuri de nemți, între cele două divizii. În schimb, tra- 
gerile artileriei dușmane erau mai puţin precise. 

Am încercat din nou să intru în legătură cu postul de antenă 
al Diviziei 13, dar nici de data aceasta n-am obţinut răspuns. Am 
intocmit iarăşi un mesaj lestant, în care schițam situaţia din acest 
sector, şi l-am aruncat la postul de comandă al Corpului de Armată. 

La orele 11 nemţii înaintau peste tot. Cel puţin jumătate din 
pădurea La Răzoare părea ocupată gi valurile atacatorilor, care 
pătrunseseră în viile Negroponte, se îndreptau către cota 100, în 
dosul căreia erau instalate cele 15 baterii de artilerie grea ale 
Armatei I-a si 13 baterii ruse. 

Artileria noastră concentra în spatele rîndurilor atacatorilor un 
foc nimicitor, pentru a împiedica, sau întîrzia, înaintarea rezervelor 
inamice. 

Era cel mai formidabil baraj din cîte am văzut executate de 
ai noștri. Privit de sus, tabloul era de-a dreptul halucinant: un 
cazan uriaş de explozii şi de fum în care se sfirtecau mii de oameni ! 

Oare ce avea să se întîmple acum ? Eram extrem de îngrijorat 
$1 făceam un efort supraomenesc са să mă pot stăpîni. 

La un moment dat pilotul m-a bătut pe umăr, m-a trezit 
din gîndurile mele de-o clipă arătîndu-mi cá eram în limită d: 
benzină. Am plecat la ateriza). | 

Căpitanul Goulin aştepta neliniștit ре teren, căci noi fiind în 
întârziere, se temea ca avionul să nu fi fost cumva doborit. 

I-am făcut raportul bilbiindu-mà, de încordare si emoție. 

Fără alte comentarii, căpitanul m-a suit într-o camionetă si a 
ordonat șoferului Pascu, într-o românească sui-generis, să mă ducă 
‘cu toată viteza la postul de comandă al Corpului 5 de Armată. 
Acolo urma să fac o expunere amănunțită care să completeze cele 
raportate prin mesajele lestate. 


Către orele 13 eram la şeful biroului de operaţii al Corpului, 
unde am făcut un tablou detaliat al situaţiei. 

Mesajele fuseseră primite şi informațiile confirmate, în parte, 
de observatorii din baloane și completate de rapoartele unităţilor 
care mai ajunseseră pînă la Corp. 

În orice caz, mesajele au fost de mare ajutor, căci aproape 
toate legăturile telefonice fuseseră rupte. Aici am aflat că se dă- 
duseră deja dispoziţii ca unităţi din rezervele Diviziilor 13 și 10 
să atace, de o parte si de alta, în flancurile pungii făcute între 
calea ferată $1 pădurea La Răzoare. 

În continuare am fost la șeful de Stat-Major, pe care 
la fel l-am pus în curent cu informaţiile aduse. Acesta, foarte obo- 
sit și abătut, aştepta cu nerăbdare rezultatul măsurilor ordonate. 
Am remarcat în treacăt că arhiva Corpului era împachetată, 
Oare, îmi spuneam eu alarmat, Corpul de Armată se îndoia de 
posibilitatea de a rezista ? 

La urmă, m-am prezentat la comandantul Corpului, care toc- 
mai ies'se în fata clădirii ce părea să fie o şcoală, $i în care era 
instalat comandamentul. Calmul lui m-a impresionat: era ca și 
cum figura i-ar fi fost împietrită. 

Am luat-o de la început. I-am relatat totul, cu de-amănuntul, 
așa cum se văzuse de sus desfășurarea luptelor. 

După o lungă tăcere, mi-a spus că așteaptă cu încredere rezul- 
tatele măsurilor luate şi a mai adăugat: „Nu ne-am spus încă 
ultimul cuvînt! În luptele corp la corp — asta o ştiţi si vot — 
ai nostri sint de neînvins“. 

Si deodată sîntem surprinși de biziüitul unui avion care venea 
foarte jos. Crezind cà e un aparat inamic, eram gata să ne intindem 
la pămînt, dar în ultima clipă am văzut cà era un F 40 din care 
s-a aruncat un mesaj lestat. Adus comandantului acesta La luat 
grăbit, desfăcînd singur tubul. 

1пйштги era o schiță şi o notă care raporta că sub presiunea 
contraatacului trupelor noastre inamicul începuse să se retragă 
din intrândul făcut între pădurea La Răzoare și calea ferată Mä- 
rășești- Adjud. х 

Figura comandantului s-a luminat. A trimis mesajul la biroul 
de operaţii şi, după un lung moment de tăcere, mi-a spus: 
„Drăguţă îţi urez să scapi pînă la urmă, să-ți păstrezi ţinerea de 
minte si să găseşti cuvintele care să redea măcar ceva din cele 
ce-aţi văzut si din clipele pe care le-aţi trăit astăzi. Aţi fost păr- 
taşi la unul din cele mai grele momente din istoria neamului nos- 
tru. Cine-i comandantul escadrilei voastre?“ „Maiorul Andrei 
Popovici“, comandantul grupului 2 — i-am răspuns. „Spune-i, 
te rog, că-l felicit şi mulțumesc tuturor aviatorilor pentru tot ce 
au făcut zilele acestea.“ Și a intrat în comandament. 


M-am reîntors şi eu la Biroul de operaţii, unde feţele arătau 
altfel, parcă era o altă lume. Pe chipurile crispate de oboseală, 
tensiune și neliniște, sub impulsul veștilor bune, ochii străluceau 
halucinant. La ora 14,15 se raporta că nemții se retrăgeau peste 
tot. La 15,30 s-a confirmat victoria definitivă a trupelor noastre : 
pădurea La Răzoare fusese recucerită, nemţii erau scoşi din viile 
Negroponte si din gara Mărăşeşti. 

Eram obosit pînă la epuizare, ochii mi se împăienjenau si ves- 
tea reuşitei contraatacurilor m-a emoţionat atît de tare încît au 
început să-mi tremure picioarele. ` 

Aşadar, comandamentul german, în frunte cu vestitul mareșal 
Mackensen, cadrele şi trupele inamice, cu o experiență de război 
de trei ani de zile și dotate cu un material mai bogat poate decît 
acela de care dispuneau trupele noastre și avînd în mod permanent 
inițiativa, au suferit o înfrîngere categorică. Ostașul român a făcut 
dovada unei imense forțe morale, unui curaj uluitor, şi-a demon- 
strat acum capacitatea de dăruire fără seamăn si rezistenţă. 

Am avut senzaţia cà, pentru toți care ne găseam acolo, victoria 
depășea toate aşteptările. 

Dar, surpriză : de la comandamentul armatei a venit dispoziţia 
ca trupele să se oprească pe linia pe care ajunseseră. Se considera 
că soldaţii noştri erau obosiţi, unitățile avuseseră mari pierderi, 
iar rezervele erau limitate. 

Înainte de plecare mi s-a cerut să comunic escadrilei cà а dona 
zi trebuie să se recunoască și fotografieze poziţiile trupelor noastre 

şi ale inamicului, pe întregul front, de la Siret şi pînă la vest de 
pădurea La Răzoare, și să se urmărească activitatea adversarului, 
în mod permanent, prin supravegheri de sector. М 

Сіпа ат ajuns la escadrilă, situaţia era deja cunoscută în linii 
mari. Ultima supraveghere de sector de la orele 14 pusese escadrila 
la curent cu situaţia frontului. 

Am raportat şefului escadrilei aprecierile $1 mulgumirile Coman- 
dantului Corpului de Armată, precum și cererile de misiuni pentru 
a doua zi. 

Căpitanul Goulin, care era întotdeauna calm şi stăpîn pe sine, 
a replicat cu ochii strălucind de satisfacţie: „Les remerciements 
vous revient a vous tous, qui avez su faire votre devoir dans des 
conditions qui demandaient des effort presque surhumains^ (mul- 
tumirile vă revin vouă tuturor, care aţi ştiut să vă faceţi datoria 
în condiţii ce solicitau eforturi aproape supraomenesti). 

Băieţii mi-au spus că la prînz avusese loc inspecția regelui, la 
Grupul 2. Fusese prezent tot personalul navigant şi acrostaţier 
disponibil. 

Povestea sublocotenentul Creţeanu că tocmai atunci cînd suve- 
гапш] trecea în revistă efectivul, a apărut sublocotentul Motaș, 
galben stráveziu, încotoșmănat în costumul de zbor, aga cum co- 
borise din avion și cărînd cu el un cogeamite aparat fotografic cu 
focar de 36 cm. 

Comandantul grupului 2 l-a prezentat regelui, raportindu-i că 
ofițerul tocmai se întoarse dintr-o recunoaştere fotografică, pe 
care n-a putut-o duce la bun sfîrșit din cauză că avionul fu- 
sese ciuruit de explozia unui obuz. 

Regele s-a uitat cu admiraţie la aviator și a apreciat că trebuie 
să fie mulțumit cà a scăpat cu viață. La care Motas a răspuns: 

„Nu, majestate". Regele, mirat, l-a întrebat : „Cum așa ?“ „N-am 
putut să-mi fac treaba“ a răspuns el şi a arătat obiectivul apa- 
ratului fotografic care fusese spart de o schijă. 


Seara s-au stabilit misiunile pentru ziua următoare. Printre 
alții avea să zboare si căpitanul Stiubei (pentru el era botezul 
frontului) cu locotenentul Olănescu, specializat în operaţiile de 
acest gen. 

‚ Izolat într-un colț, retrăiam ziua de 6 august încercînd să-mi 
adun gîndurile. 

Revedeam frontul ca într-un film de groază, cu tot aspectul 
lui de apocalips. Retrăiam momentele grele de îndoieli şi de speranțe 
disperate, asa cum le-am simţit cu toţii. Dacă o să am norocul să 
scap cu bine din această teribilă încleştare — mă întrebam — oare 
voi izbuti cîndva să redau măcar o frinturá din această epopee 
extraordinară pe care am trăit-o azi? Si dacă o să izbutesc să 
găsesc cuvinte, oare тоате cele intimplate azi or să mai poată fi 
înţelese mîine în adevărata lor măreție ? Și dp oare mă vor crede? 

Acest război a secerat fără milă mii de vieţi tinere care s-au 
dăruit fără ezitare pentru apărarea acestui pămînt, pentru țara 
iubită, iar printre ei mă puteam număra si eu. Ё de mirare cum 
n-am. sfîrșit alături de aceia care, prin puterea lor de voinţă, îndu- 
rare, eroism și totală dăruire de sine, au căzut în lupta de la 
Mărăşeşti. 

Am încercat să-mi rememorez etapele care au premers această 
zi. Armata I începuse pregătirile pentru o ofensivă, pregătiri care 
erau: pe sfirșite. Trupele ruse (cu excepţia Corpului 8 de Armată) 
fuseseră înlocuite cu trupe de-ale noastre, deci un mare cosficient 
din neprevăzut era eliminat. 

Se constituiseră două mase impresionante de artilerie, una pe 
malul stîng al Siretului și o a doua, formată din 15 baterii grele 
române $1 13 ruse, instalată la nord de pădurea La Răzoare, pe 
versantul cotei 100. 

Rezervele se găseau în cea mai mare parte aduse în sectoarele 
hotáríte, din spatele frontului.. 

La rîndul lor, nemţii începuseră, încă de vreo săptămînă să 
concentreze atit trupe (pe care aviația nu reuşise a le estima încă 
din punct de vedere numeric) cît şi o artilerie masivă, ale cărei 
amplasamente fuseseră fotografiate. Faptul era grăitor. 

Întrebarea se punea dacă pregătirea era în vederea unei ofen- 
sive proiectate de ei sau, informaţi de preparativele noastre, lua- 
seră măsuri са să poată face față loviturii ce-o aşteptau. Eveni- 
mentele din 6 august au arătat că şi ei pregătiseră această ofensivă 
în vederea ruperii frontului în spaţiul Mărăşeşti-Pădurea La Rä- 
zoare, cu toate consecinţele dramatice care ar fi rezultat pentru noi. 

. А fost marea noastră şansă că atacul german s-a produs toc- 
mai acum, cînd Armata I se găsea aproape cu toate forţele pe 
poziţie, în vederea declanșării ofensivei proiectate. 

Or, după atacul de tatonare de la 17/30 iulie, dar asupra 
frontului rus, în sectorul dintre Siret și calea ferată Focșani-Mără- 
şești, comandamentul german putea să-și dea seama unde capaci- 
tatea de rezistență a frontului era mai scăzută. S-a produs însă: 
acest fapt inexplicabil: după ruperea frontului de pe Putna (la 
24 iulie / 6 august, acţiunea germană n-a mai continuat pe direcția 
pe care s-a desfășurat ofensiva de la 6/19 august. Nemţii nu şi-au 
dat seama că unitățile române se găseau în curs de deplasare din 
zona Nămoloasa spre Tecuci, situaţie în care n-aveau cum să in- 
tervinà, necum masiv, dar nici măcar la timp. Comandamentul ger- 
man s-a angajat în forțarea trecerii Siretului pe la nord de Pădurea 
Neagră si Ciușlea, şi a pierdut timp cu încercarea de a sfárima 
întîi Divizia а 5-a, apoi pe a 9-a şi de-abia pe la începutul lunii 
august, după o pierdere de timp de 12 zile, a trecut la pregătirea 
ofensivei care s-a materializat cu atacul de la 6 august. De acum 
însă șansa trecuse de partea noastră si toate încercările mareșalului 
Mackensen, spărgătorul de fronturi, au eşuat, lovindu-se de rezis- 
tenta noastră inexpugnabilă. 

Cu greu m-am putut smulge, într-un tîrziu, din gîndurile cărora 
má abandonasem cu totul. Amintirile aveau însă forța obsesiei. 
Și pe drept cuvînt. 6 august n-a fost o zi ca oricare alta, ci ziua 
cea mai lungă din cite trăisem pînă atunci, ziua care avea să ne 
pecetluiască victoria în acest război. 

A doua zi m-am sculat cu greu. Mă simţeam fără vlagă. Їпїїг- 
ziasem $1 m-am repezit să mă bărbieresc, dar cînd m-am uitat în 
ciobul ce ne servea drept oglindă si mi-am văzut faţa, m-a apucat 
panica : eram galben ca un mort, făcusem şi eu icter, ca şi restul 
personalului navigant. 

, Cu mustaţa pe care mi-o lăsasem să crească, ca să par mai in 
vîrstă, aveam un cap de strigoi, bun de speriat copiii. Deci, am 
să apar mai străveziu, dar fără mustață. | 

Ajuns la aerodrom, toţi se făceau са nu remarcă întîrzierea mea 
şi nici măcar cá nu mai aveam mustață, ci doar că numărul oame- 
nilor „de culoare“ a sporit cu încă unul. 

Dar n-am ajuns bine la secția foto, unde mă duceam să văd 
ce noutăți aduceau ultimele fotografii făcute ieri, că am fost 
chemat de căpitanul Goulin, care mi-a spus să mă pregătesc fiindcă 
după-amiază trebuia să fotografiez liniile inamice din fața divi- 
ziilor Corpului 5 de Armată a pe urmă să execut o supraveghere 

de sector pentru acele divizii. Zborul îl voi executa си Sigu. Pe 
urmă a remarcat că am ràmas un bun camarad: nu m-am lăsat 
mai prejos de ceilalți și m-am colorat şi eu. I-am replicat cá pentru 
un sportiv ca mine, sper să nu fie ceva de durată. M-a privit cu 
căldură $1 mi-a urat reuşită. 

Cum eram la curent cu situaţia frontului, pregătirea n-a durat 
prea mult. După-amiază, căpitanul care era pe teren mi-a spus 
că, întrucît cărăbăneam un cogemite aparat foto, nu mai era cazul 
să mai car cele cinci proiectile. I-am zimbit fericit. 

Zburînd deasupra frontului, am fost surprins de calmul relativ 
care făcea un contrast izbitor cu cele petrecute ieri. Doar baloa- 
nele străjuiau frontul a la noi şi la пети; în rest, nici o activi- 
tate aeriană. Am hotărît să trec neintirziat la executarea fotogra- 
fiilor. 

Operația trebuia s-o fac zburînd la 1200 m înălțime si eram 
obligat, să lucrez cu o precizie de cronometru, pentru ca fotogra- 
file să se înlănţuie, încît să pot obţine într-o singură trecere tot 
asamblajul organizaţiilor inamice, din faţa Diviziilor 10 şi 13. 

Am dat pilotului direcţia de zbor, care trebuia ţinută sfoară 
$1 i-am atras atenţia să respecte înălțimea și direcţia în mod strict, 
oricît de puternică avea să [ie reacţia artileriei antiaeriene ina- 
mice. 

Nici n-am ajuns bine deasupra liniilor si artileria inamică 
ne-a luat în primire cu vehement, Eram relativ calm, deşi mă te- 
meam atit de precizia artileriei, cît $1 de intensitatea ei, care din 
păcate, de data aceasta depășea obișnuitul. Dar ocupat cu manipu- 
larea aparatului foto, cu verificarea permanentă a cerului, a înăl- 
țimii de zbor și a direcţiei, n-aveam vreme să mă las prea mult 
emoţionat de zgomotoasa jerbă de explozii care ne conducea cu 
mare alai. 

Pilotul, neavînd preocupările mele, era desigur mai sensibil la 
spectacolul, pe cît de grandios si zgomotos, pe atît de periculos. 
Dealtfel, durata zborului, cu intrarea $ ieşirea din liniile inamice, 
a fost în jur de 20 de minute, timp suficient pentru a fi copleșit 
de o asemenea reprezentaţie. 

Am trecut apoi la supravegherea de sector. 

Frontul era de un calm neobișnuit. Liniştea nu era tulburată 
decît de trageri răzlețe de artilerie. Si la noi şi la nemți se lucra 
la consolidarea tranșeelor din primele linii. 

După două ceasuri si jumătate de zbor am plecat la aterizaj. 

ntre 8 și 15 august a fost o perioadă de calm pentru trupele 
terestre. Un calm neobișnuit. Natural, din cînd în cînd se mai 
auzea explozia cîte unui proiectil, explozie care nu mai impresiona 
însă pe nimeni. 

Aviația a fost însă solicitată permanent, în special pentru re- 
cunoașteri, fotografii şi mai ales supravegheri de sector. Trebuia 
urmărită activitatea inamicului pînă în cele mai mici amănunte. 
Comandamentul voia să evite orice surpriză. S-au fotografiat şi pro- 
priile noastre linii de apărare şi s-a constatat că, în ce priveşte 
camuflajul, ai nostri au făcut un progres uimitor. Aveau mai 
multă imaginaţie ca inamicul. 

În fine, flagelul dizenteriei, de care n-a scăpat nimeni, de la 
soldat pînă la comandant, mai slăbise. În schimb icterul nu: ceda 
defel. $1 singurul medicament care ni s-a putut oferi era acidul 
lactic. Bietul căpitan Stiubei, de-abia venit, slăbise în cîteva zile 
în așa hal, încît din toată faga îi rămăsese doar barbigonul. 

Făceam noi haz, dar nimeni dintre noi nu era mai zdravăn. 
Totuşi oamenii „de culoare“ erau oarecum mai odihniti. 

Mai existau şi mici nimicuri, motive de reală mulțumire. Am 
cumpărat, de la unul din francezii care plecau, un aparat foto 
de buzunar, așa că aveam să pot înregistra si eu din scenele zilnice, 
care vor constitui piese martore ale epocii celei mai încercate din 
viața. mea. 

Drumurile de la oras la aerodrom le făceam pe jos și ne opream 
regulat la gară, unde întîlneam nişte pictori care lucrau la scene 
de război (e drept, la o prudentă distanță de front). Erau veseli 
şi întotdeauna aveau de povestit ceva inedit. Distracțiile nu le 
lipseau nici lor, căci aproape la fiecare jumătate de ceas nemţii le 
completau scenele cu explozia unui obuz, care teoretic trebuia să 
cadă pe gară sau pe oraș, dar care se nimerea să ajungă oriunde, 
dar pe obiectiv nu. Aceasta nu deranja însă prea mult pe nimeni, 
căci atunci cînd se auzea suierátura pe traiectorie, toți făceau iute 
o culcare, obuzul trecea și lumea-şi căuta de treabă. Pictorii își 
reluau $1 ei lucrul si de fiecare dată cînd ne întîlneam aveau gata, 
pentru noi, o anecdotă. 

Aici am cunoscut, printre alţii, pe Petrașcu şi pe Brăescu gi, 
coincidenţă fericită, ultimul poseda o vie la Nicorești ȘI avea regu- 
lat grija să ne facă surpriza unei sticle de vin care ne completa 
tratamentul de gălbenare ! 

Zilele acestea am primit o scrisoare de la tata în care, printre 
altele, îmi spunea cu durere în suflet că nu mă mai recunoaşte de 
fiul său, deoarece; deg nu ajunsesem la majorat, mi-am permis 
să: trec-in aviaţie fără. consimgàmintul lui.: Numai asta îmi- mai 
lipsea L 

;M-am dus la moş Durazzo, (cum îi spuneam noi), Борги 
secţiei.:fotoaeriene şi care era nu numai un;maestru al fotografiei, 
dar şi un mare as în materie de retuș, $1 l-am rugat să mà fotogra- 
fieze.din faţă şi din profil. Şi-a dar omul toată osteneala şi nu se 
putea tăgădui că. era lipsit de talent. 

- Exultam de satisfacție şi mă admiram de unul singur. 

I-am - trimis tatii :fotografiile, cu rugămintea de a reconsidera 
hotărîrea, căci mă schimbasem aproape in bine (trăiască retusul !). 
Binefn;eles, Durazzo i-a povestit istoria lui Idier „(care mi-a repro- 
sat că: пи i-am cerut să-mi facă portretul) a în curînd a aflat 
toată escadrila In. cap cu şeful.. 

: Acum toţi așteptau să vadă cum va reacţiona tata. Eu ştiam 
că aveam să-l amărăsc, îmi părea râu, dar nici el nu încerca să 
mă înţeleagă. 


D noaptea de 9 către 10. august plutonierul aviator, Tase Ко- 
taru a executat un zbor special în teritoriul ocupat. 

Acest gen de misiune constituia o sarcină deosebit de grea 
și primejdioasă şi consta în depunerea unui informator, mult îna- 
poia frontului inamic. 

Spionui, care ducea o cușcă cu porumbei — ce urmau a fi 
folosiți pentru transmiterea informaţiilor — era depus într-un 
loc bine determinat. 

Zborul se făcea în timpul nopții, în, aga fel încît aterizajul 
să aibă. loc cînd 1 începea să mijească de ziuă. 

- Se înțelege că în aceste condiţii, aterizajul în teren necunoscut 
era cu totul precar, iar întoarcerea plină de riscuri. Ca să nu fie 
reperat, avionul trebuia să zboare la virful arborilor. La cca 30 km 
în spatele frontului inamic, aparatul era așteptat de avioanele noas- 
we de vînătoare, care trebuiau să-i asigure protecţia, cînd intra în 
zona frontului. 

Eram în admiraţia lui Rotaru $1 regretam din adincul sufle- 
tului că nu eram în măsură să fac şi eu asemenea zboruri. 

În aceeași noapte, căpitanul Mallet din Escadrila N 3 a exe- 
cutat o misiune similară. 

În 12 august către prînz, am fost surprinşi de un zumzăit care 
devenea tot mai puternic. La orizont a apărut o formaţie de 12 
avioane inamice, ce zburau paralel cu Siretul, către nord. Nu după 
mult timp s-au auzit puternice explozii de proiectile. Bombardau 
Adjudul. Vînătoarea noastră, surprinsă, nu i-a putut intercepta 
la timp. 

Tot în această zi, către seară, comandantul Armatei I, genera- 
1ч) Eremia Grigorescu, a dat ordinul de zi nr. 96, prin care aducea 
elogii aviaţiei, muliumindu-i pentru eforturile făcute și contribu- 
nile aduse în luptele de la Mărășești. Cuprinsul lui ne-a umplut 
sufletul de mulțumire : „În crîncenele lupte date în intervalul de 
la 24 iulie la 6 august 1917 — se spunea în ordinul de zi — un 
ajutor nepretuit a fost dat de unitățile Grupului 2 aeronautic. Re- 
cunoașteri de armată, arătînd mișcările dinapoi ale inamicului 
recunoașteri de sector, reglaje, fotografii, zboruri de vinátoare, as- 
censiuni permanente, s-au executat cu un admirabil avînt. 

Dar taptele care au stârnit admiraţia tuturor şi unde ati arătat 
cel mai frumos spirit de sacrificiu, sint cele în cursul zborurilor 
pentru legături de infanterie, cînd, fără a ține seama de pericole, 
v-am văzut zburind la înă "um foarte mici, deasupra liniilor vráj- 
тае, pentru a putea aduce ştiri preţioase în mijlocul întunericului 
cauzat de bombardamentele de artilerie. Atunci cînd în vuietul 
asurzitor nu vă vedeam decit pe voi, nu primeam decit de-la voi 
ştiri са năvălitorii au fost stá vili, cá valurile dușmane s-au sfă- 
rimat si dau înapoi şi totodată trei avioane inamice doborite, sint 
proba bărbăţiei av iatorilor în luptă. 

Pentru toate acestea, aduc multumirile mele comandantului de 
Grup, pentru priceperea cu care a condus lucrările aeronautice, 
comandanților de escadrile, piloților şi observatorilor din avion 
şi balon, pentru modul deosebit cum au lucrat cu escadrilele și cu 
baloanele pentru curajul admirabil şi spiritul de sacrificiu de care 

1 dat dovadă, disprețuind moartea, mecanicilor, pentru bunul 
mers al av ioanelor, gata de zbor la orice moment. 

Prin mine, întreaga țară este recunoscátoare," 

Ne simţeam foarte mîndri. Ordinul viza, în primul rînd, acti- 
vitatea Escadri'ei F 7, cea care a dus greul, care a lucrat pentru 
Diviziile 9, 10 si 13 şi a executat legăturile de infanterie și toare 
misiunile cerute de acestea. 

Era o recunoaștere oficială binemeritatà a eforturilor făcute 
de aviația de observaţie. Distincţiile corespunzătoare ni s-au acor- 

dat cîteva luni mai tirziu. Singurii care au fost decoraţi prompt 
au fost echipajele care au avut şansa să doboare în lupte aeriene 
avioane inamice. 

Oricum, această înaltă apreciere a constituit pentru noi un 
puternic stimulent moral. Ea ne-a dat tăria necesară să luptăm 
cu aceeași dirzenie pentru învingerea diticultăţilor şi a tuturor 
împrejurărilor pe care le mai aveam de întruntat. 

Studiul ultimelor fotografii ale frontului arăta o înmulțire a 
amplasamentelor artileriei inamice, în special pentru artileria grea, 
şi aceasta mai ales în sectorul din faţa liniilor cuprinse între sud 
pădurea La Răzoare — sud satul Muncel. 

Se pregătea deci un nou atac, cu centrul de gravitate în sec- 
torul ocupat de Corpul 8 rus. 

Într-adevăr, după un puternic bombardament, inamicul a atacat 
în ziua de 15 august, în sectorul Muncel, la punctul de întîlnire 
al celor două armate române. 

Cu tot barajul foarte dens al artileriei ruse, către seară, nemţii 
au reuşit să înainteze cîţiva kilometri. 

Supravegherile noastre de sector au ţinut comandamentul la 
curent, în mod permanent cu activitatea din liniile inamice. 

Seara, ni se lace cunoscut că Armata I începe pregătirea unui 
atac pentru lichidarea intrîndului de la Muncel. 

În timpul acestor preparaţii, am făcut echipaj cu plutonierul 
Gjebovici. Acest om a fost pentru mine o adevărată descoperire. 
Am fost foarte mulţumit de el. 

În ziua de 17 august ne aştepta o surpriză plăcută: escadrila 
a primit dispoziția să se mute în aceeași zi pe Domnești, teren 
folosit pînă acum de Escadrila F 4 (afectată, cu începere de astăzi, 
la Armata a II-a). 

Satul era evacuat, așa că cele mai multe case erau goale. În 
această situaţie am fost nevoiţi să improvizám totul, dar ріпа la 
urmă, chiar si noi, cei mici în grad, ne-am putut cartirui mai ac- 
ceptabil decît la Tecuci. 

Cum sîntem mai puţin solicitați, pentru că la Pufeşti s-a insta- 
lat de curînd o companie de aerostaţie care lucrează cu artileria 
grea. Timpul liber ni-l petreceam fie la secția foto aeriană (mă 
pasionează restituţiile de pe fotografii pe planurile directoare), fie 
la ,,vinàtoare" de fotografii. 

Ploile violente care s-au abătut în aceste zile asupra frontului 
ne-a adus un supliment de odihnă, la care nici nu visam. 

. Buna dispoziţie a înviat si ea, mai ales la bar, unde fiecare 
avea de povestit momente $ fapte de bravură inedite, de care 
habar n-aveau cu o zi înainte. 

Însă nimic nu durează .prea mult! Timpul s-a îndreptat: si 
atacul întreprins de armată, în zona Muncel, ne-a adus la realitate. 

În dimineața de 20 august/2 septembrie, ai noştri au început 
o puternică pregătire de artilerie și s-au ordonat aviaţiei numeroase 
misiuni. E Hs do os = 

Eu am fost trimis pentru: o supraveghere de sector, în echipaj 
cu plutonierul Gjebovici. — : . $ d 

: Cînd am ajuns pe front, bombardamentul era în plin şi artileria 
inamică riposta cu:o înverşunare disperată, probabil în ideea. de-a 
paraliza atacul. | г 

Satul Muncel ега o vilvătaie de flăcări. Către orele 8 artileria 
noastră a prelungit tragerile şi unitățile Diviziilor 9: și 13 au în- 
ceput atacul în flancurile intrîndului făcut de пету. 

Pămîntul era frămîntat a probabil -noroios din cauza ploilor 
din ultimele zile, iar satul Muncel, desigur, un arici de mitraliere. 

Atacul mergea greu (era limpede că o oră de pregătire de arti- 
lerie a fost insuficientă pentru neutralizarea organizaţiilor de apă- 
rare inamice). Am raportat situaţia prin T.F.F. şi am plecat la 
ateriza). Aici am aflat că echipajul sublocotenent Pagcanu — plu- 
tonier Șt. Iliescu, plecat într-o misiune de reglaj, a zburat în aju- 
torul unui alt avion de-al nostru, atacat de un aparat de vînă- 
toare inamic, a reuşit s-alunge atacatorul, si, deşi sublocotenentul 
Pașcanu a fost rănit în lupta aeriană angajată, nu s-a lăsat pînă 
nu şi-a terminat misiunea. . 

Atacul nostru a continuat încă două zile și singura misiune 
cerută escadrilei în acest timp a fost o recunoaștere fotografică a 
sectorului. Această ofensivă, cu toată înverşunarea atacurilor, nu 
s-a putut solda decît cu eliberarea părții de nord-vest a satului. 

În ziua de 25 august Grupul de artilerie grea, comandată de 
colonelul Paplica, a cerut să se numească un observator experi- 
mentat, care să execute un reglaj de tragere de distrugere asupra 
coșului fabricii de parchete, de la sud de Mărăşeşti, în care ега 
instalat un post de observaţie inamic. Era o misiune grea ! 

Bineînţeles problema s-a discutat în sala observatorilor $, oare- 
cum cam pripit, mi-am permis să spun, fără să vizez pe cineva 
sau să mă gîndesc la mine, că pentru această misiune trebuie de- 
semnat un observator care să aibă nu numai experiență, dar să 
şi cunoască perfect tehnica nouă a tragerilor de artilerie. Deci 
observatorul trebuia să fie şi un bun artilerist. 

Căpitanul Gafencu a replicat că acestea sînt teorii şi misiunea 
feline de drept unui observator vechi și cu multă experiență, adică 
ui. 

Deloc convins mi-am îngăduit să remarc că un ofițer vechi, de 
rezervă, n-avea cum să fie la curent cu noile metode de trageri, 
oricită experiență de zbor ar fi avut, şi am precizat că eu însumi 
am verificat aceasta cu cîțiva din colegii mei, ofiţeri vechi de arti- 
lerie, cînd am făcut şcoala de observatori de la Botoşani. 

Айс i-a trebuit căpitanului Gafencu. S-a enervat, а găsit ieşi- 
rea mea drept o impertinență si bineînţeles a insistat ca misi- 
unea să i se dea lui. Тісі Motas s-a raliat opiniei mele si a încercat 
să argumenteze pentru ce îmi dă dreptate. 

.. In ce mă priveşte, mărturisesc că nici prin cap nu mi-a trecut 
să-l jignesc. | 

Ca să curme discuţia, comandantul escadrilei a intervenit spu- 
nînd că principial poate aveam dreptate (discuţia se purta în fran- 
tuzegte), dar misiunea va fi executată de căpitanul Gafencu. Pilo- 
tul va fi cel pe care şi-l va alege. . 

Locotenentul Houlon, șeful observatorilor, n-a intervenit în 
discuție, pe el nu-l interesau reglajele. 

După aceea, comandantul escadrilei m-a chemat la el în birou 
şi mi-a spus cà şi el e ofițer de rezervă şi totuşi cunoaşte foarte 
bine problemele de observaţie. I-am răspuns că așa este, dar din- 
sului, fiind pilot, nu i se cere să cunoască tragerile de artilerie. Am 
mai adăugat că ar trebui să se ţină socoteala de un lucru: co'o- 
nelul Paplica, comandantul Grupului de artilerie, este foarte exi- 
gent. A ris si a replicat: „pi l-ai pus pe Gafencu pe сар“. 

În fine, în noaptea de 25 către 26 o să aibă loc o misiune 
specială : va trebui dus un informator în regiunea lacului Amara 
şi sarcina a revenit Escadrilei F 7. 

La cererea insistentă a locotenentului De Malle Nesle, i s-a 
aprobat lui executarea misiunii. 

Decolarea a avut loc noaptea, la orele 2, şi drumul ріпа la 
ieşirea din liniile româneşti (pe la Hanul Conachi) a fost balizat 
cu focuri de benzină. 

Efectuarea zborului era delicată, deoarece comporta un ateri- 
zaj, aproape pe întuneric, într-un teren necunoscut, iar De Mailly, 
dacă era curajos, în schimb era un pilot mai puţin experimentat. 

Toată dimineaţa a asistat la pregătirea avionului. Eu am fost 
tot timpul lîngă el. Urmárea cu încordare lucrul mecanicilor și-i 
scoteam cu greutate cite un cuvînt. I se citea pe faţă neliniştea 
$1 grija. 

А Am fost însărcinat să-i jalonez ieşirea la Hanul Conachi cu 
începere de la ora 2, 15. M-am deplasat dar pe teren cu o camio- 
netă şi am aprins din loc în loc mari focuri de benzină. 

La orele 2,45, avionul, care zbura la vreo 1000 m înălțime, a 
trecut. în Muntenia. La 3,30 am aprins din nou benzina, iar la 
orele 4 avionul. se reîntorcea, zburind în lungul Siretului, condus 
de jerba exploziilor artileriei antiaeriene inamice.. ; 

Cînd am revenit și eu la Domnesti, pilotul încă povestea des- 
pre felul în care a decurs misiunea și nu-și explica cum s-a tăcut 
că nemții l-au bombardat tot timpul. Nu-şi dădea seama că la 
întoarcere zburase pe firul Siretului, ghidat de argintiul apelor 
care sclipeau în lumina nopții cu lună, aceasta fiind d direcţia 
către aerodrom. Or, Siretul delimita linia frontului. A reuşit să 
îndeplinească misiunea cu succes si a scăpat ca prin minune de 
bombardamentul inamic. 

La 26 august mare alarmă : pictorul Idier, profitind de un mo- 
ment de. acalmie, îşi luase cu o zi înainte planșeta a plecase pe 
coclauri, în căutare de subiecte de schiţe, și nu se mai întorsese. Aşa 
ceva nu i se mai întîmpl'ase niciodată. Cum toţi ţineam la el, 
eram îngrijoraţi și ne întrebam ce i se putuse întîmpla. 

După masă, fără să mai cerem învoire, am plecat care încotro, 
în căutarea lui. Pînă la urmă Motas, însoțit de un jandarm, l-a 
găsit sechestrat într-o colibă situată într-o vale, unde se aciuaseră 
niște refugiate (majoritatea femei în vîrstă). ^i 

Ajuns acolo cu o zi înainte, povestea el, a început să fie isco- 
dit de babe si, cum nu îndruga decît cîteva cuvinte româneşti, si 
acelea schilodite, după o scurtă consfătuire, femeile l-au declarat 
spion пеат, au tábárit pe el, l-au legat fedeleş și l-au închis în 
colibă. Toate încercările victimei ca să le lămurească a să le linis- 
teascá, au rămas fără nici un efect, ba, chiar mai mult, le-au întă- 
ritat. 

Trebuiau sá fi fost nemaipomenit de aprige refugiatele noastre 
de-au rămas neinduplecate la suplicaţiile neinrelese ale victimei, 
саге era un bărbat frumos, cu ochi albaştri, calzi și cu o splen- 
didă barbă blondă, ce-i încadra figura blinda. 

N-a avut bietul Idier nici o trecere, n-a găsit la ele nici o 
îndurare. Obosit si resemnat, aștepta să vadă ce i se mai poate 
întîmpla. Noroc cá Motag cu jandarmul au sosit la timp, să-l 
elibereze din capcana în care căzuse. 

După ce l-au dezlegat, Motaș, l-a întrebat cum s-a lăsat el, 
cogeamite bărbatul, legat de nişte muieri? Ce era să facă? i-a 
răspuns Idier. Erau multe si erau femei ! 

A fost o mare distracție pentru escadrilă, consumaţiile la bar 
le-a plătit bietul martir. Aventura a fost intr-atít de insolită şi 
amuzantă, încît toți îl provocau cu insistență, pe „spion“ să le 
repete cum s-au petrecut faptele. 

Seara am stat la taifas си De Mailly. Mi-a mărturisit că-i 
plăcea foarte mult viaţa patriarhală de la noi; îl interesau obi- 
ceiurile noastre pînă în cele mai mici amănunte. 

Mi-a. vorbit pe urmă de băiatul lui, de care-i era foarte dor. 
Era gata: să facă orice misiune numai са să ia decorația „Mihai 
Viteazul“. Asta pentru că voia ca băiatul lui să fie mîndru de 
felul cum s-a comportat în război. 

Într-adevăr, nu se dădea înapoi de la nici un zbor periculos, 
şi sufletește era tot atît de tînăr ca şi noi, cei mai tineri. 


* 


Timpul trecea pe negindite ; s-a dus si gălbenarea noastră și 
acuma toate le vedeam parcă mai în roz. 

În fine a venit şi ziua misiunii cerute de colonelul Paplica. 

Era în 27 august. Căpitanul Gafencu, făcînd echipajul cu loco- 
tenentul. De Mailly, a plecat să execute reglajul si tragerea de 
distrugere asupra coșului de la fabrica de parchete. 

Тои aşteptam cu nerăbdare rezultatul misiunii ; toţi eram pe 
teren, cu. şeful escadrilei în cap. 

După aterizare, observatorul, foarte jenat, a raportat că s-au 
tras peste o sută de proiectile, dar coșul n-a fost nici măcar atins. 
Pe urmă a dat mîna cu toti și, bineînţeles, deși eram în primele 
rînduri, pe mine nu m-a văzut. 

Căpitanul Goulin suridea ironic. 

După aceasta a urmat un telefon de la colonelul Paplica, co- 
mandantul Grupului de artilerie, care a întrebat, prin telefonist, 
cine a făcut reg'aiul. Nu știam ce i-a răspuns comandantul esca- 
drilei, dar colonelul i-a comunicat că reglajul va fi reluat cu 
ajutorul balonului. Pentru noi a fost un bobírnac care ne-a ránit 
amorul propriu, dar l-am meritat. 

Pe urmă am fost chemat la comandantul escadrilei, care mi-a 
spus: „La discuţiile avute în legătură cu acest reglaj, ai emis 
anumite păreri. Vreau să aud ce spui acum de reglajul ratat“. Ма 
simțeam jenat : eram pus în situația de a critica lucrul unui cama- 
rad român. Căpitanul şi-a dat seama de încurcătura mea și mi-a 
spus că-l interesează punctul meu de vedere pentru documentarea 
lui personala. 

I-am mărturisit cà eu aș fi procedat altfel: era vorba de o 
ţintă care reprezenta o suprafaţă redusă, atît în secțiune verticală, 

cît $ în proiecția orizontală. Deci, reglajul nu era uşor. Trebuia 
convenit cu comandantul grupului de artilerie ca să desemneze 
pentru această operaţiune o baterie ale cărei tunuri prezentau un 
minimum de uzură a ţevilor. Apoi, reglarea nu trebuia efectuată 
cu întreaga baterie, ci cu tiecare tun în parte, ре baza pintei, 
iar tragerea efectuată cu toate tunurile, pentru a suprapune dis- 
persiunea proiectilelor a patru tunuri pe aceeași ţintă. Probabili- 
tatea de a atinge obiectivul ar Н fost de patru ori mai mare. 

Mi-a urmărit cu atenţie explicaţia $ mi-a promis с-о să mă 
verifice la prima ocazie. 

În 28 august nu ni s-a cerut nici o misiune si o parte din 
ofițeri au plecat la Tecuci, ca să mai schimbe decorul. 

Motas a plecat la vînătoare de fotografii, iar eu am căzut pe 
capul căpitanului Stiubei, un admirabil povestitor, cu un bagaj 
de snoave inepuizabil (cînd eram cu el nu mai simțeam cum trece 
timpul). 

L-am găsit sforăind de se zbăteau ceargafurile sub care era 
ascuns. 

După ce l-am trezit, ca să-l dispun, i-am spus că am venit să-i 
fac o poză care să-l imortalizeze pe panoul din sala observatorilor 
(a fost încîntat: cine poate rezista la ispita de a fi eternizat >). 

Și n-am mai pierdut timp cu accesoriile de îmbrăcăminte ; am 
profitat de cearsafurile sub care se adăpostise şi m-am servit de 
ele ca să-l echipez în beduin. Aşa am reușit una din cele mai ori- 
ginale fotografii, care a făcut multă senzaţie în escadrilă 


Ziua de 29 august ne-a adus o surpriză u'uitoare: escadrila 
trecea din nou la dispoziţia M.C.G. я se deplasează în repaus, la 
Vaslui, unde urma să deservească și Școala de observatori. Rámí- 
neau doar doi piloți si trei observatori, printre саге má număram 
$1 eu, detaşaţi pentru o lună la Escadrila F 5, ce urma să preia 
frontul aerian aici. 

Și situaţia se precipită. În seara de 30 august a avut loc masa 
de rămas bun, dată de escadrilă cu ocazia plecării în refacere. Au 
luat parte căpitanul Gond şi cîțiva din piloţii francezi din esca- 
drila N 3 şi personalul navigant a! Escadrilei C 12. 

În timpul mesei, locotenenţii Bonneton si. Вгесопіёге s-au între- 
cut în a povesti amintiri si anecdote, iar Ношоп, emoționat, a scos 
în relief momentele dificile prin care a trecut escadrila $i misi- 
unile neobișnuit de grele pe care le-a executat echipajul căpitanului 
Goulin — sublocotenentul Dumitrescu. La urmă a vorbit căpitanul 

Goulin, elogiind rezistența, vitejia: disperată Și spiritul de dăruire 
pe care l-au arătat trupele noastre în luptele de la Mărăşeşti. Deşi 
Armata 1 chemată să înlocuiască Armata a IV-a rusă, a fost 
surprinsă pe picior de deplasare fiind obligată să facă faţă unor 
atacuri masive, susținute de concentrări de foc infernale, adesea 
superioare posibilităților ei de ripostă, ea a rezistat totuși şi a 
reacţionat cu bravură legendară, iar în luptele corp la corp, sol- 
dam români au învins întotdeauna. Probabil, spunea el, pierderea 
bătăliei de la -Mărășeşti va rămîne pentru comandamentul german 
ceva inexplicabil, un mister. 

A mai adăugat că aviatorii sînt singurii care au putut vedea, 
de sus, luptele dramatice. Au putut urmări din zbor, înlioraţi de 
emoții; priveliști de apocalips, au putut asista la scene şi íncles- 
tări îngrozitoare, pentru care cu greu s-ar putea găsi cuvintele po- 
trivite: spre a le reda ; ; iar acei care nu le-au văzut, nu vor putea 
realiza niciodată, în totul, ceea ce s-a petrecut. 

„Aţi fost martori activi ai uneia din cele mai îngrozitoare 
pagini ale acestui război. Cei doi ani de lupte pe frontul de Vest 
îmi permit ca să fac aceste aprecieri. Au trăit un moment greu 
din istoria neamului vostru“. Uralele si aplauzele noastre i-au în- 
cheiat vorbirea. 

Au. urmat tachinării şi nenumărate anecdote, ai căror eroi 
erau zburătorii prezenţi. Toată lumea încerca să fie bine dispusă, 
atmosfera era însă plină de melancolie. Luase sfîrşit un capitol din 
viaţa zguduitoare care ne-a marcat pentru totdeauna ! 

A doua zi dimineaţa avioanele -escadrilei conduse de piloții 
români au plecat la Vaslui. Noi, cei trei observatori care fusese- 
răm detaşaţi la Escadrila F 5, împreună cu doi piloți francezi, am 
rămas să continuăm lucrările pe frontul Armatei I pînă cînd avia- 
torii Escadrilei F 5 aveau să se pună la curent cu frontul. 

La orele 10 a sosit căpitanul Irimescu, comandantul escadri- 
lei F 5, și puţin după acesta, maiorul Cochet, din partea Grupului 2. 

Ат trecut toată lumea în sala observatorilor, unde căpitanul 
Goulin a expus studiul la zi al lucrărilor executate de Escadrila 
F 7 pe frontul Armatei L apoi a prezentat căpitanului Irimescu 
personalul navigant francez $ român care urma să rămînă deta- 
şat în F 5, pînă la 1 octombrie. Pentru fiecare a avut cuvinte de 
apreciere. Cînd a ajuns la mine, nu pu ce i-a spus lui Irimescu, 
care s-a întors și m-a examinat foarte curios. 

După aceea, a luat cuvîntul maiorul Cochet care a avut cuvinte 
de laudă pentru Escadrila F 7 și aportul adus de aceasta în luptele 
de la Mărăşeşti, urînd succese Escadrilei F 5. 

ÎN ESCADRILA ES 


În ziua de 31 august a sosit şi personalul navigaut al escadrilei, 
cu avioanele respective. Între piloți se numărau sublocotenentul 
I. Sava, plutonierii D. Teodorescu si I. Dumitrescu, sergenţii S. 
Naedinescu, N. Iliescu (mitralieră). Observatori erau : locotenen- 
tul A. Păunescu, sublocotenenţii S. Popovici, C. Pavelescu, T Alimă- 
nescu, Joanid Ralea, 1. Cantacuzino a Radu Teodoru. 

Ne-am împrietenit repede şi în scurt timp am format o ade- 
vărată familie. (Trebuie să recunosc că noi, cei rămași de la Esca- 
drila F 7, eram trataţi cu o atenţie deosebită). 

Personal am fost deosebit de incintat că l-am cunoscut pe 
sublocotenentul Ralea, asul  recunoasterilor fotografice din sec- 
toarele Mácsineni si Vadul Roșca, făcute în timpul pregătirilor 
de la Nămoloasa. 

Comandantul escadrilei, Radu Irimescu, era o persoană masivă, 
cu un cap mare și cu un profil de statuie romană. 

Rezervat, rece, distant chiar si cu aerul lui sever, impunea 
tuturor. Nu l-am văzut surizind decît arareori. Fiindcă făcuse 
şcoala navală la Kiel, în Germania, francezii îl porecliseră „neam- 
тш“ şi-l priveau cu rezervă. 

A fost decorat cu „Crucea de război“, franceză, pentru bra- 
vură în lupte aeriene. 

Subalternii lui aveau pentru dînsul un respect şi un atașament 
deosebit. 

Disciplina în escadrilă era rigidă, ceva neobişnuit pentru o 
unitate cu francezi, cum erau escadrilele franco-române N 3 sau 
F 7 si deci şi pentru noi, românii, veniţi de acolo. 

În primele zile, personalul navigant şi-a petrecut timpul în 
sala observatorilor, unde s-au studiat asamblajele fotografice şi 
planurile directoare cu organizaţiile inamice (din faţa frontului 
Armatei 1), ținute la zi de Escadrila F 7. Si astfel, au făcut cunos- 
tință teoretic cu segmentul de front care-i interesa. 

În acest timp, noi, cei detaşaţi de la F 7, am executat dife- 
ritele misiuni cerute de marile unităţi și de artileria grea, zburind 
cu piloții Escadrilei F 5, pentru ca aceştia să se obișnuiască pe 
noul front. 

La rîndul lor, observatorii din F 5 au făcut primele zboruri 
de contact cu frontul, în echipaj cu piloţii rămaşi de la F 7. 

În cursul lunii am executat supravegheri de sector și mai ales 
reglaje, în special cu bateriile din grupul Paplica. 

Într-una din zile cînd trebuia să plec într-o supraveghere de 
sector, căpitanul aviator Irimescu m-a întrebat .dacă vreau să 
zbor cu el, pentru ca profitind de această ocazie să-i prezint şi 
frontul. 

Propunerea a constituit pentru mine o adevărată surpriză. Ea 
însemna în fapt o apreciere deosebită : era primul zbor al şefului 
escadrilei pe frontul Mărăşeşti. Toţi se aşteptau să zboare lie cu 
căpitanul Gafencu, fie cu locotenentul Houlon. 

Înainte de plecare, piloţii din F 5 mi-au atras atenţia, în mod 
discret, să evit pe cît posibil să-i cer căpitanului să survoleze zonele 
unde artileria antiaeriană inamică era foare activă, ca nu cumva 
căpitanul, care sulerca de apendicită cronică, să lie apucat de-o 
criză din pricina tensiunii nervoase. A fost pentru mine un mic 
dus rece. Totul a decurs însă normal, fără nici un incident. 

Peste cîteva zile aranjasem cu grupul Paplica, unde mă bucuram 
de o bună apreciere, să execut reglajele a trei baterii, reglaje urmate 
de o tragere de distrugere, asupra unui amplasament de baterii 
inamice, situat între Muncel și Varnița. 

Aveam să lucrez cu cele trei baterii simultan, iar zborul tre- 
buia acoperit de aviația noastră de уіпатоаге. Si din nou căpi- 
tanul Irimescu mi-a comunicat că voi zbura cu el. Eram încîntat, 
aveam ocazia să demonstrez ce pot. În timpul lucrului îi arătam 
exploziile proiectile'or la tragerile de reglaj ale liecărei baterii 
$i apoi tragerile finale de distrugere, pe care le-a urmărit, tot timpul, 
cu deosebit interes. Totul a decurs са la carte. După ce tragerile 
au luat sfîrșit, am fotografiat rezultatele şi, cu aceasta, n-am 
putut evita tragerile artileriei antiaeriene inamice, fiindcă а tre- 
buit să zburăm deasupra cuibului de baterii. Cum m-am întors 
de cîteva ori să mă uit la pilot (mă temeam de criza de apen- 
dicită), acesta a sesizat neliniștea mea si mi-a făcut semn să n-am 
grijă. 

- : După aterizare т-а felicitat şi mi-a spus că nu se aștepta să 
asiste. [а un spectacol atît de interesant. M-a întrebat cu cine am 
їпүйүат să lucrez asa? Goulin? I-am răspuns că și dinsul a fost 
tot atît de impresionat de reglajele făcute de mine. Era de fapt 
o schemă tehnică pe care o imaginasem eu pe baza cunoştinţelor 
dobíndite la școală d a observațiilor acumulate în timpul misiu- 
nilor. 

Obisnuit, zborurile de fiecare zi le făceam cînd cu plutonierul 
D. Teodorescu, cînd cu I. Dumitrescu, cînd cu sublocotenentul Sava. 
Pînă la urmă, m-am fixat la plutonierul „Teodorescu, care nu nu- 
mai са ега un pilot remarcabil, dar era și foarte curajos, avea un 
sînge rece excepţional, o încredere deplină în mine şi, în plus, 
vorbea şi foarte puţin. 

În timpul unei supravegheri de sector (aveam са pilot pe a 
dorescu) am atacat un avion german care lucra în sectorul Мага 
şești. Acesta, luat prin surprindere, a evitat lupta a a idis 
frontul. Nici de data asta n-am avut succes ! 

Timpul trecea însă pe nesimţite, personalul navigant din F 5 
începuse , să cunoască bine frontul, iar noi, cei de la F 7 puteam 
să respirám mai în voie, eram mai puţin solicitaţi. 

În timpul liber fotografiam, iar serile, unii jucau bridge, alții 
pocher. Eu încercam să notez (să scriu, ar fi prea pretențios spus) 
scenele şi momentele pe care le-am trăit, sau la care am asistat 
în timpul luptelor. 

Către 15 septembrie, am primit ordinul să iau contact cu 
comandantul artileriei ruse, al Corpului 8 de Armată. Era vorba 
de niște reglaje $1 de conducerea unor trageri de distrugere asupra 
artileriei inamice de la sud de Varnița. Am plecat cu locotenentul 
Ношоп și cu un ofiţer interpret, de la armată, ca să stabilim 
condițiile de lucru și detaliile execuției. 

“Comandantul rus ne-a explicat despre ce era vorba, dar n-aveau 
uici antenă de recepție si nici ofițeri de antenă. 

Tragerile trebuiau făcute cu patru baterii. Am căzut de acord 
asupra locului unde trebuia montată antena și urma să se facă neîn- 
tirziat legăturile dintre acestea şi baterii. În paralel, trebuia inter- 
venit la Armata І са să ni se dea o antenă şi un ofiţer de antenă, 
cu un interpret. Bateriile respective vor avea la dispoziţie atitea 
proiectile cîte vor fi necesare distrugerii amplasamentelor ! 

Era una din cele mai interesante misiuni din cîte avusesem pînă 
acum. Rămînea doar de văzut cum aveau să funcţioneze legătu- 
rile între antenă și baterii. 


118 


După aceasta, am fost invitat la masă, unde vinul era înlo- 
cuit cu coniac si pînă la urmă, spre deziluzia gazdelor, eu nu am 
putut face faţă potrivit aşteptărilor. 

La întoarcere, Houlon, care a fost mai rezistent decît mine, 
povestea că rușii au cerut să li se dea un alt observator pentru 
această misiune, întrucît ei apreciau că nu-i mare lucru de capul 
meu. 

A doua zi am plecat cu Teodorescu să fotografiez sectorul în 
care se găseau amplasate bateriile cu pricina. După developarea şi 
studierea fotografiilor, mi-am dat seama că trebuia să concep ceva 
cu totul special. 

Seara ni s-a comunicat că postul de antenă si legăturile tele- 
fonice erau instalate, aşa că a doua zi puteam să încep reglajele. 
În fine, şeful escadrilei mi-a trimis vorbă că va zbura tot el cu 
mine. Rezultatele distrugerilor trebuiau fotografiate. M-a apucat 
nelinigtea : era vorba de un examen foarte serios. Eu ştiam ce 
aveam de făcut, dar oare o ştiau $1 bateriile şi antena ? 

Aviația de vînătoare a fost anunţată să ne acopere misiunea 
(e mare lucru să ai de pilot pe comandantul escadrilei !). 

La ora fixată eram pe front. Irimescu mă urmărea cu privirea 
avînd aerul impasibil, iar mie îmi bătea inima să se spargă şi 
nu alta. 

După ce am examinat bine obiectivele, am intrat în legătură 
cu postul de antenă și, așa cum aranjasem, am început lucrul cu 
cele patru baterii, care trăgeau la comanda mea una după ata. 
După tragerea fiecărei baterii comunicam corecțiile și treceam la 
următoarea ` totul a decurs în condiţii normale. De altfel, nu era 
pentru prima dată cînd făceam trageri de acest fel. 

Odată încadrările terminate, au început tragerile de distrugere, 
care au fost de o violență neobişnuită. S-au tras cîteva sute de 
proiectile şi toată zona respectivă a fost pisată, de nu se mai ve- 
deau peste tot decît nori de fum care acopereau craterele. Un 
depozit de muniții a sărit în aer. | ; 

Au fost cele mai spectaculoase trageri, conduse cu avionul, din 
cite -făcusem pînă acum. Rușii nu făceau economie de proiectile! 

La urmă am fotografiat regiunea și am plecat la aterizaj. Cpt. 
Irimescu era satisfăcut de felu! cum a decurs misiunea. 

După cîteva zile am fost convocat din nou la comandamentul 
rus. De data aceasta am fost primit cu atenţie deosebită, chiar de 
comandantul grupului de artilerie, căruia i-am remis fotografiile 
cu rezultatele distrugerilor. Si la masă, o stupefacție ! m-au tratat 
cu un fel de limonadă, în timp ce ei degustau coniacul. 

După alte cîteva zile am primit dispoziția să execut din nou 
niște reglaje asupra unor depozite, tot în regiunea Varnița. Arti- 
leria care avea să tragă era tot rusă ; obiectivul fusese fotografiat. 

Timpul nu era prea favorabil: nori la 1500 m și vînt foarte 
puternic. , 

Am plecat cu Teodorescu si la orele 10 misiunea era terminată. 

În timpul lucrului am fost atacați prin surprindere, de un 
avion inamic. A tras o rafală și a dispărut. Era a doua oară cînd 
mă lăsam surprins în misiunile mele. Nu-i a bine! o să-mi mai 
meargă oare? Tertium non datur | Nervos si nemulțumit de mine, 
mi-am continuat lucrul zburînd la 1200 m. Cu puţin înainte de 
plecare, un depozit din zona bombardată a sărit în aer. A doua 
zi, telefon de la artileria rusă, cu felicitări pentru felul cum au 
decurs tragerile. (Fusesem controlat de observatoarele terestre.) 

Drept mulțumire, comandantul escadrilei mi-a îngăduit să mă 
reped pînă la Tecuci, pentru nişte cumpărături. Aveam nevoie În 
special de c'ișee pentru aparatul meu fotografic. 

Cînd m-am reîntors seara, mă aștepta o mare surpriză. Am 
fost chemat de comandant, care mi-a spus са în lipsa теа m-a 
căutat tatăl meu, venit special de la Roman, să mă vadă. A adiu- 
gat rizind, fenomen rar la dinsul, că m-a încondeiat la tata aşa 
cum trebuie, și mi-a cerut, mai bine zis mi-a ordonat, să fiu atent 
cu el, fiindcă numai așa pot să-i răspund la iubirea ce-mi poartă. 

I-am povestit atunci tot diferendul dintre noi și, după o clipă 
de gîndire, mi-a mărturisit că, în fond, a el ar fi reacţionat cam 
la fel. Înduioşar, atît cît era în stare, m-a sfătuit să nu nesoco- 
tesc sentimentele frumoase ale unui tată. A încheiat adăugînd că, 
personal, avea o părere foarte bună despre mine, ca si căpitanul 
Gou!in, iar dacă vom scăpa cu bine de aici vom rămîne toată viața 
prieteni, căci vom fi legaţi de amintiri de care vom fi mîndri a 
care nu se vor uita niciodată. 

A doua sau a treia zi, am fost trimis într-o supraveghere de 
sector. De Mailly ceruse ca să zbor cu el. Vremea era splendidă, 
frontul străjuit de baloane părea adormit gi peste tot era linişte. 

După atitea zboruri, cunoșteam acum organizaţiile inamice mai 
bine ca buzunarul meu. Neamţul care survola cota 1 001 nu ne-a 

dat atenţie şi era prea departe ca să-l atacăm noi pe el, deși do- 
ream foarte mult sa avem ocazia unei lupte aeriene. 

Ne-am întors la aterizaj oarecum mulyumiți. A fost o mi- 
siune banală. 

Seara am fost chemat la căpitanul Irimescu, care mi-a comu- 
nicat cà sînt învoit pentru două zile să mă duc la Roman, să-mi 
văd familia. Menn măcar atit", mi-a spus el si m-a rugat să 
trec și pe la tatăl său, care locuia tot acolo, să-i dau vești despre 
dinsul. 


Seara m-am imbarcat in gara Adjud, pentru Roman. 
Triajul, distrus de bombardament, {fusese reparat; nu se mai 
cunosteau stricaciunile. 


Am ajuns acasă noaptea tirziu. Cînd m-au văzut ai mei, au 
rămas toţi paralizag de surpriză. Primele momente trecute, tata 
uitase de supărare, s-a repezit la mine si mă pipăia de parcă eram 
о arátare. Mama si fraţii nu ştiau cu ce să-mi facă plăcere. Pe 
urmă, m-au rugat să le povestesc de luptele la care asistasem 
şi de întîmplările pe care le äisem. 

Mă ascultau și nu le venea să creadă. 

Сіпа ne-am dus la culcare erau aproape zorii zilei. Mă sim- 
теат istovit. 

Таха mă găsea stráveziu de slab și îmbrăcat de parcă atunci 
aș fi scăpat dintr-un bombardament. Si ceva curios, eu nu-mi 
dădeam seama. 

A doua zi, cum m-am sculat, speriat de remarcile tatei ге!а- 
tive la îmbrăcăminte, m-am dus la croitor, vechiul meu prieten 
de pe vremuri, care după lungi poveşti, amintiri si tratative, a 
convenit să-mi facă un rînd de haine militare, în 48 ore. lira un 
record pentru Roman. Noroc că aveam stofa necesară și încă 
de bună calitate. 

Cum vestea sosirii mele se ráspindise ca fulgerul, nici n-ajun- 
sesem bine acasă şi au $1 început să vină cunoscuţii şi vechii prie- 
teni, care mai erau prin Roman, să mă vadă şi să audă din gura 
mea cele petrecute la Магаѕеѕи. 

Le-am povestit cîteva din momentele cele mai dramatice la 
care participasem si toți dădeau din cap si se minunau. Şi-a tre- 
buit să reiau cele povestite, iarăși și iarăşi de la capăt, căci mereu 
veneau alţii. 

După-amiază m-am dus la amiralul Irimescu, să-i dau veştile 
de la băiatul lui. Era mindru de el a nu-l mira nimic din cele 
ce-i povesteam. 

Tata, săracul, era în al noulea cer că mă vedea întreg; era 
fericit de acalmia care se instalase după luptele de la Мага- 
gesti gi se interesa cînd plec a eu în refacere, la Vaslui. Nu stia că 
pentru mine nu era refacere. Mi-a destăinuit că Irimescu îi vor- 
bise foarte frumos despre mine și credea că n-o să-mi dea dru- 
mul să mă întorc la Escadrila mea. L-am liniştit, spunîndu-i că în 
nici un caz nu mă despart de camarazii mei din F7. 

A doua zi am fost supus la alte vizite pe care le-am tratat cu 
aceleași poveşti. 

Mama nu ştia cum să mă facă să mănînc mai bine şi să mă 
convingă să mă odihnesc. Nu de alta, dar, spunea ea, „eşti mai 
obosit de cum ai venit“. 

După-amiază a intrat în funcţie minusculul meu aparat de foto- 
grafiat. I-am pozat pe toţi în grup si pe fiecare în parte. 

. Tata a insistat mult să merg si la unul din bătrînii săi prie- 
teni care în dorul fiului său (acum la Crucea Roşie) ţinea mult 
să mă vadă. 

M-a primit cu efuziune și a terminat cu dojeni, căci, credea 
el, prea l-am amárit pe tata. Marcel, băiatul lui, ca toţi băieții 
buni, s-a înscris la Crucea Roşie şi nu s-a dus pe front, sau în 
aviaţie. I-am replicat că dacă toţi eram buni ca Marcel, cuminţi 
$i deştepţi, atunci nemţii erau de mult la Roman 5i, spre disperarea. 
tatii, fără alte vorbe, am plecat. 

Seara, uniforma era gata și-mi venea chiar bine. Ce vor spune 
băieţii, la escadrilă ? 

Dimineaţa, în zorii zilei, tata а ţinut ca să mă ducă la gară. 
Despărțirea s-a petrecut fără efuziuni ; amîndoi ne-am ţinut tari. 
Odată suit în tren, m-am: găsit singur în compartiment. Îmi admi- 
ram cele două valize care înlocuiau acum lada de campanie. Una 
din ele era plină cu dulceţuri şi alte бипар, pe саге mi le îm- 
pachetase mama, de cu seară. 

Eram fericit de voiajul făcut, mai ales că mă reconciliasem си 
ai mei. Cum eram obosit, am adormit $1 m-am trezit de-abia Ја 
Adjud. De aici, un tren cu materiale pentru front m-a lăsat la 
Domnesti. 

După ce m-am ferchezuit a mi-am pus uniforma nouă (acum 
arătam mai acătării), m-am prezentat căpitanului Irimescu să-i 
mulțumesc şi să-i dau scrisoarea cu vestile de la amiral. 

Cînd am ieșit de la el, locotenentul Houlon mi-a făcut cadou 
insigna lui de zbor. Era o atenţie de dspărţire — el se întorcea în 
Franţa. 

H 


Era către sfîrşitul lunii. Comandantul artileriei ruse а cerut, 
cu insistență, ca a doua zi de dimineaţă să i se trimită ofițerul 
observator care nu-i în stare să bea măcar un pahar de coniac, 
ca să aranjeze pentru după-amiază o nouă serie de trageri de 
distrugere, tot la sud de Muncel. 

Odatá ce toate au fost puse la punct, după-amiază am efec- 
tuat reglajele şi condus tragerile de distrugere, care au decurs, 
spre mulțumirea ruşilor, în mod satisfăcător. Am avut ca pilot 
pe sublocotenentul 1. Sava. 

Seara am fost chemat de comandantul escadrilei, care m-a în- 
trebat dacă nu vreau să rămîn în F 5, așa cum au acceptat căpi- 
tanul Gafencu, locotenentul De Mailly şi sublocotenentul Creţeanu. 

Am mulțumit, dar n-am putut accepta. Fram prea legat de 
escadrila mea, în care trăisem momente ce m-au marcat pentru 
toată viaţa. Încercările prin саге am trecut la Mărăşeşti erau 
adînc legate de această unitate. I-am cerut, în schimb, permisiunea 
ca supravegherea de sector, din 29 septembrie, ziua cînd îmi 
încheiam misiunea în Escadrila F 5, să o execut eu, pentru că 
voiam să rămîn cu o imagine exactă şi de dată recentă a frontului. 

M-a privit lung, avînd aerul că se-ntreabă ce-i cu mine. Pe urmă 
mi-a spus: Eşti un prostuy sentimental, mai presus de orice risc“. 
A urmat o pauză și pe urmă : „Aprob“. 


* 


La 29 septembrie cerul era acoperit, cu plafonul de nori la cca 
1 000 m. Am decolat la orele 8, tăcînd echipaj cu sublocotenentul 
Jancu Dumitrescu. 

I-am explicat că supravegherea de sector era pentru mine și un 
zbor de adio pentru frontul de la Mărășești. 

Am intrat în linii pe la Cosmesti. În tot lungul frontului pînă 
în zare, la Muncel, nici o mişcare, nici un foc, nici un avion. 
Amintirile mă duceau înapoi la dimineaţa aceea din 25 iulie, cînd 
intorcindu-mà din recunoaştere zburam jos contemplind coloanele 
de soldaţi care, angajaţi în trecerea Siretului, ne salutau fluturîn- 
du-si capelele. Erau ultimele trupe din Divizia a 5-a care trebuia să 
restabilească frontul părăsit de trupele ruse, răvășite de atacul 
zdrobitor al nemților. 


În zborul de-a lungul frontului, filmul amintirilor începe să 
se depene : fiecare sat, fiecare viroagă, fiecare pădure, fiecare petic 
de pămînt îmi aducea înaintea ochilor imaginile unor lupte înver- 
şunate, care nu cunoșteau cedarea. Numele satelor, pădurilor si 
ale viroagelor trezeau în sufletul meu ecoul unor lupte ce aveau 
să rămînă în istoria neamului. 

lată pădurile Prisaca și Călin, care au fost ţinta atîtor atacuri 
ale trupelor germane ce căutau cu orice preţ să ocupe podul de la 
Cosmesti. Dar toate eforturile lor au fost zadarnice. 

Iată satul Doaga, unde în ziua de 25 iulie a avut loc botezul 
focului pentru Divizia a 5-a, și în continuare luptele legendare din 
după-amiaza zilei, cînd soldaţii Regimentului 32 infanterie au arun- 
cat vestoanele de pe ei, au contraatacat în cămăși gi au pus ina- 
micul pe fugă. 

Mai încolo valea Scovarga si, la sud, satul Bizighești, unde Di- 
vizia a 9-a a primit botezul tocului în ziua de 27 iulie. 

Apoi, valea Sugitei, halta Data, Fabrica de parchete și gara 
Mărășești ; acolo s-au dat luptele istovitoare în ofensivele noastre 
de la 28 și 29 iulie. 

Mai departe, viile Negroponte cu pădurea La Răzoare, unde 
în luptele din ziua de 6 august, Divizia a 13-a s-a acoperit de 
glorie. 

Mă duceau gîndurile la situaţia de iad de la orele 11, cînd nemții 
înaintau peste tot, atit în viile Negroponte, cit si în pădurea La 
Răzoare si se îndreptau către cota 100, în spatele căreia se gă- 
seau instalate artileria noastră grea de armată şi o bună parte a 
artileriei ruse. Erau momente de coșmar ; nemţii se puteau considera 
victorioși ; pentru noi lupta părea pierdută. Dar în urma contra- 
atacului trupelor noastre, contraatac conceput magistral şi executat 
în chip ireprosabil, la orele 15,30 victoria era definitiv a românilor. 
Zina aceea a fost o consacrare a valorii şi capacității armatei 
noastre, de la comandant pînă la soldat. 

În fund, la apus, satul Muncel, cu amintirea luptelor vijelioase 
dintre 16 si 21 august. 

Fiecare dintre aceste nume avea să-mi rămînă întipărit pentru 
totdeauna în suflet. Amintirile erau zguduitoare. Luptele care se 
purtaseră aici și au făcut celebre aceste locuri, le-am urmărit ў 
le-am trăit din plin. Acum încercam să mă reculeg cu respect și 
venerație în amintirea eforturilor şi a eroismului legendar sávíirgit 
de cei care s-au luptat și sacrificat pentru libertatea şi cinstea nea- 
mului. Si în aceste clipe, eu, cel pe care soarta l-a cruțat, mă sim- 

team dator cu o viaţă de slujire dreaptă a poporului meu, mai 
presus de orice interes, de ambiţii sau de recompense. 

Nu mai ştiu de cîte ori parcursesem, într-un sens a altul, fron- 
tul dintre Cosmesti și Muncel şi nu mă puteam hotărî să-mi iau 
rămas bun de la locurile care au fost teatrul uneia dintre cele mai 
grele încercări din istoria noastră şi au marcat pentru totdeauna 
începutul vieţii mele. 

Frontul era perfect ca'm. Aveam senzaţia unei linişti atotcuprin- 
zătoare, pe care n-o trăieşti decît în clipele cînd te regásesti pe 
tine. Dus de valurile amintirilor și ale gindurilor mele, uitasem de 
timp. 

La un moment dat, Dumitrescu m-a bătut pe umăr arătîndu-mi 
că benzina e pe terminate. Am plecat la ateriza). Pentru mine capi- 
tolul Mărășești luase sfîrşit. Mi-am făcut pe deplin datoria у am 
avut norocul să supraviețuiesc acestei inclestàri pe viață și pe 
moarte. 

După aterizaj, nu îndrăzneam să-mi scot ochelarii, ca să nu se 
vadă cit eram de coplesit de emoție. Mi-am mai lăcut de lucru în 
carlingă, pînă m-am liniştit. 

Căpitanul Irimescu era pe teren, cu tot personalul navigant. 
După ce i-am raportat rezultatul supravegherii, mi-a replicat rizind, 
că de bine ce- -am fácut zborul de rămas bun, probabil c-o să tre- 
buiască să rămîn mai departe în escadrila F 5, deoarece coman- 
dantul artileriei ruse insistă ca aviatorul care nu ştie să bea să nu 
fie lăsat să plece, întrucît bateriile se obisnuiserà $i apreciau felul 
lui de-a lucra, $i, au pregătit, pentru el şi о limonadă strașnică. 
Deci, insistă să accept să mai rămîn măcar o lună. 

I-am mulțumit a l-am rugat să fiu lăsat să mă- ntorc la esca- 
drila mea. Escadrila Е 5 are observatori eminenți si în curînd rușii 
or să mă uite. 

Căpitanul m-a privit surprins, a mormăit că-i pare rău (vedeam 
că era contrariat), dar că mă înțelege 51, după o pauză, a adăugat: 
„Si eu aș face la fel“. Pe urmă m-a luat în birou, a închis usa și, 
uitînd de rigiditatea lui de toate zilele, m-a îmbrățișat. 


Pe ziua de 30 august trebuia să mă prezint de plecare la Grupul 
2, la Tecuci. L-am rugat pe șeful escadrilei să intervină să fiu scutit 
de această obligaţie. A fost de acord și a telefonat la grup că m-a 
trimis direct la Vaslui, fiindcă întîrziasem, reținut de lucrări pe 
front. 


Seara a fost o masă sobră, de rămas bun, cu тасмпаги şi fel 
de fel de glume. Singurul care s-a ţinut distant a fost căpitanul 
Gatencu. 

A doua zi, din ordinul căpitanului Irimescu, un avion, pilotat 
de Iancu Teodorescu, m-a depus la Vaslui. Ceruse şi el să i se 
aprobe să facă un zbor de rămas bun cu mine. 


* 


La Vaslui mă aștepta o mare surpriză: escadrila F 7 se trans- 
formase în escadrila S 12, si avioanele Farman urmau să fie înlo- 
cuite, treptat, cu Sopwit-uri, biplane, bilocuri (prevăzute cu mo- 
toare Clarget de 130 CP), cu performante superioare şi mai bine 
înarmate. 

Camarazii mei mă aşteptau cu nerăbdare $1 parcă se îndoiau 
că o să mă mai întorc : căci se zvonise că rămîn în F 5. 

De fapt, din personalul navigant francez, care încadra esca- 
drila, n-a mai rămas decît căpitanul Goulin. Locotenentul Houlon 
se reîntorsese în Franţa, adjutantul Bourgeois trecuse la aviația de 
vînătoare, în escadrila N 3, iar restul, la escadrila Е 5. 

Am avut aproape o dureroasă stringere de inimă cînd am văzut 
cum s-a descompletat această unitate de elită, care a luptat cu 
atâta eroism la Námoloasa şi la Mărăşeşti. 

De altfel, nici escadrila C 12 n-a scăpat neştirbiră : echipajele 
cu locotenenţii Bonneton, Bretonitre şi căpitanul Riviére au rămas 
la dispoziția Armatei I, iar căpitanii Bernard a Meyere au trecut 
la Botoșani, unde vor lucra cu Armata a IX-a rusă, pe frontul buco- 
vinean, considerat un sector ameninţat. 

În ce priveşte Escadrila noastră, hangarul, trupa şi o parte 
din mecanici, împreună cu „bagajele, erau pe drum spre Dorohoi. 
Personalul navigant a mai rămas cîteva zile la Vaslui, pînă la ame- 
najarea terenului $ montarea hangarului. 

În oraş, dacă Vasluiul de pe atunci putea fi numit oraș, (în 
realitate nu era decît un biet tîrg, care avea cîteva case mai răsă- 
rite), mi se rezervase o cameră, unde aveam să locuiesc tot cu 
Motaș. 

Bucuria mea a fost revederea cu plutonierii Gjebovici si Sisu, 
fiecare îmbiindu-mă să fac echipaj cu el. Pînă la urmă, m-am 
înţeles cu Mons ca el să zboare cu Sau, iar eu cu Gjebovici si, 
eventual, să mai schimbăm. Lui Știubei i se rezervase locotenentul 
Tutunaru. 

În timpul liber, cutreierînd oraşul, am descoperit că poseda un 
monument istoric, care era aproape în ruină: Biserica lui Ștefan 
cel Mare. O bijuterie în degradare. 

Cum în oraș nu mai aveam ce vedea si nici nu cunogteam pe 
nimeni, iar la aerodrom n-aveam nimic de făcut, aproape tot timpul 
liber îl petreceam la popotă, unde fiecare îşi povestea vitejiile şi 
tot felul de peripeții şi amintiri din timpul luptelor de la Мага- 
şeşti. (Dar eram de acord că odată cu despărţirea de piloţii de 
vînătoare, se terminase cu anecdotele si veselia inepuizabilă.) 

Toţi eram însă marcați de eforturile pe care trebuise să le 
facem si ne întrebam cum putusem scăpa cu viaţă din acel apocalips, 
în care riscul ne însoţise permanent. 


PE FRONTUL BUCOVINEAN 


La începutul lunii octombrie ne găseam instalaţi cu escadrila 
pe terenul de la Broscáuji, situat pe vatra unui iaz secat, în apro- 
pierea orașului Dorohoi. 

Frontul de nord era socotit ca foarte important în acel mo- 
ment, motiv pentru care escadrila ce se găsea la dispoziţia M.C.G. 
a fost afectată Corpului 10 de Armată rus, ce făcea parte din 
Armata a IX-a. 

Corpul ocupa frontul Solca-Rădăuţi-Siret. Escadrila avea acum 
ca piloţi pe căpitanul Goulin, locotenentul Tutunaru şi plutonierii 
Sisu şi Leon Gjebovici, iar ca observatori pe căpitanul Știubei, 
sublocotenenţii Teodor Dumitrescu (şeful secției foto aeriene), С. 
Motas, C. Nicolau, Saulus si Nadervell. 

Sublocotenentul Wilmetz, specialistul de transmisiuni, plecase 
în Franţa şi fusese înlocuit cu ofițerul de marină Papadopol, care 
conducea și popota. Era foarte descurcáret, aveam o popotă excep- 
țională, iar unităţile ruse, pentru care lucram, ne alimentau din 
belşug. 

Zborurile noastre aveau să fie protejate de Escadrila IN 10 bis 
de vînătoare, care era instalată pe frontul de la Botoșani. 

La cîteva zile după instalare, am primit vizita căpitanului 
Bernard, care comanda escadrila de vînăroare $1 avea $1 un Caudron 
С 4, pentru recunoasterile îndepărtate. 

S-a întîmplat că tocmai atunci trebuia să plece pe front un 
avion pentru o recunoaștere de sector și căpitanul Stiubei a insis- 
tat să i se dea lui misiunea. I s-a aprobat zborul în echipaj cu 
sublocotenentul Tutunaru. 

Ştiubei, foarte tacticos, şi-a instalat aparatul foto, a încercat 
mitraliera, a controlat sistematic totul pînă în cele mai mici amă- 
nunte, și amănuntele nu se mai terminau. În fond era şi o demon- 
Strate pentru căpitanul Bernard. 

După încercarea motorului, pilotul face semn să se ridice calele 
şi avionul a început să ruleze cu vîntul în ага. Cînd aparatul, 
după decolare, ajunsese cam la vreo 20 m înălțime, pilotul la rîn- 
dul lui, nu mai puţin ambițios, vrînd să dea gata asistenţa, a cabrat 
brutal avionul, s-a angajat într-o pierdere de viteză $1... a intrat 
în pămînt. 

Toţi încremeniserăm şi ne aşteptam ca aparatul să ia foc 
dintr-o clipă într-alta. Din fericire, lucrul acesta nu s-a produs, 
dar nimeni nu mai credea că echipajul scăpase teafár. Au urmat 
momente de grea aşteptare şi nelinişte, care ni s-au părut nesfîrşit 
de lungi. Într-un tîrziu, o momiie s-a ridicat de sub sfárimáturi si 
a început să facă mișcări de articulaţie cu picioarele, apoi, ceea 
ce ni s-a părut de necrezut, a apărut şi a doua. 

А fost o prezentare cu totul est din comun. Căpitanul Goulin 
a ordonat ca echipajul să fie fotografiat în ceea ce mai rămăsese 
din cerlingă. 

Urmarea a fost că noi, observatorii, am făcut tot ce-am putut 
să evităm să mai zburăm cu Tutunaru, iar cápitaaul, traumatizat 
psihic, a plecat într-un lung concediu de refacere. 


În zilele următoare după ce s-a luat legătura cu comandamentul 
Corpului de Armată şi artileria rusă pentru care trebuia să lucrăm, 
şi s-au stabilit nevoile în materie de observaţie aeriană şi ordinea de 
urgenţă în executarea diferitelor misiuni, s-a trecut la lucrul efectiv. 

Curind după aceasta, am primit sarcina să fotografiez organi- 
zaţiile inamice dintre Dorneşti si Siret si să le studiez in amă- 
nunţim?. Era sectorul în care aveam să lucrăm. Mi-am îndeplinit 
misiunea, sărbătorit, bineînţeles, cu toată atenţia de apărarea anti- 
aeriană inamică. 

Fotografiile au fost mai reuşite decît та aşteptam ; izbutisem 
să iau, în două zboruri, întregul front afectat escadrilei noastre. 
Am realizat un asamblaj care avea să fie apreciat ріпа la M.C.G. 

Restituirile organizaţiilor de apărare inamice pe planurile direc- 
toare au fost înaintate împreună cu asamb'ajele respective atît la 
comandamentul rus, cît si la M.C.G. 

După studiul asamblajelor am fotografiat de la mică înălțime 
toate obiectivele, care păreau de importanţă şi trebuiau deci exami- 
nate în amănunţime. Din analiza fotografiilor s-au putut identifica 
mai multe baterii inamice ў mari depozite de materiale. 

Urmare : comandamentul rus a comunicat escadrilei, prin ofițerul 
de legătură, că a hotărît distrugerea acestora şi, bineînţeles, mie 
mi-a revenit executarea reglaje'or şi controlul tragerilor de dis- 
trugere. 

Contactul cu comandamentul de artilerie rus de la Herţa a fost 
mult mai ușor ca acela cu artileriștii гия de la Mărăşeşti. N-am 
mai trecut prin probarea capacităţii de rezistenţă la coniac. Trebuie 
să recunosc că Ofiţerul de legătură mi-a fost de mare ajutor (în 
schimb căpitanul Goulin, supus la probă, nu s-a simţit deloc prea 
bine). 

Spre mirarea ruşilor, aveam să fac reglaje'e celor trei baterii în 
timpul aceluiaşi zbor, în succesiune de tragere, conform tehnicii pe 
care о pusesem la punct cu ocazia reglajelor pe frontul de la 
Mărăşeşti. 

Rolul de ofiţer de antenă avea să-l îndeplinească Papadopol, cu 
ofiţerul de legătură rus ca interpret. 

Am stabilit să dau intíietate bateriilor. Proiectile : la dis- 
cretie. 

A doua zi urmau să execute legăturile te 'efonice, iar dacă 
timpul avea să fie favorabil, prima operaţie trebuia să aibă loc în 
ziua de 12 octombrie. 

Eram emoţionat şi cu nervii incordati. 

Am. avut noroc de o vreme splendidă si operaţia a decurs în 
mod ireproșabil. Este adevărat că de data asta apărarea antiaeriană 
inamică a fost slabă, vînătoarea inamică inexistentă, dar nici a 
noastră nu s-a văzut. 

Rezultatele au fost fotografiate şi difuzate comandam:ntelor 
interesate. | 

În zilele саге au urmat, am continuat reglaje d: trageri asupra 
altor baterii, care au fost, de asemenea, comp'et distruse. 

Eram încîntat de succesele obţinute si, în acelaşi timp, neliniștit, 
căci depásisem cele 30 de i=şiri pe front (care erau o mc:die statis- 
пса pentru accidente $ incidente), fără să mi se întîmple ceva. 


* 


Comunicatul oficial al Direcţiei Aeronautice. anunţă un strălucit 
succes al escadrilei N 11. În ziua de 25 octombrie plutonier aviator 
1. Muntenescu (care făcea parte din. grupul năzdrăvanilor — cum îi 
botezasem noi — format din locotenent V. Craiu şi sublocotenentii 
Egon Nasta și Marin Popescu) a doborít în luptă aeriană două 
avioane inamice, iar p'utonierul aviator P. Magilea — ипи]. 

Timpul liber mi-! petreceam făcînd spori, căci reușeam. să în- 
jghebăm o echipă de fotbal cu mecanicii și servanţii de avioane. 

Seara ne întilneam la unii sau la alții, ne aminteam de momen- 
tele grele din timpul zborurilor sau ascultam muzică la mine acasă, 
unde fata gazdei şi o prietenă a ei, bune pianiste; erau încîntate 
că asistăm la concertele lor. 


Într-una din zile, la întoarcerza dintr-o supraveghere a secto- 
rului de front, am avut o pană de motor si plutonierul Gjebovici 
a trebuit să aterizeze “forţat într-un iaz. Din fericire, balta nu era 
prea: adincá şi avioru! s-a oprit împotmolit, încît printr-o minune 
nu: s-a dat peste cap. Ne-am ales doar cu cîteva mici contuzii. 

În fond accidentul a avut darul să mă linisteascá, căci d=pășisem 
de mult numărul de zboruri care reprezenta media unui accident. 
Cel puţin teoretic, acum puteam fi fără griji. 

Fiindcă n-avusesem, ca $i ceilalți, concediu în septembrie, fără 
să fi pretins, căpitanul mi-a dat cîteva zile permisie să mă duc 
acasă. Fram în al nouălea cer.  : 


A: doua zi, seara, am plecat. Am avit norocul să găsesc un loc 
într-un compartiment care nu era prea înghesuit. Toate vagoanele 
erau ticsite pînă la refuz cu lume si soldaţi care se căţăraseră şi 
pe acoperișurile vagoanelor $1 pe tampoane. ` 
'.. Pe la orele 20, trenul a plecat în sfîrşit, dar fiecare staţie era 
un ргі'е) de lungă așteptare. . 

Resemnat, am aţipit. Şi deodată am fost trezit de o zgudui- 
tură brutală, cu toate valizele din plasă în cap. 

Mă întrebam dacă nu era un coşmar. 

Revenindu-mi, mi-am dat seama că era o tristă realitate : trenul 
nostru se ciocnise cu altul. Pasagerii au fost apucaţi de o panică 
nebună ; toți ţipau si se înghesuiau să iasă cit mai repede din 
vagon. 

Cei mai speriaţi au început să se arunce pe ferestre si au avut 
гогос, căci, dacă ciocnirea avusss? loc tocmai pe podul de pe Siret 


b D D Ad bd M 
(la Lespezi), din întîmplare, vagonul in care ne gáseam гатаѕеѕе 

înainte de intrarea pe pod. Cum mi-am dat seama cà a'tá ciocnire 
ns mal putea avea loc, am aşteptat liniştit pînă ce au legit toţi. 

Ajuns jos mă aștepta un spectacol cumplit: trenul nostru se 
ciocnise cu un tren sanitar şi locomotivele luaseră foc. Era greu de 
estimat proporţiile dezastrului, numărul morţilor şi al răniților. 
Oricum, scenele pe care le vedeam erau îngrozitoare. 

Deprimat am pornit pe jos spre Paşcani... Cînd am ajuns acasă, 
la Roman, eram mai zdruncinat са după accidentul de avion. Ai 
mei se stráduiau din răsputeri să mă ajute să uit cit mai repede 
cele intimplate. Trecusem prin două cumpene, cum spuneau ei, 
şi am avut mare noroc! 

Prietenii şi cunoscuții mă priveau cu oarecare admiraţie şi 
multă curiozitate. Mă bucuram de mai multă consideraţie, acum 
cînd scăpasem teafár din atitea primejdii de moarte. 

Oraşul era plin de soldaţi ruşi care, acum, după victoria Marei 
Revoiuţii Socialiste din Octombrie manifestau pentru terminarea 
războiului, încheierea cît mai grabnică a armistiţiului, căci guver- 
nul sovietic decretase împroprietărirea ţăranilor și era firesc ca 
aceştia să dorească a se întoarce cit mai neintirziat acasă. 

Cit am fost la Roman am avut norocul să asist la două con- 
certe, care mi-au încîntat sufletul. Unul dar de Enescu (acom- 
paniat de arhitectul Aprihăneanu), i ar celălalt, de violonistul 
Buică. Sălile erau pline pină la fu erau singurele reprezentații 
de seamă la care se mai putea asista. 

Arhitectul povestea că era foarte bolnav cînd i s-a adresat 
maestrul cu propunerea să-l acompanieze. S-a scuzat că nu-i pu- 
tea fi de nici un folos şi l-a îndrumat către d-ra X, considerată 
ca o bună pianistă, Maestrul a acceptat sugestia şi Aprihăneanu a 
scris cîteva rînduri pianistei cu îndemnul de a-i satisface rugămin- 
tea. Enescu i-a dus personal misiva. 

Seara, George Enescu s-a reîntors mîhnit la arhitect, care l-a 
întrebat ce rezultat a avut demersul său. Acesta i-a răspuns cu de- 
licateţe са domnigoara este o pianistă foarte bună, dar la ea mîna 
dreaptă nu ştie întotdeauna ce face stînga. 

Pinà la urmă, desi bolnav încă, l-a acompaniat tot arhitectul. 


+ 


Cele cîteva zile de permisie au trecut ca gindul, însă eram bucu- 
ros să îmi revăd tovarăşi. 

Mă simţeam odihnit şi mi-am reiuat zborurile: supravegheri 
de sector, reglaje si, din cînd în cînd, fotografii. 

Eram încîntat de felul cum mergea colaborarea cu artileria și 
comandamentul rus. 

Ziua de 10 noiembrie ne-a adus o veste care ne-a afectat pînă 
în fundul sufletului. Plutonierul aviator I. Muntenescu a fost do- 
borît într-o тирга aeriană cu trei avioane de vînătoare inamice. 
A fost o zi de doliu pentru aviația noastră ! 

În ziua de 18 noiembrie trebuia să reglez tragerile si să conduc 
distrugerea unor mari depozite din regiunea Dornesti. 

Reglajele decurgeau normal. În timpul lucrului am văzut un 
avion inamic care probabil executa fotografierea liniilor de apă- 
rare ruseşti si, de acord cu Gjebovici, l-am atacat prin surprindere. 
Acesta, încadrat de gloanţele trasante ale mitralierei mele, n-a ri- 
postat $: s-a lăsat brusc în picaj, în spatele liniilor inamice. Con- 
form dispoziţiilor comandantului escadrilei, nu l-am urmărit şi am 
continuat reglajele. 

Rezultatele tragerilor s-au concretizat printr-o puternică explo- 
zie în spaţiu! depozitelor, pe care am fotografiat-o panoramic. 

Am încercat pe urmă să dau de avionul dispărut în picaj. 
Voiam să stabilesc dacă a fost doborit şi în caz afirmativ să-i 
fo:ografiez, dar nu l-am mai găsit. 

În darea de seamă am consemnat si acest fapt. Am aflat ulte- 
rior cá un avion inamic a fost doborit în aceeaşi zi şi în aceeași 
regiune. Victoria a fost revendicată de sublocotenentul Paukert, din 
escadrila de vînătoare de la Botoşani, și bineînțeles i s-a atribuit. 
Ofiţerul făcuse parte din patrula care trebuia să ne protejeze lu- 
crul şi pe care, am mărturisit, n-am văzut-o nici eu, nici Gjebovici. 

După cîteva zue, comandamentul rus a comunicat escadrilei 
că am fost decorat cu Ordinul Sf. Stanislav, pentru rezultatele 
obţinute în misiunile date. 


Situaţia începea să se schimbe, activitatea pe front încetase; 
se vorbea cu insistență de armistițiu, iar francezii se pregăteau de 
plecare. Eram cu toţii abátug şi ne întrebam ce ne putea aduce 
ziua de mîine. Francezii erau însă optimişti ; nu se indoiau nici 
o clipă de victoria finală și românii puteau fi siguri, ne încurajau 
ei, că or să-și poată realiza idealurile pentru care au dat atitea 
jertfe. 

În ziua de 26 noiembrie / 9 decembrie s-a anunţat încheierea 
armistiţiului între România şi Puterile Centrale, după ce la 22 
noiembrie / 5 decembrie survenise semnarea armistiţiului, ruso-ger- 

man, la Brest-Litovsk. Clauzele armistițiului erau deosebit de grele 
pentru statul român, iar perspectivele sale sumbre. 

Temeri funeste s-au lăsat în sufletele noastre. Atítea sacrificii 
şi eforturi făcute şi-atitea suferințe îndurate, să fi fost toate în 
zadar ? Era o realitate greu de acceptat. 

Stoicismul şi bravura de care a dat dovadă acest popor, faptele 
de arme săvirşite іп 1917, toate sînt chezăşia unor însușiri deose- 
bite şi constituie o garanţie pentru viitorul său. O simţeam pînă 
în s.răfundul sufletuiui și n-aveam de ce să ne îndoim. Deci, capul 
sus ! 

Puțin timp după aceasta am primit ordin să mă prezint la 
M.C.G. Direcţia Aeronautică, unde am lvat parte la studiul şi 
clasarea asamblajelor foto făcute р: toate fronturile. Astfel am 
putut să-mi fac o imagine globală asupra misiunilor implinite de 
aviația noastră, de contribuţia sa la izbinzile repurtate. 

Din toate sarcinile pe care le-am îndeplinit noi pe timpul lupte- 
lor, cele care au avut o importanță decisivă au fost legăturile de 
infanterie făcute între primele linii şi comandamentele de Divizie 
în toiul luptelor de ‘а 26, 28, 29 iulie şi 6 august, cînd toate le- 
găturile telefonice erau întrerupte. Informaţiile date au permis co- 
mandamentelor să ia măsurile necesare în vederea atacurilor şi 
contraa:acurilor. Ordinul de zi nr. 96 din 12 august 1917 dat de 
generalul Eremia Grigorescu, Comandantul Armatei este o vie măr- 
turie și recunoaştere a rolului jucat de aviaţie în aceste lupte, a 
тегісе!ог şi faptelor sale de eroism. 

Bilanţul victoriilor noastre aeriene este impresionant. Aviația 
inamică a pierdut în luptele aeriene date în 1916 și 1917 un nu- 
măr de 30 avioane, în timp ce aviația noastră a pierdut doar două 
(plut. av. I. Muntenescu și adj. av. Jean Texier), iar un al treilea 
dispărut. Alte 10 avioane inamice au fost doborite de artileria 
noastră antiaeriană (de la noi au căzut doar 4). 

Personalul nostru navigant şi-a însuşit tehnica şi metodele de 
luptă într-un timp record. Este grăitor în acest sens cazul esca- 
drilei N 11, care a luat ființă la 1 iulie 1917, şi care, cu excepţia 
locotenentului francez Schneider, a fost formată din piloți români : 
locotenentul aviator V. Craiu, sublocotenenți aviatori Egon Nasta, 
I. Dragomirescu, Marin Popescu, M. Drăgușanu, plutonier aviator 
I. Muntenescu, sergent aviator Р. Magilea. 

De la data înființării pînă la 27 noiembrie (data armistițiului), 
piloții acestei formaţii au repurtat importante victorii în luptele 
aeriene, numărul lor depăşind pe cele deținute de celelalte trei esca- 
drile la un loc (N 1, N 3, N 10). 

Fără îndoială, un mare merit revine căpitanului aviator С. Be- 
roniadi (comandantul escadrilei cu începere de la 1 septembrie 
1917), care a zburat cot la cot cu tinerii lui piloţi și a ştiut să le 
insufle combativitatea şi dirzenia de care au dat dovadă. 

Faptele de arme ale aviaţiei noastre în primul război mondial 
n-au fost mai prejos de eroismul întregii armate române, înscriin- 
du-se cu litere de foc în cartea de vitejie ce consemnează istoria 
acestor ani. Erau asemeni tuturor celorlalți ostași ai armatei ro- 
mâne, care şi-au dăruit viaţa în nobila misiune de apărarea pa- 
triei, de alungare а desmanului din teritoriul cotropit, iar pentru 
înfăptuirea acestui deziderat nu au precuperit nici un efort, au fost 
în stare de orice sacrificiu. 

O fotografie îngălbenită de vreme înfăţișind un grup de avia- 
tori si piloti de vînătoare, păstrată de mine între celelalte mărtu- 
rii din vremea primului război mondial, îmi aduce în memorie 
chipuri atît de familiare în acel răstimp, stîrnindu-mă să iscodesc 
cu gîndul ce aveau oare acești oameni atit de neobișnuit în firea 
lor incit erau capabili să înfrunte în orice moment riscul suprem, 
uitind că si ființa lor este pieritoare ? 

latà-] pe  sub!ocotenentul I. Sava, pe care l-am cunoscut în 
septembrie 1917 la Escadrila F 5. Am zburat cu el în cîteva mi- 
siuni și am încercat să-l înțeleg și să mi-l apropii. Provenea din 
aviația austro-ungară si venise în ţară cu Legiunea ardelenilor, 
foşti prizonieri în Rusia. Discret, rezervat, aproape avar la vorbă, 
m-a atras de cum l-am cunoscut. În zbor era curajos, hotărît, cu 
o oarecare bruialitate în manevrarea avionului. Era un foarte bun 
pilot de război. Misiunile pe care le-am făcut cu dînsul s-au desfă- 
șurat sub semnul calmului si al siguranţei depline. 

Un alt as al aeronauticii noastre s-a dovedit a fi sublocotenentul 
1. Dragomirescu, care făcea parte, ca pilot de vînătoare, din Esca- 
drila N 1. L-am văzut prima dată in august 1917, cu prilejul 
unei vizite făcute de piloții acelei escadrile la noi, la F 7, pe aero- 
drom-l din Domnești. Foarte bun pilot de vînătoare, era totodată 
specializat în protecția misiunilor avioanelor de observaţie din 
Escadrila F 2 şi F 6. Pentru activitatea lui si misiunile grele ce 
le-a îndeplinit a fost decorat cu „Ordinul Virtutea Aeronautică 
Crucea de Aur“. 

Nu poate fi omis dintre cei viteji nici sublocotenentul P. Magilea. 
A fost repartizat, la început în Escadrila N 10, iar cu începere de 
la 1 iulie 1917 la N 11. 

L-am cunoscut în timpul luptelor de la Mărăşeşti. După Poly 
Vacas, era cel mai tînăr pilot de vînătoare $ copilul га адас al 
escadrilei. Zborurile le făcea, de obicei, în echipă cu sublocote- 

nentul Egon Nasta şi plutonierul I. Muntenescu. Era una din pa- 
trule'e renumite pentru acţiunile ei. Performanţa din 25 octombrie 
1917, cînd patrula а izbutit să doboare trei avioane de vînătoare 
inamice i-a făcut celebri. Pentru activitatea lui aeriană, a fost 
decorat cu ordinul Mihai Viteazul. 

Cutezător şi ponderat era și tînărul plutonier aviator Tase Ro- 
таги. Încă de la prima mea întâlnire cu el, la Grupul 2, în timpul 
lupteior de la Mărăşeşti, mi-a făcut o impresie cu totul aparte. 

Era un băiețandru cu o privire deschisă, caldă, sigur de el, şi 
totuşi rezervat. Te captiva din primul moment ; inspira o deplină 
încredere. Numai așa îmi explic de ce ofițerii observatori francezi, 
care erau așa de selectivi cînd își alegeau piloţii, au zburat cu el 
încă de a doua zi de la prezentarea lui la escadrilă (în ziua de 
1 ianuarie a executat cu căpitanul Thouvin, șeful observatorilor, 
o recunoaştere pe valea Putnei). 

În februarie a făcut reglaje de artilerie fie cu căpitanul Thauvin, 
fie cu sublocotenentul Ermil Gheorghiu, şi misiuni de recunoașteri 
fotografice cu pluronierul Pîrvulescu, șeful Secţiei  fotoaeriene a 
escadrilei şi poate cel mai bun fotograf aerian, după sublocotenen- 
tul Teodor Dumitrescu. A 

În timpul unei misiuni de fotografie aeriană făcută la Focşani, 
în luna martie, cu sublocotenentul Gheorghiu, au fost atacați cu 
înverşunare de un avion de vînătoare inamic. Echipaiul nostru a 
ripostat, izbutind să se degajeze, apoi şi-a continuat misiunea deși 
aparatul fusese perforat de 16 gloanţe, iar elicea era crăpată. În 
aprilie, în timpul unei alte misiuni de recunoaștere foto, făcută tot 
cu Gheorghiu, a fost puternic bombardat. Curajos $1 cu o voință 
de fier, echipajul nu s-a lăsat pînă nu și-a terminat misiunea. S-a 
întors la aterizaj cu 28 de schije în avion, cu lonjeroanele planului 
stîng inferior rupte, cu doi montan tăiaţi, iar observatorul său 
primise o schijă în ficat. 

În luna mai, în timpul unui reglaj făcut în echipaj cu căpitanul 
Thauvin, primeşte lupta cu un avion de vînătoare inamic. Un glonţ 
l-a lovit în mînă, iar altul l-a rănit pe observator, dar echipajul 
a reuşit să-și termine misiunea. 

În fine, după o legătură de infanterie, pe care a executat-o la 
28 iulie 1917, zburînd la cîteva sute de metri înălțime, s-a întors 
cu aparatul găurit de 26 de gloanţe, din care 5 erau în motor. 

oată lumea era în admiraţia curajului și norocului său. 

Dar misiunile care i-au încoronat toată activitatea $ l-au ri- 
dicat la mare consideraţie între aviatori au fost acelea de depuneri 
de informatori înapoia liniilor inamice. Una a făcut-o la 10 şi alta 
la 25 august 1917. Erau misiunile cele mai grele $ pe amîndouă 

le-a dus la bun sfîrșit, ca pe toate cele îndeplinite de dinsul. 

Pentru curajul şi eroismul lui în acest răzbei, a fost decorat cu 
„Virtutea Militară“ cl. I; „Bărbăţie şi Credinţă“ cl. I si a Il-a, 
„Medalia Militară“ (cea mai înaltă decorație franceză pentru gra- 
dele inferioare), „Sf. Gheorghe“ rus şi „Virtutea Aeronautică“ în 
gradul de cavaler. 

Între piloții de înaltă clasă se număra şi Nae Iliescu poreclit 
»Mitralieră“. 

A fost repartizat la Escadrila F 5 (Grupul 1 Aero) la 1 ianuarie 
1917. 

Unitatea era încadrată aproape numai cu personal navigant 
român şi era afectată pentru lucru cu Armata a VI-a rusă, care 
deţinea frontul de pe Siret, începînd de la Nămoloasa, pînă la 
Sulina. 

În cadrul acestei unităţi, cele mai multe misiuni le-a făcut cu 
observatorii sublocotenenti Aurel Păunescu și Ralea Ioanid. 

A zburat peniru misiuni de reglaje de artilerie, recunoașteri foto 
(din care unele la înălțimi foarte joase, deci în condiţii foarte peri- 
culoase), supravegheri de sector, si а dat lupte aeriene, făcînd proba 
unui deosebit curaj si singe rece. 

Se poate spune că Iliescu avea un spirit de echipă mai presus 
de orice risc. În timpul unei misiuni, văzînd un avion inamic care 
ataca un balon de-al nostru, s-a îndreptat fără ezitare spre el ў 
1-а pus pe fugă. Altă dată, pe cînd era într-un zbor de recunoaştere 
fotografică, protejat de locotenentul V. Craiu, acesta s-a angajat 
într-o luptă aeriană si, fiind rănit, a fost vb gar să aterizeze îna- 
poia liniilor noastre, la nord de Siret. Vázind situaţia, fără nici 
o ezitare, Iliescu a aterizat lîngă avionul lui Сга, l-a transbor- 
dat în aparatul lui l-a dus la Galaţi. 

L-am cunoscut $ mai de aproape pe Iliescu cînd, la 1 septem- 
brie 1917, Escadrila F 5 a înlocuit Escadrila F 7 pe frontul de la 
Mărășești, iar eu am rămas detașat pentru o lună în această 
formaţie. 

Pentru faptele sale de arme a fost distins cu „Virtutea Militară“, 
„Crucea de Război franceză“, „Medalia Militară“ franceză ғ 
„Virtutea Aeronautică“ în gradul de cavaler. : 

Un pilot cu înaltă calificare era si sl. М. Savu, care graţie ap” 
titudinilor sale deosebite, în timpul războiului a fost instructor la 
Şcolile de pilotaj, unde a contribuit la formarea zburătorilor pe 
noile avioane de război, venite în toamna 1916 şi iarna 1917 din 
Franţa. A fost decorat cu „Virtutea Aeronautică Crucea de Aur“. 

Între cei mai apreciați piloți ai Escadrilei F 5 era si plutonierul 
D. Teodorescu, care s-a remarcat în timpul luptelor din 1917 prin 

incursiunile de recunoaştere fotografică şi reglaje de artilerie 
executate pentru Armata a VI-a rusă, iar cu începere din luna 
septembrie pentru Armata I română. 

Am zburat cu el în diferite misiuni cât am fost detaşat în 
Escadrila F 5, pentru predarea frontului de la Mărăşeşti, şi mi-am 
dat seama cá rámínea stăpîn pe sine chiar si în cea mai înver- 
sunatá reacțiune a artileriei antiaeriene inamice. 

entru toată activitatea desfășurată a fost decorat cu „Virtutea 
Militară, Bărbăţie şi Credinţă“ şi „Virtutea Aeronautică“ în gradul 
de cavaler. 

În fine, nu Las putea uita vreodată pe sublocotenentul aviator 
Marin Popescu. 

A făcut parte, la început, din Escadrila N 10, iar de la 1 iulie 
1917 din Escadrila N 11. Pilot de înaltă clasă şi de un deosebit 
curaj, a fost primul aviator român care a doborit două avioane 
inamice în cursul unei singure incursiuni. 

L-am cunoscut în timpul luptelor de la Mărăşeşti, cu ocazia 
чле! întruniri la Grupul 2 de Aeronautică. Calm, rezervat, distant, 
cu mult tact, ru vorbea aproape deloc despre luptele sale aeriene. 
A fos pilotul de vînătoare d omul care mi-a făcut cea mai puter- 
nică impresie, din tot personalul navigant român. tie 

Pentru faptele lui de arme, pentru activitatea lui excepţională, 
a fost distins cu ordinul „Mihai Viteazul“ şi „Virtutea Aeronautică“ 
în gradul de cavaler. . 

După ce Rusia sovietică a ieşit din război, Ministerul de 
Război a dat dispoziţie ca Școlile de pilotaj, evacuate la Odesa, 
să fie readuse în ţară. 

Căpitanul Goulin, îngrijorat de felul cum evoluează situaţia, 
a cerut să se întoarcă în Franţa, fiindcă era convins că o trecere 
prin Rusia va deveni, în scurt timp, foarte grea. 

În zilele următoare s-au prezentat la escadrilă doi noi obser- 
vatori ` locotenentul Bunea şi sublocotenentul Trifu. Ce păcat că 
m-au venit cu cîteva luni mai devreme, mi-ar fi ușurat mult 
munca ! | 

În ziua de 10 decembrie a sosit căpitanul Bernard ca să ia 
în primire comanda escadrilei. Goulin ne părăsea. 

Către prînz, tot personalul a fost adunat la aerodrom, unde 
Goulin l-a prezentat pe noul comandant şi şi-a luat rămas bun 
de la personalul subaltern. Seara, a avut loc masa de rămas bun, 


la care au luat parte şi doctorii francezi si englezi de la Crucea 
Rosie. 

A fost o întîlnire plină de melancolie, fără discursuri, fără 
comentarii. Se vorbea aproape pe şoptite. 

Ne părăsea acela care, în calitatea lui de șef, îşi rezerva în- 
totdeauna misiunile cele mai grele și mai primejdioase. Acela care 
cu o privire stia să ne tempereze cînd eram gata să ne pierdem 
cumpătul, acela care c-un surís putea să ne ridice moralul în 
momentele cela mai grele, cînd ne simţeam dobori de istovire. 

Cite s-au petrecut și prin cite am mai trecut numai în cîteva 
luni de zile, nu se vor şterge niciodată din sufletele noastre ! 

În ziua de 17 decembrie, escadrila a primit ordinul să fie 
pregătită, urmînd a fi transportată la Tecuci, unde trebuia să 
se găsească la data de 18 decembrie. 

Vestea ne-a bucurat, căci ne vom afla din nou împreună cu 
vechii prieteni, piloţii de vînătoare. 


Am regăsit oraşul într-o stare aproape de normal; lumea 
nu mai era cu bagajele făcute, gata de plecare. Buna dispoziţie 
a înlocuit treptat tensiunea, spaima și nelinigtea din timpul verii. 

Noul an mi-a prilejuit un bilang al încercărilor prin care 
am trecut si care au lăsat urme adinci în viaţa mea, Am revăzut 
ca-ntr-un film, desfăşurat cu încetinitorul, șiragul evenimentelor 
pe care le-am trăit de un an încoace, şi care au avut o puternică 
influenţă asupra întregii mele fiinţe. 

Pe front am învăţat, cu riscul vieţii, cum să mă domin pe 
mine însumi, cum să înving dificultățile de orice fel. 

Acum puteam să spun că am avut o șansă extraordinară să 
iau parte, ca aviator, la luptele de la Mărăşeşti. E această epopee, 
în care soldatul român a dat probe de supremă vitejie si de dă- 
ruire de sine, va fi mîndria vieţii mele. 

Acolo şi atunci am ajuns să-mi cunosc si să-mi apreciez neamul, 
care nu-i cu nimic mai prejos faţă de naţiunile cele mai viteze și 
mai capabile. 

Eram mîndru că, asemenea celor mulţi şi anonimi din tranșee, 
şi noi, aviatorii, desi istoviți de boli si neodihnă, n-am cunoscut 
şovăirea, am executat zilnic toate misiunile, contribuind, după pu- 
terile si chiar peste puterile noastre, la marea victorie a poporului 
român în acel cumplit război. 

Liceul „Mănăstirea Dealu“. 


Plutonier aviator 
Сари Ştefănescu 


Avion Caudron G 3.. 


Căpitan De Laparelle, Căpitan Măicănescu. 
comandantul Școlii de observatori. 


Maior aviator 
Andrei Popovici. 


Conducerea R.G.A. : căpitanul francez Samua 
(consilier), căpitanul Adamovici (comandant), 
căpitanul Dobrescu (ajutor administrativ), 
inginer C. Silişteanu Gef ateliere). 


Aerodromul Tecuci. 1917. 


Sublocotenent aviator 
Teodor Dumitrescu. 


Avion Farman 40. 


Avion Caudron G 4, 


(Fă 
deii Căpitan 
| d André Goulin. 
МА 
«М. 
N t e, 
N SCH 


Personalul navigant al Escadrilei F 7 in luna mai 1917. 
De la stinga la dreapta : adjutangi L. Bourgeois şi Du Plan, 
cpt. Grigore Gafencu, cpt. Goulin, It. Houlon, slt. Nadervell. 

slt. T. Dumitrescu. Jos : slt. С. Creţeanu. 


Căpitan Gond, 
comandantul Escadrilei N 3. Adjutant Revol—Tissot. 


pa ivi 
турш 2 Aeronoutii 
Adjutant Revol-Tistot 


Sublacotenent aviator 
Constantin Nicolau 


Organizațiile de la Răduleşti. 
(stînga : tranșeele Armatei a IV-a ruse 
dreapta : tranșeele armatei germane). 


Avion Sopwith. 


Și restituirea ci 
pe plan director 
la scara 1/20 000, 


Capul de pod de la Făurei (Frontul armatei a IV-a rusă), 


Plutonier Maior aviator 
Nicolae Tănase. Gabriel Cocher. 


Si 
К: 


Căpitan aviator С. Beroniadi, General 1. Zadic, 
comandantul F«eadrilei N. 11. seful de Stat-Major 


al Armatei 1. 


General Cristesca, 
comandantul Armatei 1. 


Locotenent aviator 
Cicerone Olănescu. 


Balon inamic tip Drachen Balon tip Caquot. 


Poziţiile inamice şi liniile româneşti 
de la Fundeni, 

Sergent aviator 
Poli Vacas. 


Sublocotenent aviator 
Constantin Motaş. 


General Eremia Grigorescu, 
comandantul Armatei 1. 


Adjutant Texier. 


Căpitan aviator 
Haralamb Giossanu, 
comandantul Escadrilei F 4. 


Plutonier aviaror Tase Roraru, 


Căpitan aviator 
Thauvin 

in întrecere 

la fotoaeriene 

cu sublocotenentul 
aviator Ermil Gheorghiu 
din Escadrila F 4. 


Căpitan Delas. 


Plutonier aviator 
А. Sigu. 


Sublocotenent aviator 
Sergiu Paşcanu. 


Eremia Grigorescu, comandantul Armatei 1, 
intr-o vizită de inspecţie la Grupul 2 Aeronautice 


Locotenent De Mailly Nesle 


Sergent Idier 
(pictorul Marcel Imbs), 


Căpitan aviator Radu Irimescu, 
Căpitan aviator Cezar Stiubei ,beduin*. comandantul Escadrilei F 5 


Plutonier aviator D. Teodorescu. 
Sublocotenent aviator 
Ralea Ioanid din Escadrila F 5. 


Escadrila 5 12 pe frontul bucovinean. De la stînga la dreapta: 
slt- av. Tutunaru, mstr. radio Papadopol, slt. av. C. Motas, sle, av. 
C. Nicolau. lt, englez Mc. Der Hand. cpt. av. André Goulin, 
un ofiţer francez, It, av. rus Saulus, slt. av. Nadervell, major Bodot, 
slt. av. T. Dumitrescu, slt. av. Leon Gjebovici. 


Plutonier aviator 
1. Muntenescu 
din Escadrila N 11. 


Pe frontul bucovinean. La mijloc : pl, av. Leon Gjebovici si slt. av. С. Nicolau. 


Sublocotenent Egon Nasta 
din Escadrila N 11 


Plutonier aviator C. Popa 
(azi comandor în rezervă). 


Grup de aviatori. De la stînga 
la dreapta jos : sublecotenenţii 
1. Sava, N. Tănase, 

I. Dragomirescu, Paul Magilea, 
şi plut. Tase Rotaru. Sus: 
plur. N. Iliescu (Mitralieră), 
sit. М, Savu, slt. Marin Popescu 
şi plut. D. Teodorescu, 


Locotenent aviator 
V. Craiu din 
Escadrila N 11, 


Plecarea căpitanului André Goulin 


FRONTUL NÀMDLOASA 
LA 1/14 IULIE 1917. 


— Aliniamentul trupelor române 

CUPRINS 


CUVINT ÎNAINTE . 
CĂTRE CITITOR . 


VARĂ, TOAMNĂ, IARNĂ IN NEULTATUL, AN 1916. 


LA ŞCOALA DE AVIAŢIE DE LA BOTOŞANI. 
IN ESCADRILA F 7. 

PE FRONTUL ОЕ LA NAMOLOASA . 

LUPTELE DE LA MARAŞEŞTI . 

ÎN ESCADRILA Е 5. 

PE FRONTUL BUCOVINEAN . 

Lector : MARIETA CROICU 
Tehnoredactor ` CORNZL CRISTESCU 


Bun de tipar 24.V1.1983. Apărur 1983. 
Comanda nr. 2236, Coli de tipar 9. 


Tiparul exe:utat sub comanda nr 91 
la Intreprinderea poligraficá lagi, 
str. 7 Noiembrie nr. 49. 
REPUBL!CA SOCIALISTÁ ROMANIA 


Satul Mărășești nu era decit o vatră de flă- 
сап... Cu cit avionul se apropia mai mult, 
bubuitul exploziilor se insuma într-un tunet 
prelung, din ce în ce mai impresionant... 
Ghemuit їп carlinga mea, eram martorul în- 
mármurit al unui tablou de groază de la care 
nu-mi puteam lua ochii. Suprafete întregi de 
teren erau acoperite cu nori negri de fum 
și praf, care se ridicau pină la sute de metri, 
luminati de străfulgerările exploziilor... 

lci, colo se deslușeau valurile atacantilor ina- 
mici, care, pe măsură ce înaintau, se răreau, 
se topeau în gropile exploziilor sau secerate 
de focul mitralierelor. 

În primele noastre linii se puteau distinge 
lupte corp la corp cu dușmanii care izbu- 
tiseră să ajungă pină acolo... 


